title: বেল ল্যাবরেটরিজ

text: ১৯৩৭ সাল থেকে ২০০৯ সাল পর্যন্ত উদ্ভাবনের বিশাল এই গবেষণাগারের সাতটি উদ্ভাবন ও আবিষ্কার নোবেল পুরস্কার লাভ করে। ১৯৩৭ সালে গবেষক কিনটন ডেভিসন পদার্থের তরঙ্গ প্রকৃতির ওপর গবেষণার জন্য প্রথম নোবেল পুরস্কার লাভ করেন। ১৯৫৬ সালে ট্রানজিস্টর উদ্ভাবন, ১৯৭৭ সালে কাচ ও চুম্বকের বৈদ্যুতিক কাঠামো তত্ত্বের জন্য, ১৯৭৮ সালে মহাবিশ্বের তরঙ্গ প্রকৃতির গবেষণার জন্য, ১৯৯৭ সালে লেজার গবেষণায়, ১৯৯৮ সালে কোয়ান্টাম হল এফেক্টের জন্য ও সর্বশেষ ২০০৯ সালে অর্ধপরিবাহকের ‘চার্জড কাপল্ড ডিভাইস’ উদ্ভাবনের জন্য বেল ল্যাবরেটরির গবেষকেরা নোবেল পুরস্কার লাভ করেন।


title: এডওয়ার্ড মিল্‌স পারসেল

text: এডওয়ার্ড মিল্‌স পারসেল (আগস্ট ৩০, ১৯১২ - মার্চ ৭, ১৯৯৭) একজন মার্কিন পদার্থবিজ্ঞানী। তিনি ১৯৫২ সালে ফেলিক্স ব্লখের সাথে যৌথভাবে পদার্থবিজ্ঞানে নোবেল পুরস্কার লাভ করেন। তরল এবং কঠিন পদার্থে নিউক্লীয়-চৌম্বক রেজোন্যান্স (Nuclear magnetic resonance - NMR) আবিষ্কারের জন্য নোবেল পুরস্কার লাভ করেছেন। তার এই আবিষ্কার ১৯৪৬ সালে প্রকাশিত হয়। বর্তমানে বিশুদ্ধ পদার্থ এবং বিভিন্ন মিশ্রণের আণবিক গঠন পর্যবেক্ষণের জন্য এনএমআর ব্যাপক হারে ব্যবহৃত হয়।


title: মানে জিগবান

text: কার্ল মানে গেয়র্গ জিগবান (১৮৮৬ - ১৯৭৮) বিখ্যাত সুয়েডীয় পদার্থবিজ্ঞানী যিনি ১৯২৪ সালে পদার্থবিজ্ঞানে নোবেল পুরস্কার লাভ করেন। পুরস্কার প্রাপ্তির কারণ তার এক্স-রশ্মি বর্ণালীবীক্ষণের উপর মৌলিক গবেষণা। তিনি সুইডেনের ওরেব্রোতে জন্মগ্রহণ করেন। তার ছেলে কাই জিগবান ১৯৮১ সালে পদার্থবিজ্ঞানে নোবেল পুরস্কার লাভ করে।


title: রসায়নে নোবেল বিজয়ীদের তালিকা

text: রাষ্ট্রীয় নিষেধাজ্ঞার কারণে জার্মানীর রিচার্ড কুন (১৯৩৮) এবং এডলফ বুটেনান্ড (১৯৩৯) নোবেল পুরস্কার গ্রহণ করতে পারেন নাই। পরবর্তীতে তারা পদক এবং সনদ পান কিন্তু কোন টাকা পান নাই। ফ্রেডরিক স্যাঙ্গার ১৯৫৮ ও ১৯৮০ সালে রসায়নে এবং জন বার্ডেন ১৯৫৬ ও ১৯৮০ সালে পদার্থে নোবেল পুরস্কার অর্জন করেন। এই দুই বিজ্ঞানীই একই বিষয়ে দুইবার করে নোবেল পান। অন্যদিকে মেরি ক্যুরি (পদার্থে ১৯০৩, রসায়নে ১৯১১) এবং লিনাস পাউলিং (রসায়ন ১৯৫৪, শান্তি ১৯৬২) দুইবার করে নোবেল পুরস্কার পান।


title: তুর্ক জাতি

text: উসমানীয় সাম্রাজ্য প্রশাসনিক অদক্ষতা, বলকান অঞ্চলে জাতীয়তাবাদের উন্মেষ এবং রুশ ও অস্ট্রো-হাঙ্গেরীয় সাম্রাজ্যের সাথে বারংবার যুদ্ধের ফলে ধীরে ধীরে দুর্বল হতে থাকে। প্রথম বিশ্বযুদ্ধের পর উসমানীয় সাম্রাজ্যের পতন ঘটে এবং আধুনিক বিশ্বে তুর্কদের প্রধান রাষ্ট্র হিসেবে বর্তমান তুরস্কের জন্ম হয়।


title: বিশ্বের ইতিহাস

text:
১৪৫৩ সালে উসমানীয়দের কোনস্তান্তিনোপোল দখল করে নেওয়ার মাধ্যমে তুর্কি স্বর্ণযুগের সূচনা হয়। উসমানীয় তুর্কিরা পূর্ব ভূমধ্যসাগর এবং মধ্যপ্রাচ্য নিয়ন্ত্রণ করত। তাদের সেনাবাহিনী পশ্চিমে অগ্রসর হয়ে ইউরোপীয়দের জন্য হুমকির কারণ হয়ে দাঁড়িয়েছিল। এছাড়াও উসমানীয়রা পূর্বে তাদের প্রতিদ্বন্দ্বী পারস্যের মুসলমান রাজবংশ সাফাভিদদের বিরুদ্ধে অনেকবার যুদ্ধে লিপ্ত হয়।
কোনস্তান্তিনোপোল দখলের পরে উসমানীয় তুর্কিরা এর নাম বদলে রাখে ইস্তাম্বুল। ইস্তাম্বুল উসমানীয় মুসলমান সাম্রাজ্যের কেন্দ্র ছিল। শৌর্যের শীর্ষে সাম্রাজ্যটি সমগ্র পূর্ব ভূমধ্যসাগরীয় অঞ্চলটি ঘিরে ছিল। উসমানীয়রা তাদের বেশির ভাগ অঞ্চল বিজয় করে ১ম সুলায়মানের আমলে (১৫২০-১৫৬৬)। তুর্কিরা পারস্য (বর্তমান ইরান) রাজ্যে দখলের উদ্দেশ্যে আক্রমণ চালায়, বাগদাদ দখল করে, রোডস দ্বীপটি নিয়ন্ত্রণে নিয়ে আসে এবং দানিউব নদী অতিক্রম করে হাঙ্গেরি পর্যন্ত চলে যেতে সক্ষম হয়, যেখানে তারা মোহাক-এর যুদ্ধে জয়ী হয়। ১৫২৯ সাল নাগাদ তুর্কিরা ভিয়েনা শহরের প্রাচীরের বাইরে অবস্থান নেয় এবং আপাতদৃষ্টিতে পশ্চিম ইউরোপ আক্রমণের দ্বারপ্রান্তে এসে পৌঁছায়। কিন্তু ভিয়েনার অবরোধ শেষ পর্যন্ত তুলে নেওয়া হয় এবং ইউরোপ স্বস্তির নিঃশ্বাস ফেলে। কিন্তু উসমানীয় যুদ্ধজাহাজগুলি ভূমধ্যসাগর নিয়ন্ত্রণ করা অব্যাহত রাখে। তুর্কি জলদস্যুরা (যেমন বিখ্যাত বারবারোসা বা খাইর-আদ-দিন-পাশা) বন্দরগুলিতে হামলা চালাতো, বাণিজ্যজাহাজ দখল করত এবং খ্রিস্টানদেরকে ক্রীতদাস হিসেবে ধরে নিয়ে যেত। ১৫৭১ সালে এসে উসমানীয়দের সমুদ্রশক্তি হ্রাস পায়। সে বছর একটি ইউরোপীয় নৌবহর লেপান্তোর যুদ্ধে গ্রিসের কোরিন্থ উপসাগরে তুর্কিদের পরাজিত করে।
সম্রাট মহান পিওতর রাশিয়াকে একটি বিচ্ছিন্ন পশ্চাৎপদ জাতি থেকে একটি বৃহৎ ইউরোপীয় শক্তিতে রূপান্তরিত করেন। তাঁর মৃত্যুর প্রায় ৪০ বছর পরে আরেকজন মহান শাসক, মহান একাতেরিনা, পিওতরের উচ্চাভিলাষী প্রকল্প দীর্ঘায়িত করেন।
১৬৮২ সালে, মাত্র ১০ বছর বয়সে, ১ম পিওতর (পরবর্তীতে যাঁকে মহান পিওতর নাম দেওয়া হয়) রাশিয়ার জার বা সম্রাটে পরিণত হন। প্রথমে তিনি তাঁর সৎ ভাই ৫ম ইভানের সাথে একত্রে শাসনকাজ চালান। যখন ১৬৯৬ সালে ইভানের মৃত্যু হয়, পিওতর একাই ১৭২৫ সাল পর্যন্ত রাশিয়া শাসন করেন। ১৬৩৯ সাল থেকেই রাশিয়ার সীমানা বৃদ্ধি পেতে থাকে, কিন্তু তা সত্ত্বেও ইউরোপের বাকী দেশগুলির তুলনায় দেশটি ছিল অনেক পশ্চাৎপদ। পিওতর এ অবস্থা পরিবর্তনের ব্যাপারে দৃঢ়কল্প ছিলেন। তিনি ছিলেন দীর্ঘকায়, শক্তিশালী ও উদ্যমী এক মানুষ। তিনি ১৮ মাস ধরে সমগ্র ইউরোপ ভ্রমণ করেন, যেখানে তিনি রাজা, বিজ্ঞানী, এবং কৃষি, জাহাজ নির্মাণ ও শিল্পকারখানার সাথে জড়িত লোকজনের সাথে সাক্ষাৎ করেন। এমনকি নেদারল্যান্ডসের একটি জাহাজনির্মাণস্থলে তিনি কিছু সময়ের জন্য কর্মী ছিলেন। শেষ পর্যন্ত পিওতর যখন রাশিয়াতে ফেরত আসেন, তিনি তখন তাঁর নবলব্ধ জ্ঞান কাজে লাগাতে নেমে পড়েন। তিনি রাশিয়ার নৌবাহিনী গড়ে তোলেন এবং কৃষিখামার ও শিল্পকারখানা গড়তে উৎসাহ প্রদান করেন। তিনি রাশিয়ার সেনাবাহিনীর উন্নয়ন ও সম্প্রসারণ সাধন করেন। বাণিজ্যের সুবিধার জন্য রাস্তা নির্মাণ ও খাল খনন করেন।
১৭০০ থেকে ১৭২১ সাল পর্যন্ত সুইডেনের সাথে মহান উত্তরীয় যুদ্ধ সম্পাদন করে পিওতর রাশিয়ার জন্য বাল্টিক সাগরে উপকূল জয় করেন। ফলে রাশিয়া এমন একটি সমুন্দ্রবন্দর লাভ করে যা শীতকালে বরফে জমে বন্ধ হয়ে যায় না। ১৭০৩ সালে বাল্টিক সাগরের উপকূলে তিনি সাংত পিতেরবুর্গ শহর প্রতিষ্ঠা করেন, যার ডাকনাম দেওয়া হল “ইউরোপমুখী জানালা”। তিনি ১৭১২ সালে রাশিয়ার রাজধানী মস্কো থেকে সরিয়ে সাংত পিতেরবুর্গ শহরে নিয়ে আসেন। সাংত পিতেরবুর্গ ছিল একাধারে রাশিয়ার রাজধানী ও প্রধান বন্দর। ইউরোপের বিখ্যাত স্থপতিরা এখানে সম্রাট পিওতরের গ্রীষ্মকালীন প্রাসাদ ও অন্যান্য প্রাসাদোপম বাসভবনগুলি নকশা করেন। শহরটি অনেকগুলি দ্বীপের উপরে দাঁড়িয়ে আছে, যেগুলি একে অপরের সাথে সেতুর মাধ্যমে সংযুক্ত। পিওতরের অধীনে চাষীদের বেশি আয়কর দিতে হত, ফলে তাদের অর্থনৈতিক অবস্থার অবনতি ঘটে। ফসল ভাল না উঠলে তাদের অনেক সময় না খেয়েও দিনযাপন করতে হত। পিওতর ছিলেন বেশ নিষ্ঠুর প্রকৃতির। এক পর্যায়ে তিনি তাঁর নিজের পুত্রসন্তানকেও কারাবন্দী করে নির্যাতন করেন। এসব সত্ত্বেও ১৭২৫ সালে যখন পিওতরের মৃত্যু হয়, সামগ্রিকভাবে রাশিয়া অনেক বেশি নিরাপদ ও উন্নত একটি রাষ্ট্র হিসেবে পরিচিতি পায়। তার আগে ১৭২২-১৭২৩ সালে পারস্যের সাথে যুদ্ধ করে কাস্পিয়ান সাগরে রাশিয়ার প্রবেশগম্যতা প্রতিষ্ঠিত হয়।
১৭৬২ সালে আরেকজন ক্ষমতাধর শাসক রাশিয়ায় আবির্ভূত হন: ২য় একাতেরিনা বা ক্যাথেরিন। তিনি ছিলেন প্রুশীয় (জার্মান) বংশোদ্ভূত, ১৭২৯ সালে তাঁর জন্ম হয়। কিন্তু ১৭৪৫ সালে রাশিয়ার শাসনক্ষমতার উত্তরাধিকারী ও পারিবারিক ভাই ৩য় পিওতরের সাথে তাঁর বিয়ে হয়। জার হিসেবে ক্ষমতালাভের ৬ মাস পরেই তাঁর স্বামীকে হত্যা করা হয় এবং ১৭৬২ সালে একাতেরিনা নিজেকে রাশিয়ার সম্রাজ্ঞী হিসেবে ঘোষণা দেন। মহান একাতেরিনা ছিলেন নির্দয় ও উচ্চাভিলাষী। পিওতরের মতো তিনিও পশ্চিমা ঘরানার ধ্যানধারণাকে উৎসাহ প্রদান করেন। তিনি রাশিয়ার শিক্ষা ব্যবস্থা ও আইনের সংস্কার সাধনের জন্য পরিকল্পনা করেন, তবে এগুলি কোনটিই বাস্তবায়িত হয়নি। উসমানীয় সাম্রাজ্যের সাথে ১৭৭৪ ও ১৭৯২ সালে এবং সুইডেনের সাথে ১৭৯০ সালে যুদ্ধ করে তিনি রাশিয়ার জন্য নতুন নতুন অঞ্চল দখল করেন। এছাড়া তিনি পোল্যান্ডের বিশাল অঞ্চল করায়ত্ত করেন। তবে কৃষকদের জীবনযাত্রার কোনও মানোন্নয়ন হয়নি, ফলে ১৭৭৩ সালে তাঁর বিরুদ্ধে একটি বিদ্রোহ জেগে ওঠে, যা তিনি শক্ত হাতে দমন করেন। ১৭৮৭ সালে একাতেরিনা রাশিয়া সফরে বের হন কিন্তু অভুক্ত কৃষকদের বদলে তাঁকে সুস্থ, সুন্দর পোষাক পরিহিত কৃষক ভূমিকায় অভিনেতাদের সাথে পরিচয় করানো হয়। ১৭৯৬ সালে একাতেরিনার মৃত্যু ঘটে এবং তাঁর পুত্র সিংহাসনে আরোহণ করেন।
১৭শ শতকের প্রারম্ভে ১৬৩০-এর দশকে চীনে মিং সম্রাটের অজনপ্রিয় সরকার ও এর উচ্চহারের করের বিরুদ্ধে বিদ্রোহ ছড়িয়ে পড়ে। একই সময়ে চীনের উত্তর-পূর্বে অবস্থিত মাঞ্চুরিয়া অঞ্চলের গোত্রগুলি একতাবদ্ধ হতে শুরু করে। ১৬১৮ সালে এসে মাঞ্চুরা যথেষ্ট শক্তি অর্জন করে এবং মিং রাজত্বের লিয়াওথুং প্রদেশ দখলে নিতে সক্ষম হয়। এরপর ১৬৪৪ সালে চীনে আরেকটি বিদ্রোহের ফলশ্রুতিতে বেইজিং শহরটি বিদ্রোহীদের আয়ত্তে চলে যায়। মিং সরকারের কর্মকর্তারা বিদ্রোহীদের পরাজিত করার জন্য মাঞ্চুদের সাহায্য চান। কিন্তু এর পরিবর্তে মাঞ্চুরা চীনের ক্ষমতা নিজেদের হাতে নিয়ে নেয় এবং একটি নতুন রাজবংশের পত্তন করে, যার নাম ছিল ছিং রাজবংশ। ছিং রাজারা এরপর আরও প্রায় ২৫০ বছর চীন শাসন করেন। আদিতে মাঞ্চুরা নিজেদেরকে চীনাদের চেয়ে উন্নত মনে করত এবং চীনাদের থেকে পৃথকভাবে বাস করত। তারা মাঞ্চু ও চীনাদের মধ্যে বিবাহ নিষিদ্ধ করে দেয় এবং চীনা পুরুষদের বেণী করে রাখতে বাধ্য করে। কিন্তু ক্ষমতা দখলের সাথে সাথে মাঞ্চুরা চীনাদের ধরনে সরকার গঠন করে এবং সেখানে প্রাক্তন মিং সরকারের কর্মকর্তাদের নিয়োগ দেয়। ধীরে ধীরে মাঞ্চুরা চীনাদের জীবনধারা ও রীতিনীতি গ্রহণ করতে শুরু করে এবং এর ফলে চীনা জনগণের কাছে তাদের শাসন আরও গ্রহণযোগ্য হয়ে ওঠে। মিং রাজাদের সময়ে বেইজিং শহরে অনেক নতুন নতুন প্রাসাদ ও মন্দির বানানো হয় এবং শহরের চারপাশে নতুন প্রাচীর ও পরিখা নির্মাণ করা হয়। ছিং রাজারা বেইজিংয়ের প্রাচীরের ভেতরে অবস্থিত পুরাতন শহরটিতে কোনও হাত না দিয়ে প্রাচীরের বাইরে নতুন প্রাসাদ ও মন্দির নির্মাণ করে।
১৬৬১ সালে খাংশি ২য় ছিং রাজা হিসেবে শাসন করা শুরু করেন। তিনি তাইওয়ান, বহিঃস্থ মঙ্গোলিয়া, সাইবেরিয়ার অংশবিশেষ এবং তিব্বত চীনের অধীনে নিয়ে আসেন। ছিং রাজবংশের অধীনে ১৭শ ও ১৮শ শতকে চীন আবারও উন্নতি লাভ করা শুরু করে। মিংদের সময়ের চেয়ে চীনের আয়তন তিনগুণ বৃদ্ধি পায়। এমনকি ছিং রাজত্ব আয়তনে বর্তমান গণচীনের চেয়েও বেশি বড় ছিল। জনসংখ্যাও ১৫ কোটি থেকে তিনগুণ বৃদ্ধি পেয়ে ৪৫ কোটিতে পরিণত হয়। রেশম কাপড়, চীনামাটি, সুতির কাপড় ও বার্নিশকৃত দ্রব্যের উৎপাদন অনেক বৃদ্ধি পায় এবং বহির্বিশ্ব বিশেষ করে ইউরোপের সাথে বাণিজ্য বেড়ে যায়। চীনারা তাদের পণ্যদ্রব্যকে বিশ্বের সবচেয়ে উন্নতমানসম্পন্ন দ্রব্য হিসেবে গণ্য করত। এগুলির দাম হিসেবে তারা কেবল সোনা বা রূপা গ্রহণ করত। রপ্তানির জন্য চা উৎপাদন করা হত। এছাড়া চীন নিজের জনগণের জন্য সমস্ত খাদ্যদ্রব্য নিজেই উৎপাদন করত। সুক্ষ্ম চীনামাটিতে তৈরি, সুন্দর আকৃতির, ফুল ও পশুপাখির অলংকরণ করা পুষ্পাধার বা ফুলদানি ছিং রাজবংশের সময় পশ্চিমা দেশগুলিতে রপ্তানি করা হত।
১৬৯২ সালে সম্রাট খাংশি জেজুইট ধর্মপ্রচারকদেরকে চীনাদের কাছে খ্রিস্টধর্ম দীক্ষা দেওয়ার অনুমতি দেন। কিন্তু ১৭০৪ সালে জেজুইটরা বাদে বাকি সমস্ত ধর্মপ্রচারকদেরকে চীনা সংস্কৃতিকে অবহেলা করার অভিযোগে বহিস্কার করা হয়। ১৭২২ সালে সম্রাট খাংশি মারা যান। ১৭৩৬ সালে খাংশির পৌত্র ছিয়েনলুং চীনের সম্রাট হন এবং তিনি আরও ৬০ বছর চীন শাসন করেন। ১৭৭০ সালের পর থেকে মাঞ্চুদের ক্ষমতার প্রভাব কমতে শুরু করে। ছিয়েনলুং সেসময় একমাত্র কুয়াংচৌ বন্দরটি ইউরোপীয় ও মার্কিনী বণিকদের কাছে বাণিজ্যের জন্য উন্মুক্ত রাখেন এবং চীনকে বহির্বিশ্ব থেকে বিচ্ছিন্ন রাখেন।
১৭৯২ সালে যুক্তরাজ্য সর্বপ্রথম চীনে তার রাষ্ট্রদূত পাঠায়। ইংরেজরা চীনের কাছে অধিকতর বাণিজ্য করার অধিকারের প্রার্থনা করে। কিন্তু ছিয়েনলুং এই দাবী প্রত্যাখ্যান করেন, ফলে চীন বিশ্ববাজার থেকে বিচ্ছিন্ন হয়ে থাকে। একই কারণে চীনে নতুন প্রযুক্তি গ্রহণের গতি ছিল অত্যন্ত ধীর। ১৭৯৬ সালে ছিয়েনলুং সিংহাসন ছেড়ে দেন। কিন্তু অবসরে থেকেও তিনি চীনা সরকারের উপর ক্ষমতার দাপট বজায় রাখেন।
১৮৪০-এর দশকে চীন সাম্রাজ্য দুর্বল হওয়া শুরু করে। অনেক বিদ্রোহের সূচনা হয়। পশ্চিমারাও চীনা আক্রমণ চালিয়ে সফল হয় কেননা চীন আক্রমণ প্রতিরোধে আর সুসমর্থ ছিল না।


title: তুরস্কের ইতিহাস

text: তুর্কি জাতি যখন বর্তমান তুরস্কের অংশগুলো জয় করে তখন থেকে শুরু করে তুরস্কের ইতিহাস মধ্যযুগীয় সেলজুক সাম্রাজ্য, মধ্যযুগ থেকে আধুনিক যুগের উসমানীয় সাম্রাজ্য এবং ১৯২০-এর দশক থেকে বর্তমান তুরস্ক প্রজাতন্ত্র পর্যন্ত বিস্তৃত।


title: তরুণ তুর্কি বিপ্লব

text: তরুণ তুর্কি বিপ্লব ১৯০৮ সালে সংঘটিত হয়। এর ফলে স্থগিত হয়ে যাওয়া ১৮৭৮ সালের সংসদ পুনর্বহাল হয় এবং উসমানীয় সাম্রাজ্যের দ্বিতীয় সাংবিধানিক যুগের সূচনা হয়। এটি উসমানীয় সাম্রাজ্যের পতনের সময়কার ঘটনা। তুর্কি জাতীয়তাবাদী, পাশ্চাত্যপন্থি সেকুলার, আর্মেনীয় ও গ্রীকদের মত সংখ্যালঘুসহ আরো বেশ কিছু সংস্কারপন্থিদের মধ্য থেকে এই বিপ্লব সংঘটিত হয়।


title: তুর্ক জাতি

text:
একই সময়ে কিরগিজ ও উইঘুরেরা একে অপরের সাথে ও চীনা সাম্রাজ্যের সাথে যুদ্ধে লিপ্ত ছিল। কিরগিজ জাতির লোকেরা শেষ পর্যন্ত বর্তমান কিরগিজস্তান অঞ্চলে বসতি স্থাপন করে। তাতার নামের একটি তুর্ক জাতি বর্তমান তাতারস্তান অঞ্চলে ভোলগা বুলগারদের (বুলগারেরাও তুর্ক জাতি) পদানত করে। রুশরা অনেক সময় এ জন্য বুলগারদের তাতার বলে ভুল করে। আদিবাসী তাতারেরা আসলে এশিয়ার অধিবাসী; ইউরোপীয় "তাতারেরা" প্রকৃতপক্ষে বুলগার জাতির লোক। অন্য বুলগারেরা ৭ম-৮ম শতকে ইউরোপে বর্তমান বুলগেরিয়া অঞ্চলে বসতি স্থাপন করে এবং সেখানকার স্লাভ জাতির সাথে মিশে যায়।
মঙ্গোল আক্রমণের ফলে সেলজুক সাম্রাজ্যের অবনতি ঘটে এবং তার স্থলে নতুন প্রধান তুর্ক রাষ্ট্র হিসেবে উসমানীয় সাম্রাজ্যের আবির্ভাব ঘটে। উসমানীয় সাম্রাজ্য কেবল মধ্যপ্রাচ্য নয়, দক্ষিণ-পূর্ব ইউরোপ, দক্ষিণ-পশ্চিম রাশিয়ার কিয়দংশ এবং উত্তর আফ্রিকা দখলে সক্ষম হয়েছিল।
অন্যদিকে ভারতে প্রতিষ্ঠিত হয় মুসলিম মুঘল সাম্রাজ্য। মুঘলেরা ১৬শ শতক থেকে ১৮শ শতকের মাঝামাঝি পর্যন্ত ভারতীয় উপমহাদেশের অধিকাংশ শাসনে সক্ষম হয়। বাবর নামের এক চাগাতাই তুর্ক রাজপুত্র মুঘল সাম্রাজ্যের পত্তন করেন। বাবর ছিলেন পিতার দিক থেকে তুর্ক সেনাপতি তৈমুর লঙ এবং মাতার দিক থেকে চেঙ্গিস খানের বংশধর। মুঘল সাম্রাজ্যের শাসকেরা ক্ষমতাধর শাসক ছিলেন এবং সাত বংশ ধরে বুদ্ধিমত্তা ও প্রশাসনিক দক্ষতার পরিচয় দিয়েছিলেন। মুঘলেরা ভারতের হিন্দু ও মুসলিমদের একত্র করে একটি অখণ্ড ভারতবর্ষ গঠনেরও চেষ্টা চালান।


title: তুরস্ক

text: সপ্তম শতকে আরবদের ইরান বিজয়ের পর কিছু কিছু তুর্কি ইসলাম ধর্ম গ্রহণ করে এবং ইসলামি রাজ্যের মধ্যে বসবাস শুরু করে। নবম ও দশম শতকে এই যুদ্ধপ্রিয় তুর্কিদের অনেকে সৈন্য বিভাগে ও শাসনযন্ত্রের অন্যান্য বিভাগে প্রবেশ করতে শুরু করে। দশম শতকে তুর্কিদের বেশির ভাগই ইসলাম ধর্ম গ্রহণ করে। এদের মধ্যে সেলজুক তুর্কিরা উল্লেখযোগ্য। অর্ধ-পৃথিবীর মহান সুলতান তুঘরিল বেগ ও তুর্কি জাতির অন্তর্ভুক্ত, তুর্কিতেই উনার জন্ম। ১২৪৩ সালে সেলজুকরা মঙ্গোলদের কাছে পরাজিত হয়। এতে তুর্কি সুলতানদের ক্ষমতা সীমিত হয়ে পড়ে। পরে প্রথম ওসমান ওসমানীয় সাম্রাজ্যের সূচনা করেন। তার বংশধররা পরবর্তী ৬০০ বছর শাসন করে। এ সময় তারা তুরস্কে পূর্ব ও পশ্চিমা সংস্কৃতির সমন্বয় ঘটলে ১৬ ও ১৭ শতকে তুরস্ক বিশ্বের সবচেয়ে ক্ষমতাধর দেশগুলোর একটি ছিল।


title: তাজিকিস্তান

text: ঊনবিংশ শতাব্দীতে রাশিয়ার সম্রাটরা মধ্য এশিয়ায় তাদের সাম্রাজ্য বিস্তার করতে থাকেন। ১৮৬৪ এবং ১৮৮৫ সালের মধ্যে রাশিয়া উত্তরে বর্তমান কাজাখস্তান, পশ্চিমে কাস্পিয়ান সাগর পর্যন্ত এবং দক্ষিণে আফগানিস্তান সীমান্ত পর্যন্ত নিজেদের নিয়ন্ত্রণে নিয়ে নেয়। ১৯১৭ সালে এ অঞ্চলে যখন রাশিয়ার ক্ষমতা কমিউনিস্টদের হাতে চলে যায়, তখন এ অঞ্চলের তুর্কিস্তানের অংশের ক্ষমতা দখল করে নেয় বলশেভিকরা। এ ক্ষোভ থেকেই বাসমাচি গোষ্ঠী গেরিলা কার্যক্রম শুরু করে। পরে তারা বলশেভিকদের বিরুদ্ধে যুদ্ধে লিপ্ত হয় এবং সোভিয়েত শাসনাধীন খিবা ও বোখারা জয় করে নেয়। কিন্তু এরপর বিভিন্ন কারণে তাদের এই স্বাধীনতা আন্দোলন ব্যর্থ হয়ে পড়ে। চার বছরব্যাপী এ যুদ্ধের পর বলশেভিক সৈন্যরা তাজিকিস্তানের গ্রাম ও মসজিদগুলো পুড়িয়ে দেয় এবং লোকজনকে ব্যাপক হারে গ্রেফতার করে। এর পর থেকে সোভিয়েত কর্তৃপক্ষ ধর্মনিরপেক্ষতাবাদের প্রচারণা শুরু করে। এ সময় তারা ধর্মপ্রাণ মুসলমান, ইহুদি ও খ্রিস্টানদের নির্যাতন করতে থাকে। একই সময় মসজিদ, চার্চ ও সিনাগগগুলোও বন্ধ করে দেয়া হয়।


title: রুশ–তুর্কি যুদ্ধ (১৫৬৮–১৫৭০)

text: ১৫৫৬ সালে রাশিয়ার জার চতুর্থ আইভান (যিনি "ভয়ঙ্কর আইভান" বা "আইভান দ্য টেরিবল" নামে সমধিক পরিচিত) অস্ত্রাখান খানাত দখল করে নেন এবং ভোলগা নদীর সন্নিকটে পাহাড়ের ওপরে একটি নতুন দুর্গ নির্মাণ করেন। এসময় অটোমান সাম্রাজ্যের সুলতান ছিলেন দ্বিতীয় সেলিম, কিন্তু তাঁর প্রধান উজির সুকোল্লু মেহমেত পাশা ছিলেন সাম্রাজ্যের প্রশাসনের প্রকৃত ক্ষমতার অধিকারী। সুকোল্লু পাশা-ই ১৫৬৮ সালে অটোমান সাম্রাজ্য এবং তার উত্তরাঞ্চলীয় প্রতিদ্বন্দ্বীর (রাশিয়া) মধ্যে দ্বন্দ্বের সূচনা করেন। অটোমানদের জন্য ভবিষ্যতে এর ফলাফল হয়েছিল মারাত্মক। সুকোল্লু পাশা ডন ও ভোলগা নদীদ্বয়কে একটি খাল খননের মাধ্যমে সংযুক্ত করার পরিকল্পনা গ্রহণ করেন এবং ১৫৬৯ সালের গ্রীষ্মকালে কাসিম পাশার নেতৃত্বাধীনে ২০,০০০ তুর্কি ও ৩০,০০০ থেকে ৫০,০০০ ক্রিমিয়ান তাতার সৈন্যের একটি বিশাল বাহিনীকে অস্ত্রাখান অবরোধ করে খাল খননের কাজ শুরু করার জন্য প্রেরণ করেন। একই সাথে অটোমান নৌবাহিনী অ্যাজোভ অবরোধ করে।


title: তাজিকিস্তানের ইতিহাস

text: তারা একটি শক্তিশালী সাম্রাজ্য প্রতিষ্ঠা করে যেটি ইরানকে একটি করদ-রাজ্যে পরিণত করে ৪৮৩-৪৮৫ সালের দিকে। ফার্সির শাহ ফিরোজ হেপথালীয়দের সাথে তিনটি যুদ্ধ করে। প্রথম যুদ্ধে সে হেপথালীয় সৈন্যের হাতে বন্দি হয় এবং পরবর্তিতে বাইজেন্টাইন সম্রাট তাকে মুক্তিপণ দিয়ে মুক্ত করেন। দ্বিতীয় যুদ্ধে ফিরোজ আবার বন্দি হন, এবং হেপথালীয় রাজাকে বিশাল চাঁদা দিয়ে মুক্তি লাভ করেন। তৃতীয় যুদ্ধে ফিরোজ নিহত হন। হেপথালীয়দের বশে আনা হয় ৫৬৫ সালে সাশানীয় এবং কক-তুর্কদের সম্মিলিত শক্তিতে। পরবর্তিতে কক-তুর্ক এবং সাশানীয় উভয়েই বর্তমান তাজিকিস্তান শাসন করে।সাশানীয় সাম্রাজ্যের পতনের পর তুর্কিরা তা শাসন করে কিন্তু চীনের লোকদের কাছে শাসন হারায়, তাসত্ত্বেও, তারা কোনভাবে পরবর্তিতে তাজিকিস্তানের শাসন পুনদখল করে, শুধুমাত্র ৭১০ সালে আরবদের কাছে তা হারানোর জন্য।


title: তুরস্কের ইতিহাস

text: তুরস্কের ইতিহাস হল বর্তমান সময়ের তুরস্ক প্রজাতন্ত্রের অঞ্চলসমূহের ইতিহাস, তথা আনাতোলিয়া (তুরস্কের এশীয় অংশ) এবং পূর্ব থ্রেসের (তুরস্কের ইউরোপীয় অংশ) ইতিহাস। উসমানীয় সাম্রাজ্য সময়কাল থেকে তুর্কি জাতির ইতিহাসে পরিবর্তন দেখা দেয় এবং বর্তমান সময়ের তুরস্ক প্রজাতন্ত্রের অঞ্চল, বিশেষ করে আনাতোলিয়া ও থ্রেসের ইতিহাসে পার্থক্য দেখা যায়।


title: লিনাক্স

text: লিনাক্স প্রাথমিকভাবে ইন্টেল ৩৮৬ মাইক্রোপ্রসেসর-এর জন্য তৈরি করা হলেও এখন এটি বর্তমানের সব জনপ্রিয় (এমনকি অনেক পুরনো ও বিরল) কম্পিউটার আর্কিটেকচার-এর অধীনে কাজ করে। গ্রথিত ব্যবস্থা (এম্বেডেড সিস্টেম), যেমন মোবাইল ফোন, ব্যক্তিগত ভিডিও রেকর্ডার, ইত্যাদি থেকে শুরু করে ব্যক্তিগত ডেস্কটপ বা ল্যাপটপ কম্পিউটার, এমনকি সুপারকম্পিউটার - সব পরিবেশেই এখন লিনাক্স ব্যবহৃত হয়।


title: কালি লিনাক্স

text: কালি লিনাক্স কঠোর গোপনীয়তায় উন্নয়ন করা হয়, যেখানে শুধুমাত্র বিশ্বস্ত লোককে প্যাকেজ সমর্পন করার অনুমতি দেয়া হয়। কালিতে ৮০২.১১ ওয়্যারলেস ইনজেকশন জন্য প্যাচযুক্ত একটি কাস্টম কার্নেল রয়েছে। এটি প্রাথমিকভাবে যোগ করা হয়েছিল কারণ উন্নয়নকারী দল দেখেছিল তাদের ওয়াইফাই মূল্যায়ন করতে হয়।কালি লিনাক্স ৩২ বিট ও ৬৪ বিটের x৮৬ বেজড হোস্ট এআরএম আর্কিটেকচারে সমর্থন করে।


title: লিনাক্স

text: লিনাক্সের ০.০১ সংস্করণে লিনুস যথেষ্টসংখ্যক পজিক্স সিস্টেম কল বাস্তবায়ন করেন যাতে লিনাক্স গ্নুর ব্যাশ শেল চালাতে পারে। এই বুটস্ট্র্যাপিং প্রক্রিয়াটির বাস্তবায়ন লিনাক্সের উন্নয়ন ত্বরান্বিত করে। প্রথমদিকে লিনাক্স সংস্থাপন (install), গঠন-প্রকৃতি নির্ধারণ (configure) ও সংকলন (compile) করার জন্য মিনিক্স-চালিত কম্পিউটারের প্রয়োজন হত। এছাড়া লিনাক্সের প্রাথমিক সংস্করণগুলোকে হার্ড ডিস্ক থেকে বুট করানোর জন্য অপর একটি অপারেটিং সিস্টেমের উপস্থিতির প্রয়োজন হত। তবে শীঘ্রই এ-সমস্যার সমাধান হিসেবে তৈরি করা হয় কিছু আত্মনির্ভরশীল বুটলোডার; এই বুটলোডারগুলোর মধ্যে সবচেয়ে পরিচিতটির নাম লিলো। এরপর লিনাক্স উপযোগিতার হিসেবে মিনিক্সকে দ্রুত ছাড়িয়ে যায়। লিনুস ও লিনাক্স কার্নেলের অন্যান্য প্রাথমিক ডেভেলপারেরা কার্নেলের পরিবর্তন সাধন করেন যাতে সেটি গ্নুর বিভিন্ন উপাদান ও ব্যবহারকারীদের জন্য লেখা প্রোগ্রামগুলোর সাথে কাজ করতে পারে। এভাবে ধীরে ধীরে লিনাক্স গঠন ও উপযোগিতার হিসেবে একটি সম্পূর্ণ অপারেটিং সিস্টেমে রূপ নিতে থাকে।


title: লিনাক্স ডিস্ট্রিবিউশন

text: লিনুস তোরভাল্দ্‌স লিনাক্স কার্নেল তৈরি করেন এবং ১৯৯১ সালে এর প্রথম রূপ বাজারে নিয়ে আসেন। লিনাক্স প্রথমে শুধুমাত্র সোর্স কোড বিতরণ করা হত, এবং পরে ডাউনলোডযোগ্য ফ্লপি ডিস্ক ইমেজের জোড়া হিসেবে বাজারে আসে। প্রতিস্থাপন পদ্ধতি জটিল হওয়ার কারণে, বিশেষ করে সহজলভ্য সফটওয়্যারের জন্য, প্রতিস্থাপন পদ্ধতি সহজ করতে এর বিতরণ বন্ধ করে দেওয়া হয়।


title: মিলান মেট্রো

text: ১৯৯৫ সালের ৩ জুলাই নগর প্রশাসন একটি মেট্রো প্রকল্পের জন্য ভোট দেয় এবং ৬ অক্টোবর ১৯৫৫ সালে ' মেট্রোপলিটানা মিলানিজ' নামে একটি নতুন সংস্থা, নতুন অবকাঠামো নির্মাণের জন্য তৈরি হয়। প্রকল্পটি পৌরসভা থেকে ₤৫০০ মিলিয়ন আর্থ পায় এবং বাকিরা ঋণ থেকে অর্থায়ন করেছিল। প্রথম লাইনের নির্মাণ স্থান ভিয়াল মন্টে রোজাতে নির্মাণকাজ ৪ মে ১৯৫৭ সালে শুরু হয়েছিল। নতুন লাইনের স্টেশনগুলি ফ্রাঙ্কো অ্যালবিনি এবং ফ্রাঙ্কা হেলগ আর্কিটেকচার স্টুডিও দ্বারা ডিজাইন করা হয়েছিল, বব নুর্ডা এই সাইনেজটি ডিজাইন করেছিলেন। এই প্রকল্পের জন্য অ্যালবিনি-হেলগ এবং নুরর্দা উভয় "কম্পাসো ডি'আরো" পুরস্কার জিতেছে।


title: লিনাক্স

text: প্রাথমিকভাবে কেবল কিছু উৎসাহী ব্যক্তিই মূলত লিনাক্স ব্যবহার ও এর উন্নতিসাধন করতেন। এখন বড় বড় কর্পোরেশন যেমন ডেল, আইবিএম, সান মাইক্রোসিস্টেম্‌স, হিউলেট-প্যাকার্ড, নভেল, ইত্যাদি সার্ভারে ব্যবহারের জন্যে লিনাক্সকে বেছে নিয়েছে। ডেস্কটপ বাজারেও লিনাক্সের চাহিদা ও জনপ্রিয়তা বাড়ছে। লিনাক্স বিশেষজ্ঞ ও লিনাক্স সমর্থকদের মতে লিনাক্সের এই উত্থানের পেছনে কারণ লিনাক্স সস্তা, নিরাপদ, নির্ভরযোগ্য এবং এটি কোনো নির্দিষ্ট বিক্রেতার কাছ থেকে কিনতে হয় না, অর্থাৎ এটি বিক্রেতা-অধীন নয়।


title: লিনাক্স

text: বহনযোগ্যতা বলতে এখানে একই সফটওয়্যারের বিভিন্ন পরিবেশে কাজ করার ক্ষমতাকে বোঝানো হচ্ছে। প্রাথমিকভাবে লিনাক্স কার্নেল কেবল ৩৮৬-জাতীয় প্রসেসরের জন্যই বানানো হত। পরবর্তীতে একে অন্যান্য আর্কিটেকচারের অধীনেও কর্মক্ষম করা হয়। যেমন:একটি ডিস্ট্রিবিউশন ব্যাপক অর্থে এর ডেভেলপার এবং ব্যবহারকারি সম্প্রদায় কর্তৃক পরিচালিত হয়। কিছু বাজারজাতকারী প্রতিষ্ঠান স্বেচ্ছাশ্রমের ভিত্তিতে তাদের ডিস্ট্রিবিউশন উন্নয়ন ও অনুদানের কাজ করে থাকে, একটি ভালো উদাহরন হিসাবে বলা যায় ডেবিয়ান। অন্যান্য প্রতিষ্ঠানসমূহ তাদের বাণিজ্যিক পণ্যের একটি সম্প্রদায় সংস্করণ পরিচালনা করে থাকে, যেমন- রেড হ্যাট কর্তৃক ফেডোরা এবং নভেল কর্তৃক ওপেনসুয্যে।


title: লিনাক্স কার্নেল

text: নিজের ব্যক্তিগত কম্পিউটারে ব্যবহারের জন্যে কোন প্রকার আন্তঃপ্ল্যাটফরম উদ্দেশ্য ছাড়াই লিনুস তোরভাল্দ্‌স কতৃক ১৯৯১ সালে প্রথম লিনাক্স কার্নেল নির্মিত হয়। কিন্তু সে সময় থেকে এটি বিশাল সংখ্যার কম্পিউটার স্থাপত্যকে সাপোর্ট দিয়ে এসেছে, এ সংখ্যা যেকোন কার্নেল বা অপারেটিং সিস্টেম থেকে বেশি। ডেভলপার ও ব্যবহারকারীদের লিনাক্স কার্নেল আকর্ষণ করতে লাগলো, যারা পরবর্তীতে এটিকে অন্যান্য ফ্রি সফটওয়্যার প্রকল্পের, উল্লেখযোগ্যভাবে গ্নু অপারেটিং সিস্টেমের, ভিত্তি হিসাবে গ্রহণ করেছে। লিনাক্স কার্নেল প্রায় ১,২০০ কোম্পানি থেকে ১২,০০০ ডেভলপারের অবদানে গড়ে উঠেছে।


title: লিনাক্স

text: বাংলাদেশে নব্বইয়ের দশকের মাঝামাঝি কয়েকটি আইএসপি (ইন্টারনেট সার্ভিস প্রোভাইডার) চালু হয়। সেগুলো প্রত্যেকেই লিনাক্সের উপর নির্ভরশীল ছিল। বিডিকম অনলাইন লিমিটেডের সুমন আহমেদ সাবির বলেন, “সেই সময় আমরা কার্নেল ১.০ তে কাজ শুরু করি। শেখার জন্য কিছু বই আর ডকুমেন্টেশন ছিল, সেগুলো ঘেঁটে ঘেঁটেই আমাদের শেখা। সার্ভারের কাজের জন্য ইউনিক্সই তখন বিশ্বব্যাপী সমাদৃত ছিলো, কিন্তু ওগুলোর দাম ছিল অনেক বেশি, তাই আমাদের জন্য লিনাক্স ব্যবহারের কোনো বিকল্প ছিলো না।” বর্তমানেও বাংলাদেশের আইএসপিগুলোর প্রথম পছন্দ লিনাক্স। তবে এখন কাজ অনেক সহজে করা যায়, আগে যেই কাজ করতে হয়ত তিন-চার দিন সময় চলে যেত, সেই কাজ এখন তিন-চার ঘণ্টায় করে ফেলা যায়। আর ইন্টারনেটের সহজলভ্যতার জন্য নতুন কিছু শিখে নিতে তেমন বেগ পেতে হয় না।


title: গ্নু প্রকল্প

text: গ্নু প্রকল্পের মূল লক্ষ্য ছিল একটি ফ্রি সফটওয়্যার অপারেটিং সিস্টেম তৈরী করা। ১৯৯২ এর মধ্যমে গ্নু প্রকল্পের অধিনে অপারেটিং সিস্টেমের প্রধান প্রধান অংশগুলো তৈরী সম্পন্ন হয়েছিল। এবং কার্নেল গ্নু হার্ড এর কাজ চলছিল। ১৯৯১ সালে লিনুস তোরভাল্দ্‌স পৃথকভাবে লিনাক্স কার্নেল তৈরী করেন, যার মাধ্যমে এই শেষ শূন্যস্থানটিও পূরণ হয়ে যায়। লিনাক্স ০.১২ সংস্করণটি ১৯৯২ সালে জিপিএল লাইসেন্সের অধিনে প্রকাশ করা হয়েছিল। গ্নু এবং লিনাক্স এর সমন্বয়ে সর্বপ্রথম একটি পূর্ণাঙ্গ ফ্রি সফটওয়্যার অপারেটিং সিস্টেম প্রকাশ করা হয়। যদিও লিনাক্স গ্নু প্রকল্পের অংশ নয়, কিন্তু এটির ডেভলপমেন্টের কাজে GCC এবং আরও কিছু গ্নু প্রোগ্রামিং টুল ব্যবহার করা হয়েছে।


title: মক্কা

text: মক্কা (ˈmɛkkɛ/), পূর্ণ নাম: মাক্কাহ্ আল মুকার্‌রামাহ্, আরবি: مكة المكرمة "ম্যাক্ক্যাল্‌মুক্যার্‌র‌্যাম্যা" /ˈmɛkkɛlmuˈkɛrrɛmɛ/) সৌদি আরবের হেজাজের একটি শহর ও মক্কা প্রদেশের রাজধানী। সমুদ্রতল থেকে ২৭৭ মিটার (৯০৯ ফুট) উপরে একটি সংকীর্ণ উপত্যকায় শহরটি অবস্থিত, যা জেদ্দা শহর থেকে ৭০ কিলোমিটার (৪৩ মাইল) দূরে।২০১২ সালের হিসেব অনুযায়ী এখানে প্রায় ২ মিলিয়ন মানুষ বসবাস করেন। কিন্তু শহরটিতে এর প্রায় ৩ গুন মানুষ হিজরী জিলহজ্জ্ব মাসে হজ্জ্ব করতে আসেন।


title: মক্কা

text: মক্কা ইসলাম ধর্মের পবিত্রতম নগরী হিসেবে স্বীকৃত। এই শহরে মুহাম্মদ (সাঃ) এর জন্ম এবং এখানেই তিনি কুরআনের প্রথম ওহী লাভ করেন (বিশেষভাবে, হেরা গুহায় যা শহর থেকে ৩ কিলোমিটার দূরে)। মুসলিমরা প্রতি বছর হজ্জ্ব ও উমরাহ পালনের জন্য এখানে আসেন। মক্কার প্রাণকেন্দ্রে কাবা অবস্থিত। ইসলাম ধর্ম অনুযায়ী কাবা হলো পৃথিবীর প্রথম মসজিদ। মুসলিমরা প্রতিদিন পাঁচ বার নামায আদায়ের সময় এই কাবার দিকে মুখ ঘুরিয়ে রাখেন। এটি তাদের প্রার্থনার সময় দিক নির্দেশ করে। দীর্ঘদিন এই শহর মুহাম্মদ (সাঃ)এর বংশধররা শাসন করেছে। ১৯২৫ সালে ইবনে সৌদ এর মাধ্যমে সৌদি আরব রাষ্ট্র প্রতিষ্ঠিত হলে সৌদ বংশ মক্কার দায়িত্ব লাভ করে। বর্তমানেও উক্ত রাজবংশ মক্কা শাসন করছে। আধুনিক যুগে এসে শহর বহুগুন সম্প্রসারিত হয়েছে। এর অবকাঠামো, রাস্তা-ঘাট, নাগরিক সুবিধা ইত্যাদির অনেক উন্নতি লক্ষ্য করা যায়। বিশ্বের চতুর্থ উচ্চতম ভবন মক্কা রয়েল ক্লক টাওয়ার এই শহরেই অবস্থিত। উক্ত ভবনের মেঝের আয়তন সারা বিশ্বে তৃতীয় বৃহত্তম। শহর সম্প্রসারণের কারনে অনেক ঐতিহাসিক কাঠামো এবং প্রত্নতাত্ত্বিক নিদর্শন, যেমন আজিয়াদ দুর্গ হারিয়ে গেছে। প্রতি বছর ১৫ মিলিয়ন মুসলিম মক্কা শহর ভ্রমণ করে। ফলশ্রুতিতে শহরটি সারা বিশ্বের অন্যতম প্রধান "বিশ্বজনীন শহরে" পরিণত হয়েছে। এই শহরে অমুসলিমদের প্রবেশ নিষিদ্ধ।


title: মিনা

text: মিনা (তাবুর শহর বলেও পরিচিত) হল সৌদি আরবের মক্কা প্রদেশের অন্তর্ভুক্ত মক্কা শহরের পার্শ্ববর্তী এলাকা। মক্কা থেকে এর দূরত্ব ৫ কিমি এবং এটি মক্কা থেকে আরাফাতের দিকে যাওয়ার সড়কের পাশে অবস্থিত। এর আয়তন প্রায় ২০ বর্গকিমি।


title: মক্কা

text:
সৌদি আরবের সাধারণ আইনে অমুসলিমদের মক্কা নগরীতে প্রবেশাধিকার নেই। জালিয়াতির মাধ্যমে প্রবেশের চেষ্টা করলে গ্রেফতার এবং শাস্তি হতে পারে। আহমাদিয়াদেরও প্রবেশাধিকার নেই কারণ সাধারণ মুসলমানেরা তাদেরকে অমুসলমান হিসেবে বিবেচনা করে। যদিও
অনেক অমুসলিম এবং আহমাদিয়া শহরটি ভ্রমণ করেছেন। নিবন্ধিত তথ্যানুসারে প্রথম অমুসলিম হচ্ছে লুডোভিকো ডি ভার্থেমা, তিনি ১৫০৩ সালে মক্কা ভ্রমণ করেন। ১৫১৮ সালের ডিসেম্বর মাসে শিখ ধর্মের প্রবর্তক গুরু নানক সাহিব মক্কা ভ্রমণ করেন। বিখ্যাতদের একজন হচ্ছেন রিচার্ড ফ্রান্সি বুর্টন, যিনি আফগানিস্তান থেকে কাদিরিয়া সুফির ছদ্মবেশে ১৮৫৩ সালে মক্কা ভ্রমণ করেন। সৌদি সরকার আল কোরআনের নবম সুরার ২৮ নম্বর আয়াত দ্বারা তাদের নিজেদের অবস্থান সমর্থন করে।


title: মক্কা মসজিদ

text: মোহাম্মদ কুলি কুতুব শাহ, যিনি কুতব শাহী সাম্রাজ্যের পঞ্চম শাসক ছিলেন, তিনি এই মসজিদ স্থাপনায় গুরুত্বপূর্ণ ভূমিকা রাখেন। এই মসজিদটির মূল ভবন নির্মাণ কাজে ব্যবহৃত ইট তৈরী করা হয় সৌদি আরবের মক্কা থেকে আনা মাটি থেকে, যা ইসলাম ধর্মাবলম্বীদের জন্য পবিত্রতম স্থান। তাই এই মসজিদের নামকরণ “মক্কা মসজিদ” করা হয়। এই মসজিদটি শহরের কেন্দ্রবিন্দুতে অবস্থিত এবং পুরো শহরের পরিকল্পনাকারী ছিলেন মোহাম্মদ কুলি কুতুব শাহ।


title: মালাক্কা (শহর)

text: মালাক্কা মালয়েশিয়ার শহর ও সমুদ্রবন্দর এবং মালাক্কা অঙ্গরাজ্যের রাজধানী। শহরটি মালয় উপদ্বীপের দক্ষিণ-পূর্ব উপকূলে, ভারত মহাসাগর ও দক্ষিণ চীন সাগরকে সংযোগকারী মালাক্কা প্রণালীর তীরে অবস্থিত। আনুমানিক ১৪০৩ খ্রিস্টাব্দে মালয়ের জনৈক পলাতক রাজা এই শহরটি প্রতিষ্ঠা করেন। অচিরেই এটি দক্ষিণ-পূর্ব এশিয়ার একটি সমৃদ্ধ বাণিজ্যকেন্দ্রে পরিণত হয়। পালতোলা জাহাজের যুগের সময় মালাক্কা শহর ছিল মালয় উপদ্বীপের সবচেয়ে ব্যস্ত বন্দরগুলির একটি। কিন্তু মালাক্কা পোতাশ্রয়টি আধুনিক সমুদ্রগামী জাহাজগুলির জন্য উপযুক্ত নয় বলে বর্তমানে বন্দরের কর্মকাণ্ড উপকূলীয় বাণিজ্যের মধ্যেই সীমিত।


title: মক্কা

text: মক্কায় ছোট আকারে মক্কা পূর্ব বিমানবন্দর অবস্থিত হলেও কোন উড়োজাহাজ পরিসেবা চালু না থাকায় শহরের কেন্দ্র থেকে ১০০ কিলোমিটার দূরে জেদ্দায় অবস্থিত বাদশাহ আব্দুল আজিজ আন্ত:র্জাতিক বিমানবন্দরের উপর নির্ভর করতে হয়। অধিক সংখ্যক হজ্বযাত্রী পরিবহনের সুবিধার্থে এই বিমানবন্দরে বিশেষ ভাবে নির্মিত টার্মিনাল রয়েছে যেখানে একই সাথে ৪৭ খানা বিমান ওঠানামা করতে পারে এএবং হজ্ব মৌসুমে প্রতিঘন্টায় ৩৮০০ জন হজ্বযাত্রীকে অভ্যর্থনা জানাতে পারে।


title: মক্কা মসজিদ

text: মক্কা মসজিদ (ও , ) ভারতের বৃহৎ ও প্রাচীন মসজিদগুলোর মধ্যে অন্যতম। এই মসজিদটি ভারতে অন্ধ্রপ্রদেশের হায়দ্রাবাদ জেলায় অবস্থিত। এই মসজিদটি পুরাতন হায়দ্রাবাদ শহরের একটি অন্যতম ঐতিহ্যবাহী স্থাপনা, যার অতি সন্নিকটে ঐতিহ্যবাহী চৌমহল্লা, লাদ বাজার ও চারমিনার অবস্থিত।


title: উত্তর আমেরিকা

text: যুক্তরাষ্ট্র, কানাডা, এবং মেক্সিকোর জনসংখ্যা ঘনত্ব উত্তর আমেরিকার সবচেয়ে বেশী এবং বড় বড় শহর গুলো এই দেশগুলোতেই অবস্থিত। ক্যারিবিয়ান দেশ গুলোতেও বেশকিছু বড় শহর অবস্থিত। উত্তর আমেরিকার সর্ববৃহৎ শহর যথাসম্ভব মেক্সিকো সিটি এবং নিউ ইয়র্ক্। এই দু’টি শহরই হলো উত্তর আমেরিকার ৮ মিলিয়নের বেশি জনসংখ্যা বসবাসকারী শহর, যদিও আমেরিকা অঞ্চলে এরকম আরো শহর রয়েছে। আয়তনের হিসেবে সবচেয়ে বড় শহর গুলো হলো লস অ্যাঞ্জেলস্, টরেন্টো, শিকাগো, হাভানা, সান্ট ডোমিংগ এবং মন্ট্রিল। যুক্তরাষ্ট্রের সানবেল্ট অঞ্চলসমূহের শহর গুলো (যেমন দক্ষিণ ক্যালিফোর্নিয়া, হুস্টন, ফনিক্স, মিয়ামী, আটলান্টা এবং লাস ভেগাস) দ্রুত বর্ধনশীল শহর হিসেবে পরিচিত। ফলশ্রুতিতে শহর গুলোতে তাপমাত্রা বৃদ্ধি, ১৯৪৫ দশকের বৃদ্ধ মানুষের সংখ্যা বৃদ্ধিসহ অভিবাসীর সংখ্যা বেড়ে যাচ্ছে। একইভাবে যুক্তরাষ্ট্র-মেক্সিকো সীমান্তবর্তী মেক্সিকোর শহরগুলিও দ্রুত বর্ধনশীল হিসেবে বিবেচিত হচ্ছে। এসবের মধ্যে টিযুয়ানা শহর (সান ডিয়াগো সীমান্তবর্তী) এ শহরে পুরো ল্যাটিন আমেরিকার অভিবাসী পাশাপাশি ইউরোপ এবং এশিয়ার অভিবাসীরা অবস্থান গেড়েছে। ফলাফল হিসেবে এসব শহর গুলিতে পানিস্বল্পতা দেখা দিচ্ছে।


title: মোম্বাসা

text: ২০০৯ সালের আদমশুমারি অনুসারে মোম্বাসা শহরের জনসংখ্যা প্রায় ৯,৩৯,০০০ জন। এটি মোম্বাসা দ্বীপে অবস্থিত এবং আশেপাশের প্রধানভূমিতে বিস্তৃত। দ্বীপটি দুটি খাল দ্বারা প্রধানভূমি থেকে পৃথক হয়েছে: টিডর খাঁড়ি এবং কিলিনদিন হারবার। এটি মূলভূমির সঙ্গে উত্তর দিকে নীলালি সেতু, দক্ষিণে লিকোনি ফেরি, এবং পশ্চিমে মকুপা কোজওয়ে দ্বারা সংযুক্ত, পাশাপাশি কেনিয়া-উগান্ডা রেলপথ চালু রয়েছে শহরটিতে। শহরের বন্দরটি কেনিয়া এবং অভ্যন্তর দেশ উভযের সমুদ্র যোগাযোগ গড়ে তোলে। শহরটির বিমান পরিষেবা মূলভূমির উত্তর-পশ্চিমাঞ্চলীয় শহরতলি চানিতে অবস্থিত মোই আন্তর্জাতিক বিমানবন্দর দ্বারা পরিবেশিত হয়।


title: কম্পিউটার স্থাপত্য

text:
কম্পিউটার স্থাপত্যের প্রধান উদ্দেশ্য হলো এমন একটি কম্পিউটার তৈরি করা যা নির্দিষ্ট ব্যয়ের সীমাবদ্ধতার মধ্যে যত দ্রুত সম্ভব কাজ করতে পারবে। পরে সঙ্গে আরো উদ্দেশ্য যোগ করা হয়েছে। যেমন- অনেকগুলো প্রোগ্রাম একই সাথে চালানো অথবা উচ্চতর ভাষায় লেখা প্রোগ্রামের ক্ষমতার ব্যাপক উন্নতি করা।
কম্পিউটার সিস্টেমের মধ্যে চারটি মূল অংশ থাকে: স্মৃতি, প্রসেসর, আনুষঙ্গিক যন্ত্রপাতি এবং তথ্য প্রবেশ ও নির্গমন ব্যবস্থা (ইনপুট-আউটপুট ) .


title: কম্পিউটার হার্ডওয়্যার

text:
একটি কম্পিউটারকে সাধারনত দুটি ভাগে ভাগ করা যায় যথা হার্ডওয়্যার এবং সফটওয়্যার। হার্ডওয়্যার হল সেই সব অংশ যা দৃশ্যত এবং স্পর্শ করা যায়, যার কাঠামো আছে। কম্পিউটার হার্ডওয়্যার হল কম্পিউটারের সেইসকল অংশ যেগুলো স্পর্শ করা যায়, দেখা যায় যেমন মনিটর, মাউস, কেসিং, মাদারবোর্ড, রম, সি.ডি, ডি.ভি.ডি. ইত্যাদি। কম্পিউটার হার্ডওয়্যারের বিভিন্ন প্রকার যন্ত্রাংশ দিয়ে একটি পারসোনাল কম্পিউটার তৈরি হয়। এরপর এতে অপারেটিং সিস্টেম ইন্সটল করা হয় এবং ব্যবহারকারীর প্রয়োজন অনুসারে বিভিন্ন সফটওয়্যার ইন্সটল করা হয়।
মাদারবোর্ড হচ্ছে একটি কম্পিউটারের "মস্তিষ্ক"। যন্ত্রাংশগুলো সরাসরি মাদারবোর্ডে যুক্ত করা হয়। আবশ্যিক সেসব যন্ত্রাংশ দিয়ে কম্পিউটার প্রস্তুত, তা হলো:


title: কাণ্ড

text:
কাণ্ড () উদ্ভিদের প্রধান দুইটি গঠনমূলক অংশের একটি। কাণ্ড বিভিন্ন পর্ব ও পর্বমধ্য দ্বারা বিভক্ত। কাণ্ডের পর্ব মুকুল কে ধারন করে থাকে। এই মুকুল থেকেই এক বা একাধিক পাতা, ফুল বা আরেকটি কাণ্ড বিকশিত হয়। দুটি পর্বের মধ্যবর্তী অংশকে পর্বমধ্য বলে। পর্বমধ্য কাণ্ডকে সোজা রাখতে ও লম্বা হতে সহায়তা করে। কাণ্ডের বেশির ভাগ অংশই মাটির উপরে দেখা যায় কিন্তু কিছু কিছু গাছের কাণ্ড মাটির নিচে থাকে। কাণ্ড থেকে মুকুল ও চারা জন্মে এবং ভূ-পৃষ্ঠের বাহিরে বর্ধিত হয়। কান্ডের ভিতরে টিস্যু বা কলার পরিবহন প্রকৃয়ার মাধ্যমে গুরুত্বপূর্ণ উপাদান উপরে ও নিচে স্থানান্তর করতে পারে।
কাণ্ডের প্রধান চারটি কাজ।


title: অ্যাস্‌কি

text:
অন্যান্য সকল বর্ণ প্রকাশকারী কম্পিউটার কোডের মত অ্যাস্কি কোডেও নির্দিষ্ট কিছু বিট প্যাটার্নের মাধ্যমে একটি করে বর্ণ প্রকাশ করা হয়। অ্যাস্কি কোডে প্রতিটি বর্ণ ৭ বিট দীর্ঘ, কাজেই সর্বমোট ১২৮টি বর্ণ প্রকাশ করা সম্ভব। কম্পিউটারে (বা অন্যকোন যন্ত্রে) একএকটি বর্ণ সংরক্ষণ করা হয় ০ থেকে ১২৭(দশমিক) পর্যন্ত সংখ্যা হিসেবে । মানুষের লৈখিক ভাষার একটি বর্নকে প্রকাশ করার জন্য যেই অক্ষর গুলো ব্যবহৃত হয় তার একটি চিত্রও সংরক্ষণ করা হয়, একে বলে গ্লিফ (glyph)। কম্পিউটারের মনিটরে বা অন্যকোন যন্ত্রের পর্দায়
দেখানর সময় ০ থেকে ১২৭ পর্যন্ত সংখ্যাগুলোর সাথে সম্পৃক্ত গ্লিফটিকে দেখান হয়। অ্যাস্কি কোডে ০ থেকে ৩১ পর্যন্ত এবং ১২৭- এই সংখ্যাগুলো ব্যবহৃত হয় নিয়ন্ত্রন সংকেত হিসেবে। অবশিষ্ট ৩২ থেকে ১২৬ পর্যন্ত সংখ্যাগুলো ব্যবহৃত হয় ছাপারযোগ্য বর্ণ সমূহের জন্য।


title: কম্পিউটার মেমরি

text: প্রতিটি ডির‌্যাম চিপে লক্ষ লক্ষ মেমরি কোষ (memory cell) থাকে, যেগুলি সারি ও কলামের মেট্রিক্স হিসেবে সজ্জিত থাকে। মেমরি কোষগুলির অ্যারের (array) প্রান্তসীমায় থাকে ট্রানজিস্টর। এই ট্রানজিস্টরগুলির কাজ মেমরি কোষে রাখা উপাত্ত পড়া, বিবর্ধন করা ও মেমরি বাসে সেগুলি স্থানান্তর করা। ডির‌্যামের প্রতিটি সারিকে পেজ বা পৃষ্ঠা বলা হয়। প্রতিটি পৃষ্ঠায় একাধিক মেমরি কোষ থাকে। প্রতিটি ডির‌্যাম কোষে একটি ধারক বা ক্যাপাসিটর থাকে যা খুব কম সময়ের জন্য বৈদ্যুতিক চার্জ ধরে রাখতে সক্ষম। চার্জকৃত কোষ দ্বিমিক সংখ্যা "১" এবং চার্জবিহীন কোষ দ্বিমিক সংখ্যা "০" নির্দেশ করে। সময়ের সাথে সাথে ক্যাপাসিটরগুলি চার্জ হারাতে থাকে, তাই এগুলিতে সংরক্ষিত উপাত্ত ধরে রাখার জন্য সেকেন্ডে কয়েক হাজার বার এগুলিকে পুনঃচার্জ বা রিফ্রেশ করতে হয়।


title: কম্পাস

text: কম্পাস () নৌপথে অথবা জরীপ কার্যে ব্যবহৃত প্রধান উপকরণ বা যন্ত্রাংশ যা কাঠামো নির্দেশক হিসেবে চৌম্বকীয় দণ্ডের সাহায্যে দিক নির্দেশনা করে। উত্তর, দক্ষিণ, পূর্ব এবং পশ্চিম - এ চারটি মৌলিক দিক কম্পাসে উল্লেখ থাকে। এছাড়াও অন্যান্য দিকগুলোও সংক্ষিপ্ত আকারে এতে চিহ্নিত থাকতে পারে। গোলাকৃতি কাঠামোর ব্যাসার্ধটি কম্পাস রোজ নামে পরিচিত। যখন এটি সমান্তরালে রাখা হয়, তখন এর কাটা সর্বদাই উত্তর দিককে নির্দেশনা দিয়ে থাকে। কৌণিকভাবে উত্তরকে ০ (শূন্য), পূর্বকে ৯০, দক্ষিণকে ১৮০ এবং পশ্চিমকে ২৭০ ডিগ্রীরূপে প্রকাশ করা হয়। এর সাহায্যে ব্যক্তি ভূ-ত্বকে সঠিক দিক-নির্দেশনার মাধ্যমে কাঙ্খিত লক্ষ্যস্থল খুঁজে পায়। চৌম্বক অথবা ঘূর্ণায়মান নীতিমালার সাহায্যে এ যন্ত্রের সাহায্যে পরিচালিত হয় কিংবা সূর্য অথবা তারার মাধ্যমেও দিক-নির্দেশনা প্রদান করা হয়। সাগর-মহাসাগরের জাহাজ চলাচলে এবং মরুভূমিতে কিংবা অন্যকোন গুরুত্বপূর্ণ স্থাপনা নির্দেশনায় এর জুরি মেলা ভার।


title: কুরআনের সমালোচনা ও খণ্ডন

text: সমালোচকগণ বলেন, পানি চক্রের এ প্রধান চারটি ধাপের মধ্যে ১, ২, ও ৪ নম্বর ধাপ তিনটি আমাদের অতি পরিচিত এবং খালি চোখেই দেখা যায়। বাষ্পীভবনের ধাপটি চোখে দেখা যায় না এবং চিন্তা করাও অত্যন্ত দুষ্কর। আশ্চর্যজনকভাবে, কুরআন বিভিন্ন স্থানে পানি চক্রের ১, ২, ও ৪ নম্বর ধাপগুলো পুংখানুপুংখরূপে বর্ণনা করেছে, যা সহজেই চোখে দেখা যায় এবং সপ্তম শতকের একজন মানুষের জন্য খুবই সাধারণ অভিজ্ঞতা। কিন্তু যেটি সাধারণ অভিজ্ঞতা নয়, সেটি হলো বাষ্পীভবন। এটি খালি চোখে দেখা যায় না এবং এ সম্বন্ধে পূর্ব থেকে জ্ঞান না থাকলে এটি কল্পনা করাও দুরূহ। কুরআন খুবই বিস্ময়করভাবে বাষ্পীভবনের এ ধাপটি নিয়ে মৌনতাবলম্বন করেছে, যা এটিই নির্দেশ করে যে, কুরআনের রচয়িতা সাধারণ অভিজ্ঞতালব্ধ বহির্ভূত এ ঘটনাটি সম্বন্ধে ওয়াকিবহাল ছিলো না।


title: হিন্দুধর্ম

text: বেদ চার ভাগে বিভক্ত (ঋক, সাম, যজু এবং অথর্ব)। "ঋগ্বেদ" হল সর্বপ্রথম এবং সর্বাধিক গুরুত্বপূর্ণ বেদ। প্রত্যেক বেদ আবার চার ভাগে বিভক্ত: প্রাথমিক ভাগ, মূল বেদ, সংহিতা বর্তমান, যাতে পবিত্র মন্ত্র রয়েছে। অন্য তিনটি অংশ সাধারণত গদ্য আকারে গঠিত ত্রিস্তর আলোচনা সমাহার এবং সংহিতা থেকে বয়সে সামান্য পরবর্তীকালের বলে বিশ্বাস করা হয়। এগুলি হল: ব্রাহ্মণ, আরণ্যক এবং উপনিষদ্। প্রথম দুটি অংশকে পরবর্তীকালে কর্মকাণ্ড (আনুষ্ঠানিক অংশ) বলা হয়েছে, যেখানে শেষের দুইটি অংশ নিয়ে জ্ঞানকান্ড (শিক্ষামূলক অংশ) গঠিত। যেখানে বেদ ধর্মানুষ্ঠানের উপর কেন্দ্রীভূত, সেখানে উপনিষদ আধ্যাত্মিক অন্তর্দৃষ্টি ও দার্শনিক শিক্ষার উপর অধিশ্রিত, এবং ব্রহ্ম ও জন্মান্তর বিষয়ে আলোচিত।


title: কম্পিউটার গ্রাফিক্স

text: কম্পিউটার গ্রাফিক্‌স শাস্ত্রটিকে নিচের চারটি প্রধান শাখায় ভাগ করা সম্ভব:


title: কৌতুকাভিনয়

text: "পোয়েটিক্স" বইতে এরিস্টটল কৌতুকাভিনয়কে সাহিত্যের মূল চারটি ধারার একটি হিসেবে উল্লেখ করেছেন। বাকি তিনটি ধারা হল বিয়োগাত্মক, মহাকাব্য ও গীতি কাব্য। এরিস্টটল সাহিত্যকে জীবনের প্রতিচ্ছবি বলে সংজ্ঞায়িত করেছেন। কৌতুকাভিনয় সাহিত্যের তৃতীয় ধারা এবং জীবনের সত্যিকারের প্রতিচ্ছবি থেকে অনেকটা বিচ্যুত। বিয়োগাত্মক ধারাকে সবচেয়ে বাস্তব চিত্র, যথাক্রমে পরে মহাকাব্য, কৌতুকাভিনয়, ও সবশেষে গীতি কাব্য। এরিস্টটলের সংজ্ঞা অনুযায়ী কৌতুকাভিনয়ের ধারার একটি নির্দিষ্ট ধাঁচ রয়েছে। কৌতুকাভিনয় নিম্ন বা ভিত্তিমূলক চরিত্র দিয়ে শুরু হয় যার লক্ষ্যবস্তু তুচ্ছ এবং এই লক্ষ্য কিছুটা সম্পন্ন হওয়ার মাধ্যমে তা শেষ হয়, যা প্রারম্ভিক ভিত্তিকে কিছুটা বুঝাতে সক্ষম হয় বা লক্ষ্যের তুচ্ছতা প্রকাশ করে।


title: ইরাক

text: ইরাক (আরবি: العراق () সরকারিভাবে ইরাক প্রজাতন্ত্র, একটি মধ্যপ্রাচ্যের রাষ্ট্র। বাগদাদ ইরাকের রাজধানী। ইরাকের দক্ষিণে কুয়েত এবং সৌদি আরব, পশ্চিমে জর্ডান, উত্তর-পশ্চিমে সিরিয়া, উত্তরে তুরস্ক এবং পূর্বে ইরান অবস্থিত।


title: ইরাক-বেলারুশ সম্পর্ক

text: ইরাক-বেলারুশ সম্পর্ক, ইরাক ও বেলারুশ এর মধ্যকার দ্বিপাক্ষিক সম্পর্ককে নির্দেশ করে। ইরাকের রাজধানী বাগদাদ-এ বেলারুশের কোন দূতাবাস নেই। তবে আরবিল শহরে দেশটির একটি কনস্যুলেট রয়েছে। বেলারুশের রাজধানী মিন্‌স্ক এ ইরাকের একটি দূতাবাস রয়েছে। বেলারুশে নিযুক্ত ইরাকের সর্বশেষ রাষ্ট্রদূত ছিলেন হায়দার হাদী। তিনি ২০১০ সালের জুলাই থেকে ২০১৫ সালে নভেম্বর পর্যন্ত দায়িত্ব পালন করেন। তাঁর মেয়াদ শেষ হওয়ার পর, এখন পর্যন্ত ইরাকি সরকার সেই পদে আর কাউকে নিয়োগ দেয় নি। ফলে বেলারুশে অবস্থিত ইরাকি দূতাবাসে বর্তমানে কোন রাষ্ট্রদূত নেই। উভয় দেশই জোট নিরপেক্ষ আন্দোলন (ন্যাম) এর সদস্য।


title: জর্দানের রূপরেখা

text: জর্দান দক্ষিণ পশ্চিম এশিয়ায় অবস্থিত একটি দেশ। এর উত্তর সীমান্তে সিরিয়া, উত্তর-পূর্বে ইরাক, ইসরাইল এবং ফিলিস্তিনি অঞ্চল পশ্চিম দিকে এবং পূর্ব এবং দক্ষিণ দিকে সৌদি আরব অবস্থিত। এই দেশ মৃত সাগর এর উপকূল ইসরায়েলের সাথে এবং আকাবা উপসাগর এর উপকূল ইসরায়েল, সৌদি আরব ও মিশর এর সাথে সংযুক্ত। জর্দানে গনতান্ত্রিক সরকার থাকার পাশাপাশি সাংবিধানিক রাজতন্ত্রও চালু আছে। জর্দানের রাজা রাষ্ট্র ও সশস্ত্র সেনাবাহিনীর প্রধান। তিনি তার নির্বাহী ক্ষমতা প্রধানমন্ত্রী এবং মন্ত্রী পরিষদের মাধ্যমে ক্ষমতার ব্যবহার করেন। মন্ত্রোপরিষদ তাদের কর্মকাণ্ডের জন্য সিনেট ও নির্বাচিত ডেপুটির কাছে জবাবদিহি করতে বাধ্য থাকে। রাষ্ট্রের বিচার বিভাগীয় বিভাগ সরকারের একটি স্বাধীন শাখা।


title: ইরাকের অভিবাসী

text: ইরাকী অভিবাসীরা আশ্রয় শিবিরের পরিবর্তে মুলত শহুরে এলাকায় বসতি গড়েছে। প্রায় ২ মিলিয়ন ইরাকী প্রতিবেশী দেশগুলোতে আশ্রয়গ্রহণ করেছে। এবং তাদের ৯৫ শতাংশই মধ্যপ্রাচ্যে বসবাস করছে যদিও ইউরোপের দেশগুলো ইরাকী অভিবাসীদের গ্রহণ করতে শুরু করেছে। মধ্যপ্রাচ্যের দপশগুলোতে তাদের “অভিবাসীর” বদলে অস্থায়ী অতিথি হিসেবে দেখা হয় এবং এসব দেশে অভিবাসীদের জন্য আইনগতভাবে বৈধতা পাওয়া খুবই কঠিন। বর্তমানে ঐ অঞ্চলের আশ্রয়দানকারী দেশগুলো হল সিরিয়া, জর্ডান, মিশর, কুয়েত, ইরান, তুরস্ক এবং উপসাগরীয় রাষ্ট্রগুলো। শুধুমাত্র মিশর ও তুরস্ক ইউএনএইচসিআর অভিবাসী সম্মেলনে চুক্তি স্বাক্ষর করে।


title: ইরান

text: ইরান ভৌগোলিক ও সাংস্কৃতিকভাবে সম্পর্কিত অঞ্চল মধ্যপ্রাচ্যের পূর্বপ্রান্তে অবস্থিত। এর উত্তরে আর্মেনিয়া, আজারবাইজান, কাস্পিয়ান সাগর ও তুর্কমেনিস্তান; পূর্বে আফগানিস্তান ও পাকিস্তান; দক্ষিণে ওমান উপসাগর, হরমুজ প্রণালী ও পারস্য উপসাগর, এবং পশ্চিমে ইরাক (কুর্দিস্তান অঞ্চল) ও তুরষ্ক। তেহরান ইরানের বৃহত্তম শহর ও রাজধানী; শহরটি ইরানের উত্তর অঞ্চলে অবস্থিত।


title: সিরিয়া

text: সিরিয়া ভূমধ্য সাগরের পূর্ব দিকে আরব উপদ্বীপের উত্তরে দক্ষিণ-পশ্চিম এশিয়ায় অবস্থিত। এটি তুর্কি দ্বারা উত্তরে, লেবানন এবং ইসরায়েল পশ্চিম ও দক্ষিণ-পশ্চিমে, পূর্ব থেকে ইরাক এবং দক্ষিণে জর্দান পর্যন্ত বিস্তৃত। এটি পশ্চিমে পর্বতশ্রেণী এবং অন্তর্দেশীয় অঞ্চলে অবস্থিত। পূর্বের সিরিয়ান মরুভূমি এবং দক্ষিণে জবাল আল-ডুরজ রেঞ্জ । সাবেক ইউফ্রেটিস উপত্যকা দ্বারা বিভক্ত করা হয়। 1973 সালে নির্মিত একটি বাঁধের সাহায্যে সিরিয়ার বৃহত্তম হ্রদ লেক আসাদ নামক একটি জলাধার নির্মাণ করে। সিরিয়ায় সর্বোচ্চ বিন্দু লেবাননের সীমান্তে হর্মোণ পর্বত (২,814 মিঃ, 9 ২২২ ফুট)। আর্দ্র আর্দ্রভূমির উপকূলে এবং শুষ্ক মরুভূমি অঞ্চলের মধ্যে একটি আধা-খাড়া খাড়া অঞ্চল রয়েছে যা দেশের তিন-চতুর্থাংশে বিস্তৃত হয়, যা মরুভূমি জুড়ে উষ্ণ, শুষ্ক বাতাস বহন করে। সিরিয়া ব্যাপকভাবে নিপীড়িত, [ স্পষ্টকরণ প্রয়োজন ] স্থল ফসলের জন্য নিবেদিত 4 শতাংশ, ময়দা এবং চারণভূমি হিসাবে ব্যবহার 46 শতাংশ, এবং শুধুমাত্র 3 শতাংশ বন ও বনভূমি।


title: মধ্যপ্রাচ্যের ইতিহাস

text: মধ্যপ্রাচ্যের রাজধানীতে পশ্চিমা দখলদার সেনাবাহিনীর আবির্ভাব অঞ্চলের ইতিহাসকে ঘুরিয়ে দেয়। ২০০৫ সালে জানুয়ারী এ অনুষ্ঠিত সফল নির্বাচন সত্ত্বেও (যদিও ইরাকের সুন্নি জনসংখ্যার বড় অংশ বর্জন করেছিল) ইরাকের সব ধ্বংস হয়েছিল কারণ  একটি যুদ্ধোত্তর বিদ্রোহ যা ক্রমাগত জাতিগত সহিংসতার দিকে আগাচ্ছিল এবং আমেরিকান সেনারা প্রাথমিকভাবে দমন করতে পারেনি। ইরাকী বুদ্ধিজীবি ও অভিজাত ব্যবসায়ীরা এলাকা ছেড়ে পালিয়েছিল, অঞ্চলে বিদ্রোহের পরবর্তি অস্থিতিশীলতার জন্য অনেক ইরাকী উদ্বাস্তু হয়েছিল। ইরাকে মার্কিন বাহিনীর একটি প্রতিক্রিয়াশীল দল  সম্প্রতি বিদ্রোহ নিয়ন্ত্রণ এবং দেশের স্থিতিশীলতা আনতে অনেকটাই সফল হয়েছে।


title: ইরাক–ইরান যুদ্ধ

text: ইরাক, উপসাগরে উপস্থিতি বলিষ্ঠ করতে জাহাজ বিধ্বংসী মিসাইল সমৃদ্ধ হেলিকপ্টার,[[এফ-১ মিরেজ]] এবং [[মিগ-২৩]] যুদ্ধবিমান কাজে লাগায়। [[খারক দ্বীপ]] এ অবস্থিত ইরানের সর্বপ্রধান তেল রপ্তানী কেন্দ্রে বারংবার ইরাকি হামলা হওয়ার পর ইরান ১৯৮৪ সালের ১৩ মে [[বাহরাইন]] এর নিকটে একটি কুয়েতি ট্যাংকারে হামলা চালায়।১৬ মে সৌদি জলসীমার অভ্যন্তরে একটি সৌদি ট্যাংকারও আক্রান্ত হয়। উল্লেখ্য, উপসাগরীয় যুদ্ধে এসব দেশ ইরাককে পূর্ণ সহযোগিতা এবং সমর্থন করে আসছিল। তৃতীয় পক্ষের এসব দেশের জাহাজ আক্রান্ত হতে শুরু করার পর যুদ্ধের এ পর্যায়টি 'ট্যাংকার যুদ্ধ' নামে পরিচিত হয়। সৌদি আরব প্রতিশোধ হিসেবে ১৯৮৪ সালের ৫ জুন একটি ইরানি বিমান গুলি করে ভূপাতিত করে ।


title: স্পেন

text: স্পেনের উত্তর সীমানাতে আটলান্টিক মহাসাগরের একটি বাহু বিস্কায়া উপসাগর অবস্থিত। উত্তর-পূর্ব সীমানায় পিরিনীয় পর্বতমালা স্পেনের সাথে ফ্রান্স এবং অতিক্ষুদ্র রাষ্ট্র অ্যান্ডোরার একটি প্রাকৃতিক সীমানা গঠন করেছে। পূর্ব দিকে ভূমধ্যসাগর, দক্ষিণে ভূমধ্যসাগর ও আটলান্টিক মহাসাগর এবং পশ্চিমে পর্তুগাল ও আটলান্টিক মহাসাগর স্পেনের বাকী সীমানা নির্ধারণ করেছে। স্পেনের সর্বদক্ষিণ বিন্দুটি মরক্কোর দিকে মুখ করে অবস্থিত এবং দেশ দুইটি সরু জিব্রাল্টার প্রণালী দ্বারা একে অপরের থেকে বিচ্ছিন্ন; স্পেন তাই ইউরোপের সাথে আফ্রিকার সঙ্গমস্থলে অবস্থিত। এছাড়া আটলান্টিক মহাসাগরের লাস কানারিয়াস দ্বীপপুঞ্জ এবং ভূমধ্যসাগরের বালেয়ারীয় দ্বীপপুঞ্জগুলিও স্পেনের শাসনাধীন। এছাড়া মরক্কোতে সেউতা এবং মেলিইয়া নামের দুইটি ছিটমহল স্পেন পরিচালনা করে। উত্তর আফ্রিকার উপকূলের কাছে অবস্থিত পেনিয়ন দে বেলেস দে লা গোমেরা নামক দ্বীপ, আলহুসেমাস ও চাফারিনাস দ্বীপপুঞ্জগুলিও স্পেনের অধিকারে পড়েছে। ব্রিটিশদের অধীনে অবস্থিত জিব্রাল্টার স্পেনের মূল ভূখণ্ডের একেবারে দক্ষিণ প্রান্তসীমায় অবস্থিত।


title: ইরাক

text: বাগদাদ প্রদেশ(সবথেকে জনবহুল প্রদেশ)ইরাক মূলত মরুময় দেশ, কিন্তু দজলা ও ফোরাতের মধ্যবর্তী অববাহিকার ভূমি উর্বর। নদীগুলি প্রতিবছর প্রায় ৬ কোটি ঘনমিটার পলি বদ্বীপে বয়ে নিয়ে আসে। দেশটির উত্তরাঞ্চল পর্বতময়। সর্বোচ্চ পর্বতের নাম চিকাহ দার, যার উচ্চতা ৩,৬১১ মিটার। পারস্য উপসাগরে ইরাকের ক্ষুদ্র একটি তটরেখা আছে। সমুদ্র উপকূলের কাছের অঞ্চলগুলি জলাভূমি ছিল, তবে ১৯৯০-এর দশকে এগুলির পানি নিষ্কাশন করা হয়।


title: ব্রহ্মপুত্র নদ

text: ব্রহ্মপুত্রের উৎপত্তি হিমালয় পর্বতমালার কৈলাস শৃঙ্গের নিকট জিমা ইয়ংজং হিমবাহে, যা তিব্বতের পশ্চিমাঞ্চলে অবস্থিত। জাঙপো নামে তিব্বতে পুর্বদিকে প্রবাহিত হয়ে এটি অরুণাচল প্রদেশে ভারতে প্রবেশ করে যখন এর নাম হয়ে যায় সিয়ং। তারপর আসামের উপর দিয়ে দিহাঙ নামে বয়ে যাবার সময় এতে দিবং এবং লোহিত নামে আরো দুটি বড় নদী যোগ দেয় এবং তখন সমতলে এসে চওড়া হয়ে এর নাম হয় ব্রহ্মপুত্র। ব্রহ্মপুত্র হিমালয় পর্বতের কৈলাস শৃঙ্গের নিকটে মানস সরোবর থেকে উৎপন্ন হয়ে তিব্বত ও আসামের ভিতর দিয়ে প্রবাহিত হয়ে কুড়িগ্রামের মধ্য দিয়ে বাংলাদেশে প্রবেশ করেছে। ময়মনসিংহের দেওয়ানগঞ্জের কাছে ব্রহ্মপুত্র দক্ষিণ-পূর্ব দিকে বাঁক নিয়ে ময়মনসিংহ জেলার মধ্য দিয়ে প্রবাহিত হয়ে ভৈরববাজারের দক্ষিণে মেঘনায় পড়েছে।


title: ব্রহ্মপুত্র নদ

text: ব্রহ্মপুত্রর উৎপত্তি সম্বন্ধে কালিকা পুরাণে একটি আখ্যান আছে ৷ অসমের পূর্বদিকে মিসিমি পর্ব্বতের অগ্রভাগে ব্রহ্মকুণ্ড নামে একটি কুণ্ড আছে৷ এটি হিন্দুদের অতি পবিত্র তীর্থ৷ এই ব্রহ্মকুণ্ডতেই পরশুরাম পাপের থেকে উদ্ধার পান, অর্থাৎ এখানেই তাঁর হাত থেকে কুঠারটি খসে পড়ায় তিনি এর মহিমা দেখে এর জল অন্যের উপকারার্থে এর পারটি কাটিয়ে দেন ৷ ফলত এর জল দেশ-দেশান্তরে যায় ৷ এইভাবে ব্রহ্মপুত্র নদীর উৎপত্তি হয় ৷


title: ব্রহ্মপুত্র নদ

text: ১৭৮৭ সালে ভূমিকম্পের কারণে ব্রহ্মপুত্র নদীর তলদেশ উঠিত হবার কারনে এর দিক পরিবর্তিত হয়ে যায়।১৭৮৭ সালের আগে এটি ময়মনসিংহের উপর দিয়ে আড়াআড়ি ভাবে বয়ে যেত।পরবর্তিতে এর নতুন শাখা নদীর সৃষ্টি হয়।যা যমুনা নামে পরিচিত।উৎপত্তিস্থলকে এর দৈর্ঘ্য ২৮৫০ কিলোমিটার। ব্রহ্মপুত্র নদীর সর্বাধিক প্রস্থ ১০৪২৬ মিটার (বাহাদুরাবাদ)। এটিই বাংলাদেশের নদীগুলোর মধ্যে সবচেয়ে দীর্ঘ পথ অতিক্রম করেছে। ব্রহ্মপুত্রের প্রধান শাখা হচ্ছে যমুনা। এক কালের প্রশস্ত ব্রহ্মপুত্র নদ বর্তমানে (২০১১) শীর্ণকায়।


title: ব্রহ্মপুত্র নদ

text:
ভারতের উত্তরে অবস্থিত তিব্বত মালভূমির মানস সরোবর হ্রদ থেকে চাংপো নামে একটি নদী পূর্বমুখী হয়ে চীন ও মায়ানমারের মধ্যে কিছুদূর প্রবাহিত হয়ে দক্ষিণমুখে প্রথমে সিয়াং, তারপর দিহাং নামে অরুণাচল রাজ্যর মধ্য দিয়ে বয়ে গিয়ে অসমে প্রবেশ করে ৷ দিহাঙের সাথে অরুণাচলের দিয়াং ও লোহিত নামে দুটি নদী সংযুক্ত হয়৷ এরপর থেকে এই সন্মিলিত জলভাগ ব্রহ্মপুত্র নাম লাভ করে৷ ব্রহ্মপুত্র অসমের মধ্য দিয়ে প্রবাহিত হয়ে যমুনা নামে বাংলাদেশে প্রবেশ করে গঙ্গার সঙ্গে মিলিত হয় এবং হুগলী ও পদ্মা নামে দুভাগে বিভক্ত হয়। তারপরে এটি বঙ্গোপসাগরে মেশে। ব্রহ্মপুত্র ও গঙ্গার সঙ্গমস্থে বিশ্বের বৃহত্তম ব-দ্বীপ সুন্দরবন অবস্থিত ৷ ৷
Ribhaba Bharali :- The Brahmaputra River Restoration Project.Published in Assamese Pratidin,Amar Assam in October 2012.


title: সোবণশিরি নদী

text:
সোবণশিরি নদী (; ) হচ্ছে ব্রহ্মপুত্র নদের উত্তর বাহিনী উপনদী। এটি তিব্বত এবং ভারতের অরুণাচল প্রদেশ ও অসমে বয়েছে। সোবণশিরির দৈর্ঘ্য ২৭৫ মাইল, অববাহিকার কালি ১২,৬০০ বর্গমাইল। ব্রহ্মপুত্রের সর্ববৃহৎ উপনদী হচ্ছে সোবণশিরি। এটি ব্রহ্মপুত্রের জলরাশির ৭.৯২% জলের যোগান দেয়।
চীন দেশের হিমালয় পর্বতমালা থেকে সোবণশিরি নদীর উৎপত্তি হয়েছে।
সোবণশিরি নদী প্রথমে পূর্ব ও দক্ষিণ-পূর্বে বয়ে ভারতে প্রবেশ করে অসম উপত্যকায় দক্ষিণ দিকে বয়েছে। অসমের লখিমপুর জেলায় সোবণশিরি নদী ব্রহ্মপুত্রের নদের সহিত মিলিত হয়েছে।


title: মধুপুর উপজেলা

text: মধুপুরের উপর দিয়ে বংশী নদী প্রবাহিত হয়েছে। এটি পুরাতন ব্রহ্মপুত্র নদ থেকে উৎপন্ন হয়ে মধুপুর উপজেলার উপর দিয়ে প্রবাহিত হয়ে বানার ও ঝিনাই নামে দুটি নদীর শাখার সাথে মিলিত হয়েছে। পরবর্তীতে সেটি কালিয়াকৈরে দুই ভাগ হয়ে একটি শাখা তুরাগ নামে মিরপুর দিয়ে বুড়িগঙ্গা নদীতে পতিত হয়েছে। অন্য শাখা সাভার হয়ে ধলেশ্বরী নদীতে পতিত হয়েছে। টাংগাইল জেলার মাঝারি নদীসমূহের মধ্যে বংশী সবচেয়ে বড়। উৎপত্তিস্থল হতে সঙ্গমস্থল পর্যন্ত এর দৈর্ঘ্যে ১০০ মাইল।


title: ব্রহ্মপুত্র উপত্যকা

text: এই উপত্যকাটি পশ্চিম ব্রহ্মপুত্র উপত্যকার অন্তর্গত যার সাথে রয়েছে ধুবড়ী, গোয়ালপাড়া এবং কামরূপ অঞ্চল; মধ্য ব্রহ্মপুত্র উপত্যকা অঞ্চলের মধ্যে অন্তর্গত রয়েছে দরং, নগাঁও এবং শোণিতপুর জেলা; এবং, পূর্বাঞ্চলীয় ব্রহ্মপুত্র উপত্যকা অঞ্চলের মধ্যে অন্তর্গত রয়েছে লখিমপুর, ডিব্রুগড় এবং শিবসাগর। উত্তরবঙ্গের তিস্তা নদীও ব্রহ্মপুত্র নদে এসে পতিত হয়েছে।


title: বদ্রীনাথ মন্দির

text: "বিষ্ণুপুরাণ"-এ বদ্রীনাথের উৎপত্তি সম্পর্কে আরেকটি উপাখ্যান পাওয়া যায়। এই উপাখ্যান অনুসারে, ধর্মের দুই পুত্র ছিল – নর ও নারায়ণ। এঁরা হিমালয়ে পর্বতরূপ ধারণ করেছিলেন। তাঁরা ধর্মপ্রচারে জন্য এই স্থানকে নির্বাচিত করেন এবং হিমালয়ের বিভিন্ন বৃহৎ উপত্যকাগুলিকে বিবাহ করেছিলেন। আশ্রম স্থাপনের জন্য উপযুক্ত জায়গার অনুসন্ধানে এসে তাঁরা পঞ্চবদ্রীর অন্যান্য চার বদ্রীর সন্ধান পান। এগুলি হল: বৃধাবদ্রী, যোগবদ্রী, ধ্যানবদ্রী ও ভবিষবদ্রী। অবশেষে তাঁরা অলকানন্দা নদী পেরিয়ে উষ্ণ ও শীতল প্রস্রবনের সন্ধান পান এবং এই স্থানটির নামকরণ করেন বদ্রীবিশাল।


title: চৈতন্য মহাপ্রভু

text:
নবদ্বীপ শহরের মহাপ্রভু ধাম মন্দিরে শ্রী শ্রী বিষ্ণুপ্রিয়া সমিতির তত্ত্বাবধানে রয়েছে শ্রীচৈতন্যর পাদুকা যুগল। কাঠের এই পাদুকা দু’টি ৫০০বছর আগে বিষ্ণুপ্রিয়া দেবীকে দিয়ে গিয়েছিলেন স্বয়ং মহাপ্রভু। কথিত রয়েছে, শ্রীচৈতন্যদেব সন্ন্যাস নেওয়ার এক বছরের মাথায় শান্তিপুরে এসেছিলেন শচীমাতাকে দর্শনের জন্য। শচীমাতাকে দর্শনের পরেই পুরীধামে চলে যাওয়ার কথা ছিল তাঁর। অচমকা পুরীর যাত্রা বাতিল করে তিনি নবদ্বীপে আসার ইচ্ছা প্রকাশ করেন। শ্রীবাস, গদাধরকে সঙ্গে নিয়ে কীর্তন করতে তিনি নবদ্বীপে চলে আসেন। বিষ্ণুপ্রিয়াদেবী সেই সময় বাড়িতে পুজো করছিলেন। সন্ন্যাসীদের স্ত্রীর মুখ দর্শনের নিয়ম নেই। তাই উঠোনে দাঁড়িয়ে আকাশের দিকে তাকিয়ে ছিলেন মহাপ্রভু। বিষ্ণুপ্রিয়াদেবী ঘর থেকে বের হয়ে স্বামীকে প্রণাম করতে যান। প্রণাম শেষ হতেই বিষ্ণুপ্রিয়াদেবী দেখেন, এক জোড়া পাদুকা রেখে গিয়েছেন মহাপ্রভু। সামনে মহাপ্রভু নেই।
ওই দিন রাতে বিষ্ণুপ্রিয়াদেবী মায়ের স্বপ্নাদেশ পান, জন্মভিটের নিম গাছ থেকে কাঠের বিগ্রহ তৈরি করে পুজো করতে এবং তার সঙ্গে পাদুকাও পুজো হবে। সেই থেকে মহাপ্রভুর পাদুকা পুজো হয়ে আসছে।
বিষ্ণুপ্রিয়াদেবীর ভাইয়ের বংশধররা ওই পাদুকা যুগল সুরক্ষিত রেখেছেন। ১৯৬০সালের পর ওই পাদুকা দু’টিকে একটি রুপোর খাপের মধ্যে রাখা হয়।


title: কাজিরাঙ্গা জাতীয় উদ্যানের ভূপ্রকৃতি

text: শত শত বছর ধরে ব্রহ্মপুত্র নদের ভাঙন ও পলি জমে কাজিরাঙ্গা জাতীয় উদ্যানের ভূমিরূপ সৃষ্টি হয়েছে। বর্ষাকালে বন্যার সময় ভাঙন ও পলি জমার পরিমাণ বৃদ্ধি পায়। ৭২৪ কিলোমিটার দীর্ঘ ব্রহ্মপুত্র নদ প্রবাহিত হওয়ার সময় তার দু'পাশের পাহাড়ি এলাকার অসংখ্য অসংখ্য জলপ্রবাহের সাথে মিলিত হয়। এসব জলপ্রবাহ যে মাটি বয়ে নিয়ে আসে, তা ব্রহ্মপুত্র বয়ে নিয়ে চলে এবং ভাটির দিকে আসাম ও বাংলাদেশের সমতল এলাকায় এসে জমা হয়। বন্যার সময়ে সৃষ্ট অতিরিক্ত পানি বহনের জন্য ব্রহ্মপুত্রের যে শাখাগুলোর সৃষ্টি হয়, সেগুলো বন্যার পরে স্তিমিত হয়ে অসংখ্য ছোট-বড় বাঁওড় ও বিলের সৃষ্টি করে।


title: চেন্নাই

text: ১৯৯৬ সালের আগস্ট মাসে এই শহরের নাম মাদ্রাজ থেকে পরিবর্তন করে "চেন্নাই" করা হয়, কারণ মাদ্রাজ শব্দটিকে পর্তূগীজ শব্দ মনে করা হত। মনে করা হত এই শব্দটি পর্তুগিজ মাদ্র-ডি-সোইস নামক সরকারি কর্মচারীর নাম হতে নেয়া, যিনি অত্র এলাকায় স্থায়ীভাবে বসবাস শুরু করা প্রথম দিককার লোক। কিন্তু কিছু লোক মনে করে মাদ্রাজ শব্দটি তামিল ভাষার মূল শব্দ বরং চেন্নাই শব্দটি অন্য কোন ভাষা হতে নেয়া।


title: মাদ্রাজ মেডিকেল কলেজ

text: ১৯৯৬ সালে, যখন মাদ্রাজের মহানগরকে চেন্নাই নামকরণ করা হয় তখন কলেজটি চেন্নাই মেডিক্যাল কলেজ নামে নামকরণ করা হয়। পরে মাদ্রাজ মেডিক্যাল কলেজে এটি পুনরায় নামকরণ করা হয়, কারণ কলেজটি পুরোনো নামের বিশ্বব্যাপী পরিচিত ছিল।


title: চেন্নাই

text: চেন্নাইয়ের পুরনো নাম "মাদ্রাজ"-এর উৎপত্তি "মাদ্রাজপত্তনম" থেকে। ১৬৩৯ সালে ব্রিটিশ ইস্ট ইন্ডিয়া কোম্পানি একটি স্থায়ী উপনিবেশ স্থাপনের জন্য মাদ্রাজপত্তনমকে নির্বাচন করে। "চেন্নাপত্তনম" নামে একটি গ্রাম এর দক্ষিণে অবস্থিত ছিল। পরবর্তীকালে এই দুই শহর একত্রিত করা হয় এবং ব্রিটিশদের পছন্দের কারণে "মাদ্রাজ" নামে পরিচিত হয়। তবে স্থানীয় লোকজন শহরটিকে "চেন্নাপত্তনম" বা "চেন্নাপুরি" হিসেবে উল্লেখ করতেন।


title: মার্ঘেরিটা

text: বর্তমান নামটির আগে "মার্ঘেরিটা"র নাম ছিল মা-কুম( মূল:চিংফৌ, অর্থ: সকল জনগোষ্ঠীর থাকার স্থান)। ১৮৭৬ সালে লিডু ও মার্ঘেরিটাতে কয়লা আবিষ্কার করা হয়। তার পরে ১৮৮৪ সালের ১৮ ফেব্রুবারীর দিন সরকারীভাবে মার্ঘেরিটার কয়লাক্ষেত্রর শুভ উদ্বোধন করা হয় ও কয়লার রপ্তানির জন্য ডিব্রুগড় থেকে লিডুর কয়লাক্ষেত্র অবধি একটি রেল চলাচল সেইদিন আরম্ভ করা হয়। সেইদিনই বুঢ়ীদিহিং নদীর ওপর প্রথমটি কাঠর দলং সাজি ও বুড়ীদিহিঙের দুয়োপারে রেলওয়ে লাইন সম্প্রসারণের কার্য সফল করবার জন্য ইতালীয় মুখ্য অভিযন্ত্রী "Chevalier Roberto Paganini"কে সম্মাননা দেওয়া হয় ও ইটালীর তখনকার রাণী "মার্ঘেরিটা মারিয়া টেরেসা জ্যোভানা" Margherita of Savoy কে জানিয়ে সম্মান স্বরূপ তাঁর নামানুসারে স্থানটির নাম "মা-কুম" সলাই "মার্ঘেরিটা" রাখা হয়।


title: মাইজদী

text:
নোয়াখালী শহরের পুরাতন নাম ছিল সুধারাম। নোয়াখালী খালের পশ্চিম তীরে অবস্থিত সুধারাম যা সমুদ্র থেকে প্রায় দুই মাইল দূরে ছিল জেলার কেন্দ্রস্থান। ১৮২১-এ নিযুক্ত যৌথ শাসক দ্বারা ভুলুয়া জেলার দায়িত্বে এটিকে কেন্দ্রস্থান হিসেবে বাছাই করা হয়। সুধারাম নামটি সুধলিয়ারাম মজুমদারের থেকে নেওয়া হয়, একজন সমৃদ্ধ ব্যবসায়ী এবং দাতা, যিনি তার নামে একটি বিশাল দিঘি খনন করেন। ১৮৭৬-এ পৌরসভা গঠন করা হয় এবং ১৯০১-এ জনসংখ্যা ছিল প্রায় ৬৫২০। এটির গ্রাম্য বাজার সাথে কিছু সরকারি কার্যালয় এবং আবাসিক ভবন ছাড়া কিছুই ছিল না। এটি ১৮৯৩-তে ঘূর্ণিঝড়ে পুরোপুরিভাবে ধ্বংস হয়ে যায়, এবং তখন থেকে সরকারি কার্যালয়গুলি সূক্ষ্ম মজবুত ভবন। সেখানে একটি সুন্দর ছোট গণভবন আছে সঙ্গে একটি মঁচ, বিলিয়ার্ড কক্ষ এবং গ্রন্থাগার এর সংযুক্ত, এবং
সম্প্রতি একটি ভাল আবর্ত-ভবন নির্মান করা হয়। পানীয় জল সুধারামের জলাশয় থেকে সরবরাহিত হয়েছিল। শহরটি লাকসাম দিয়ে রেলপথ দ্বারা সংযুক্ত, এবং জাহাজগুলো এখান থেকে দ্বীপগুলো এবং বরিশাল পর্যন্ত চলে।


title: কনৌজ

text: কনৌজ বা কন্নৌজ (হিন্দি: कन्नौज, উর্দু: قنوج; পূর্বতন ইংরেজি বানান: Cannodge) হল ভারতের উত্তরপ্রদেশ রাজ্যের কনৌজ জেলার একটি মহানগর, প্রশাসনিক প্রধান কার্যালয় ও একটি নগর পালিকা পরিষদ। এই শহরের নামটি ধ্রুপদি সংস্কৃত নাম কান্যকুব্জ (কুব্জা রমণীগণের নগরী) নামটির আধুনিক রূপ। মিহির ভোজের রাজত্বকালে এই শহরটি মহোদয় নামেও পরিচিত ছিল। কনৌজ একটি প্রাচীন শহর। প্রাচীনকালে এটি হর্ষবর্ধনের সাম্রাজ্যের রাজধানী ছিল। কথিত আছে, কান্যকুব্জ ব্রাহ্মণদের আদি নিবাস ছিল কনৌজ। কনৌজ সুগন্ধী উৎপাদন এবং তামাক, সুগন্ধী ও গোপাল জলের বাণিজ্যকেন্দ্র হিসেবে পরিচিত। হিন্দি ভাষার একটি স্বতন্ত্র উপভাষার নাম কনৌজি। এই উপভাষাটির দুটি মান রয়েছে।


title: মারাক্কেশ

text: মারাক্কেশ (; , "") ১০৬২ খ্রিস্টাব্দে এই শহর প্রতিষ্ঠা করেন আবু বকর ইবনে উমর ইবনে ইব্রাহিম ইবনে তুরগুত। আটলান্টিক মহাসাগর এর তীরবর্তী এবং উত্তরে ভূমধ্যসাগরের জিব্রাল্টার প্রণালী পর্যন্ত বিস্তৃত উত্তর আফ্রিকার দেশ মরোক্কোর মারাক্কেশ-তেনসিফট-আল হৌজ অঞ্চলের মারাক্কেশ প্রদেশর রাজধানী। এটি দেশটির চতুর্থ মহানগর। সমুদ্রপৃষ্ঠ থেকে উচ্চতা ৪৬৬ মিটার। ২০১২ সালের হিসাব অনুসারে এই শহরের জন সংখ্যা ১০ লক্ষ ৬৩ হাজার ৪১৫ জন। প্রায় হাজার বছর পুরনো এই শহরটি সারা বিশ্বের পর্যটকদের অত্যন্ত আকর্ষণীয়। বলা হয়ে থাকে আসল এবং ঐতিহ্যবাহী মরক্কো দেখতে হলে মারাক্কেশ আসতে হবে। এখানকার উল্লেখযোগ্য দর্শনীয় স্থানের মধ্য রয়েছে জিমা আল-ফানা, সুকস, শহরের দেওয়াল এবং ফাটক, বাদি প্যালেস, রাজকীয় প্যালেস, বাহিয়া প্যালেস, কুতুবিয়া মসজিদ, বেন ইউসুফ মসজিদ, মোয়াসিন মসজিদ, সাদিয়ান মাজার শরীফ, সাত পীরের মাজার শরীফ, মারাক্কেশ জাদুঘর, দর সি সাইদ জাদুঘর এবং মিউজিয়াম অফ ইসলামিক আর্ট। এখানকার হস্ত শিল্প বিশ্বখ্যাত।


title: মাদ্রাজ মেডিকেল কলেজ

text:
মাদ্রাজ মেডিক্যাল কলেজ হচ্ছে একটি শিক্ষা প্রতিষ্ঠান যা চেন্নাই, তামিলনাড়ু, ভারততে অবস্থিত। এটি ২ ফেব্রুয়ারি, ১৮৩৫ সালে প্রতিষ্ঠিত হয়। এটি ইকলা ডি মেডিসিন ডি পন্ডিচিরি ও মেডিকেল কলেজ কলকাতার পর প্রতিষ্ঠিত ভারতের তৃতীয় প্রাচীনতম মেডিক্যাল কলেজ এবং ৪২৫ টি আসনের মধ্যে দেশের প্রথম স্নাতকোত্তর চিকিৎসা শিক্ষা কেন্দ্র। যে কোনও সময়ে, ২৫০০ টিরও বেশী চিকিৎসা এবং প্যারামেডিক ছাত্ররা সেখানে অধ্যয়ন করেন।
১৬৬৪ খ্রিস্টাব্দের ১৬ নভেম্বর ব্রিটিশ ইস্ট ইন্ডিয়া কোম্পানির অসুস্থ সৈন্যদের চিকিৎসার জন্য একটি ছোট্ট হাসপাতাল হিসেবে সরকারী জেনারেল হাসপাতাল চালু করা হয়।


title: মাদাগাস্কার

text: মালাগাসি ভাষাতে, মাদাগাস্কার দ্বীপটি মাদাগাস্কার [মাদাসাস্কারের] এবং তার জনগণকে মালাগাসি বলা হয়। দ্বীপের নাম "মাদাগাস্কার" স্থানীয় মূলত নয়, বরং ইউরোপীয়রা মধ্য ইউরোপে জনপ্রিয় ছিল। নাম মাদাগিস্কার প্রথম ১৩ শতকের ভার্জিনিয়ান এক্সপেরারি মার্কো পোলো এর স্মরণে মোগাদিশু নামে একটি দূষিত লিপ্যন্তর হিসাবে রেকর্ড করা হয়েছিল। সোমালিয়া বন্দর যা দিয়ে পোলো দ্বীপটিকে বিভ্রান্ত করেছিল ১৫০০ সালে সেন্ট লরেন্সস দিবসে, পর্তুগিজ পরিদর্শক দিজো দিয়াস দ্বীপে অবতরণ করে এবং এটি সাও লৌন্নকো নামকরণ করে। পোলো এর নাম রেনেসাঁ মানচিত্রে পছন্দ এবং জনপ্রিয় ছিল। মাদাগাস্কারের কোনও মালাগাসি ভাষার নাম না বলে স্থানীয় জনগোষ্ঠীর এই দ্বীপটি ব্যবহার করা হয়েছে বলে মনে হয়, যদিও কিছু সম্প্রদায়ের নিজস্ব অংশ বা তাদের সমস্ত ভূখণ্ডের নিজস্ব নাম রয়েছে যা তারা বাস করত।


title: মাদ্রিদ

text: মাদ্রিদ (স্পেনীয় ভাষায়: Madrid, , ) স্পেনের রাজধানী ও প্রধান শহর। এটি দেশের কেন্দ্রস্থলে মাঞ্জানারেস নদীর তীরে অবস্থিত। এর ভৌগোলিক অবস্থান, সম্পদ, ও ঐতিহাসিক কারণে মাদ্রিদ লিসবনের সাথে আইবেরীয় উপদ্বীপের ব্যবসা ও অর্থনীতির কেন্দ্রস্থল হিসাবে গণ্য। এটি স্পেনের রাজনৈতিক কেন্দ্রস্থলও বটে।


title: রামকৃষ্ণ পরমহংস

text: পশ্চিমবঙ্গের হুগলি জেলার আরামবাগ মহকুমায় অবস্থিত কামারপুকুর গ্রামে ১৮৩৬ সালে এক দরিদ্র ধর্মনিষ্ঠ রক্ষণশীল ব্রাহ্মণ পরিবারে রামকৃষ্ণ পরমহংসের জন্ম হয়। তিনি পিতা ক্ষুদিরাম চট্টোপাধ্যায় এবং মা চন্দ্রমণি দেবীর চতুর্থ ও শেষ সন্তান। কথিত আছে, শ্রীরামকৃষ্ণের জন্মের পূর্বে তাঁর পিতামাতার সম্মুখে বেশ কয়েকটি অলৌকিক ঘটনা ঘটেছিল। সন্তানসম্ভবা চন্দ্রমণি দেবী দেখেছিলেন শিবলিঙ্গ থেকে নির্গত একটি জ্যোতি তাঁর গর্ভে প্রবেশ করছে। তাঁর জন্মের অব্যবহিত পূর্বে গয়ায় তীর্থভ্রমণে গিয়ে ক্ষুদিরাম গদাধর বিষ্ণুকে স্বপ্নে দর্শন করেন। সেই কারণে তিনি নবজাতকের নাম রাখেন গদাধর।


title: শ্রীরামকৃষ্ণ দর্শনম্

text: রামকৃষ্ণ পরমহংসের সমগ্র জীবনকাহিনীটিই "শ্রীরামকৃষ্ণ দর্শনম্" ছবিতে তুলে ধরার চেষ্টা করা হয়েছে। ছবির শুরুতে দেখানো হয়েছে তদনীন্তন ব্রিটিশ বেঙ্গল প্রেসিডেন্সির হুগলি জেলার অন্তঃপাতী কামারপুকুর গ্রামে গদাধর চট্টোপাধ্যায়ের (রামকৃষ্ণ পরমহংসের পূর্বাশ্রমের নাম) জন্ম। এরপর আধ্যাত্মিকতার প্রতি তাঁর আকর্ষণ ও ভাবতন্ময়তা, প্রথাগত শিক্ষাব্যবস্থাকে প্রত্যাখ্যান করে রামায়ণ, মহাভারত ও পুরাণ প্রভৃতি অবলম্বনে নির্মিত যাত্রাপালা দেখে ধর্মশিক্ষা, যৌবনে কলকাতায় এসে দক্ষিণেশ্বর কালীবাড়িতে পৌরহিত্য গ্রহণ এবং কিছুকাল পরেই পৌরোহিত্য ছেড়ে সাধনায় মনোনিবেশ ও সিদ্ধিলাভের বিষয়টি ফুটিয়ে তোলা হয়েছে।


title: রামকৃষ্ণ পরমহংস

text:
১৮৬১ সালে ভৈরবী ব্রাহ্মণী নামে গৈরিক বস্ত্র পরিহিতা এক যোগিনী দক্ষিণেশ্বরে উপস্থিত হন। তাঁর প্রকৃত নাম ছিল যোগেশ্বরী এবং বয়স ছিল চল্লিশের কাছাকাছি। দক্ষিণেশ্বরে আগমনের পূর্বে তাঁর জীবন সম্পর্কে বেশি কিছু জানা যায় না। তবে তিনি ছিলেন শাস্ত্রজ্ঞা ও তন্ত্র ও বৈষ্ণব সাধনে সিদ্ধা।
শ্রীরামকৃষ্ণ ভৈরবীর কাছে তাঁর ভাবতন্ময়তা ও দৈহিক পীড়ার বর্ণনা দিলেন। ভৈরবী তাঁকে এই বলে আশ্বস্ত করলেন যে তিনি পাগল হয়ে যাননি; বরং আধ্যাত্মিক ‘মহাভাব’ তাঁকে আশ্রয় করেছে। এই মহাভাবের বশেই তিনি দিব্যপ্রেমে মাতোয়ারা হয়ে উঠেছেন। বিভিন্ন ভক্তিশাস্ত্রের উদাহরণ দিয়ে তিনি দেখালেন রাধা ও চৈতন্য মহাপ্রভুরও একই ভাব উপস্থিত হয়েছিল। ভৈরবী তাঁর দৈহিক পীড়া অবসানের নিদানও দিলেন।


title: রামকৃষ্ণ পরমহংস

text: ১৮৭৯ থেকে ১৮৮৫ সালের মধ্যবর্তী সময়ে নিজের প্রধান শিষ্যদের সঙ্গে রামকৃষ্ণ পরমহংসের সাক্ষাৎ হয়। এঁদের অনেকেই ছিলেন উচ্চ শিক্ষিত। কেউ আবার ছিলেন একান্তই নাস্তিক; নিছক কৌতূহলের বশেই তাঁরা শ্রীরামকৃষ্ণকে দেখতে এসেছিলেন। কিন্তু শ্রীরামকৃষ্ণের উপদেশ এঁদের সকলের মধ্যেই গভীর প্রভাব বিস্তার করে এবং এঁরা সকলেও তাঁর অনুরাগী ভক্তে পরিণত হন। প্রবল যুক্তিবাদী সুরেন্দ্রনাথ মিত্র তাঁকে দেখতে গিয়েছিলেন, তাঁর ‘কান মলে’ দেওয়ার জন্য; কিন্তু শেষপর্যন্ত তিনি শ্রীরামকৃষ্ণের একনিষ্ঠ ভক্তে পরিণত হন। তাঁর অননুকরণীয় ধর্মপ্রচারের ভঙ্গি অনেক সংশয়বাদী ব্যক্তির মনেও দৃঢ় প্রত্যয়ের উন্মেষ ঘটাতে সক্ষম হয়েছিল।


title: রামকৃষ্ণ পরমহংস

text: কেশবচন্দ্রের পদাঙ্ক অনুসরণ করে বিজয়কৃষ্ণ গোস্বামীর মতো অন্যান্য ব্রাহ্মগণও শ্রীরামকৃষ্ণের নিকট যাতায়াত শুরু করেন, ও তাঁর মতের অনুগামী হয়ে পড়েন। প্রতাপচন্দ্র মজুমদার, শিবনাথ শাস্ত্রী ও ত্রৈলোক্যনাথ সান্যাল প্রমুখ কলকাতার বহু বিশিষ্ট ব্যক্তিত্ব ১৮৭১ থেকে ১৮৮৫ সালের মধ্যবর্তী সময়ে নিময়িত তাঁর সঙ্গে যোগাযোগ রাখতেন। প্রতাপচন্দ্র মজুমদার প্রথম ইংরেজিতে শ্রীরামকৃষ্ণের জীবনী রচনা করেন। ১৯৭৯ সালে "থেইস্টিক কোয়ার্টারলি রিভিউ" পত্রিকায় "দ্য হিন্দু সেইন্ট" নামে প্রকাশিত সেই জীবনী জার্মান ভারতবিদ ম্যাক্স মুলার প্রমুখ পাশ্চাত্য পণ্ডিতের দৃষ্টি শ্রীরামকৃষ্ণের প্রতি আকৃষ্ট করে। এছাড়াও বিভিন্ন পত্রপত্রিকায় প্রকাশিত অন্যান্য ব্রাহ্মদের বক্তৃতা ও নিবন্ধ থেকেও বাঙালি ভদ্রলোক শ্রেণী শ্রীরামকৃষ্ণের প্রতি আকৃষ্ট হয়েছিলেন। সংবাদপত্রে প্রকাশিত খবর অনুসারে শ্রীরামকৃষ্ণের প্রেম ও ভক্তির বাণী বাঙালি সমাজে ব্যাপক প্রভাব বিস্তার করে এবং বহু বিপথগামী যুবককে সমাজের মূলস্রোতে ফিরিয়ে আনতে সহায়ক হয়।


title: সারদা দেবী

text: ১৮৫৯ সালের মে মাসে, সেকালে প্রচলিত গ্রাম্য প্রথা অনুসারে মাত্র পাঁচ বছর বয়সেই রামকৃষ্ণ পরমহংসের সঙ্গে তাঁর বিবাহ সম্পন্ন হয়। শ্রীরামকৃষ্ণের বয়স তখন তেইশ। এই সময় শ্রীরামকৃষ্ণ কঠোর ব্রহ্মচর্য অনুশীলন করছিলেন। তাই তাঁর মা ও দাদারা মনে করেন এই বিবাহের ফলে তাঁর সাংসারিক ক্ষেত্রে মন স্থিত হবে। বলা হয়, শ্রীরামকৃষ্ণই তাঁর মাকে পাত্রীর সন্ধান দিয়ে বলেছিলেন – তোমরা বৃথাই পাত্রী খুঁজে বেড়াচ্ছ। জয়রামবাটীর রামচন্দ্র মুখুজ্যের বাড়ি যাও। সেখানেও চালকলা বাঁধা (পাত্রী স্থির করা) আছে।


title: রামকৃষ্ণ পরমহংস

text: সারদা দেবীকেই শ্রীরামকৃষ্ণের প্রথম অনুগামী মনে করা হয়। তাঁর শিষ্য ও ভক্তসমাজে সারদা দেবী ‘শ্রীমা’ বা ‘মাতাঠাকুরানী’ নামে পরিচিতা হন। শ্রীরামকৃষ্ণের তিরোভাবের পর তিনিই রামকৃষ্ণ আন্দোলনের কেন্দ্রস্বরূপা হয়েছিলেন।


title: রামকৃষ্ণ পরমহংস

text:
১৮৬৪ সালে দেবীপ্রতিমায় মাতৃভাব আরোপ করে শ্রীরামকৃষ্ণ বাৎসল্যভাবের সাধনা করেন। এই সময় তিনি ‘রামলালা’ অর্থাৎ বালক রামচন্দ্রের একটি ধাতুমূর্তি পূজা করতেন। পরে তিনি বলেছিলেন, এই সময় তাঁর হৃদয় মাতৃভাবে পূর্ণ হত। তাঁর মধ্যে নারীর ভাব ফুটে উঠত এমনকি তাঁর কথাবার্তা ও হাবভাবও মেয়েলি আকার নিত। শ্রীরামকৃষ্ণ আরও বলেছেন যে এই সময় তিনি ধাতুমূর্তিতেই জীবন্ত বালক রামচন্দ্রকে চাক্ষুষ করতেন।
পরবর্তীকালে গোপিনী রাধার ভাব আরোপ করে কৃষ্ণের প্রেমিকরূপে মধুর ভাব সাধনা করেন শ্রীরামকৃষ্ণ। এই প্রেম উপলব্ধি করার জন্য তিনি দীর্ঘকাল নারীর বেশে নিজেকে বৃন্দাবনের গোপিনী কল্পনা করেছিলেন। এই সাধনার অন্তে তাঁর সবিকল্প সমাধি হয় – তিনি কৃষ্ণের সাথে আধ্যাত্মিক মিলনে মিলিত হন।


title: রামকৃষ্ণ পরমহংস

text: কামারপুকুরে গুজব রটে যায়, দক্ষিণেশ্বরে অতিরিক্ত সাধনার শ্রমে শ্রীরামকৃষ্ণ পাগল হয়ে গেছেন। মা ও মধ্যমাগ্রজ রামেশ্বর তাঁর বিবাহদানের চিন্তাভাবনা করতে থাকেন। তাঁরা ভেবেছিলেন, বিবাহের পর সাংসারিক দায়-দায়িত্বের ভার কাঁধে চাপলে আধ্যাত্ম সাধনার মোহ তাঁর কেটে যাবে – তিনি আবার স্বাভাবিক জীবনের ছন্দে ফিরে আসবেন। শ্রীরামকৃষ্ণ বিবাহে আপত্তি তো করলেনই না, বরং বলে দিলেন কামারপুকুরের তিন মাইল উত্তর-পশ্চিমে জয়রামবাটী গ্রামের রামচন্দ্র মুখোপাধ্যায়ের গৃহে কন্যার সাক্ষাৎ পাওয়া যাবে। ১৮৫৯ সালে পঞ্চমবর্ষীয়া বালিকা সারদার সঙ্গে তাঁর শাস্ত্রমতে বিবাহ সম্পন্ন হয়। শ্রীরামকৃষ্ণের বয়স তখন তেইশ। বয়সের এই পার্থক্য উনিশ শতকীয় গ্রামীণ বঙ্গসমাজে কোনও অপ্রচলিত দৃষ্টান্ত ছিল না। যাই হোক, ১৮৬০ সালের ডিসেম্বরে শ্রীরামকৃষ্ণ সারদা দেবীকে ছেড়ে কলকাতায় ফিরে আসেন। ১৮৬৭ সালের মে মাসের আগে তাঁদের আর সাক্ষাৎ হয়নি।


title: স্বামী নিগমানন্দ

text: স্বামী নিগমানন্দ পরমহংস (১৮ আগষ্ট, ১৮৮০- ২৯ নভেম্বর, ১৯৩৫) নদীয়া জেলার তখনকার সাবডিভিশন কুতুবপুর নামক ছোট গ্রামে (কিন্ত্তু বর্তমানে বাংলাদেশের মেহেরপুর জেলায়) এক ব্রাহ্মণ পরিবারে জন্মগ্রহন করেন। তিনি শ্রী শ্রী ঠাকুর নামেও পরিচিত। চৈতন্য মহাপ্রভুও এই একই জেলায় জন্মগ্রহন করেছিলেন।


title: শোণিতপুর জেলা

text: এখানকার উল্লেখযোগ্য ব্যক্তি নাম তলত উল্লেখ করা হ’ল। তেজপুর শহরের ব্রহ্মপুত্রের পাড়ে অবস্থিত ঐতিহাসিক গড়। এই গড়টি তেজপুরের বাণরাজাই নির্মাণ করেছিল। কালিকা পুরাণ-এ উল্লেখ আছে যে শত্রুর পরা নগরটি সুরক্ষিত করে রাখবার জন্য বাণাসুরে সমগ্র নগরটিকে আগুনের বেড়া দিয়ে রেখেছিল। সেই থেকে গড়টির নাম অগ্নিগড় হ'ল। অগ্নিগড়ের সংরক্ষণের দায়িত্ব ১৯২৮ সনে তেজপুর পৌরসভার পৌরপতি পদ্মনাথ গোহাঞি বড়ুয়ায়ে ব্রহ্মপুত্র নদ-এর পারে থাকা টিলাটিতে একটি উদ্যান প্রতিষ্ঠা করে। বর্তমান তেজপুর পারিপার্শ্বিক সমিতির তত্বাবধানত এখন উদ্যান পরিচালনা করছে।


title: তেজপুর

text: তেজপুর ভারতের অসম রাজ্যের শোণিতপুর জেলার প্রধান শহর । আসামের রাজধানী গুয়াহাটি থেকে এই শহরের দূরত্ব প্রায় ১৮০ কিলোমিটার। ব্রহ্মপুত্র নদের উত্তর পারে অবস্থিত তেজপুর শহর চিত্রলেখা উদ্যান, অগ্নিগড়, জ্যোতিকলা ইত্যাদি ঐতিহাসিক স্মৃতিচিহ্নের জন্য বিখ্যাত।


title: তেজপুর

text: ব্রহ্মপুত্র নদের উত্তর পারে এই শহর অবস্থিত। ব্রহ্মপুত্র তেজপুরের প্রধান নদ। জিয়াভরলী নামক একটি নদী তেজপুরের দক্ষিণ প্রান্ত দিয়ে প্রবেশ করে ব্রহ্মপুত্রের সাথে মিলিত হয়। এছাড়া নানা ছোট বড় পুকুর দিয়ে তেজপুর ভরপুর। পদুম পুখুরী এখানকার একটি বিখ্যাত জলাশয়।


title: মিরপুর

text: কোটবড়ি বর্তমানে গাবতলীর পর্বতা সিনেমা হলের ঠিক পিছনে তুরাগ নদীর তীরে অবস্থিত। তুরাগ নদীর প্রবাহধারা বর্তমানে একটি খালের মত দেখালেও আদতে এটি ছিল একটি বিশাল নদী। সাভারের বিরুলিয়া ছিল এর উত্তর তীর এবং মিরপুরের উঁচু ভূমি ছিল এর দক্ষিণ তীর। সম্ভবত এই বিশালতার কারণেই এখানকার স্থানের নাম হয়েছে দিয়াবাড়ি এবং দরিয়াঘাট। ড. হকও একই মত পোষণ করেন। তুরাগ নদীর উপর প্রশাসনিক নিয়ন্ত্রণ রাখার লক্ষ্যে এবং এই নদী পথে গমনাগমনকারী নৌযানগুলো থেকে খাজনা আদায় ও নিরাপত্তা প্রদানের বিষয়ে এই স্থানটির (কোটবাড়ির অবস্থান) উপযোগিতা অনস্বীকার্য। অতীতে নদীপথসমূহে অবস্থিত কোটগুলো ছিল একেবারে নদীর পাড়ে, আকৃতি ছিল অনেকটা আয়তাকার। কেবলমাত্র নদীর দিক ছাড়া বাকী তিন দিকে পার্শ্ববর্তী এলাকার মাটি কেটে উঁচু করা হতো। নিম্নভূমি এলাকার কাঁচা সড়কের মত এর দেয়াল উচুঁ করা হতো, আর মাটি কাটার কারণে তিন দিক দিয়েই থাকত পরিখার মতো। ফলে কোটের চারিদিকেই ছিল পানির প্রবাহ। মীরপুর কোটবাড়ি এলাকার চারপাশে ছিল গভীর পরিখা যা ৮০-র দশকেও দৃশ্যমান ছিল (হক:২০১০)। কোটবাড়ি এলাকার সামান্য পূর্বদিকে একটি জায়গার নাম ‘পাইকপাড়া’। ‘পাইক’ শব্দের অর্থ হচ্ছে সৈন্য, বিশেষত হিন্দু সৈন্যবাহিনীকে ‘পাইক বাহিনী’ বলা হতো। সুলতান ইলিয়াস শাহ সর্বপ্রথম এ বাহিনীর ব্যবহার করেন (শাহনাওয়াজ:২০০৪)। এবং ‘পাড়া’ শব্দের অর্থ হচ্ছে লম্বাটে মহল্লা। প্রাচীনকাল থেকেই সৈন্যদের পাইক বলে অভিহিত করা হতো, এমনকি সুলতানী ও মোগল যুগে সৈন্যদের পাইক বলে অভিহিত করা হতো। সুতরাং পাইকপাড়ার পাইক কোন সময়ের নির্ণয় করা কঠিন। মিরপুরে শাহ আলী (রঃ) একজন সুফি ছিলেন। কোন তথ্যপ্রমাণে তিনি সৈন্যবাহিনী রেখেছিলেন বলে জানা নেই (হক:২০১০)। বাংলার সুলতানগণ ঢাকার এই অংশ ব্যবহার করেছিলেন কিংবা মোগল শাসকগণ ঢাকার এই অংশে কোন সামরিক কর্মকান্ড পরিচালনা করেছিলেন বলেও প্রমাণ পাওয়া যায় না। ফলে পাইকপাড়া নামটি সম্ভবত প্রাচীন এবং যেহেতু কোটবাড়ির ঠিক সন্নিকটেই পাইকপাড়ার অবস্থান এ দু'য়ের সাথে সম্পর্কিত হওয়াটাই স্বাভাবিক। প্রাচীন হলেও আবার কোন যুগের? মৌর্য, গুপ্ত নাকি পাল বা সেন সেই প্রশ্নও উঠে। পাইকপাড়ার পাশেই রয়েছে সেনপাড়া পর্বতা। এই সেন যদি সেনবংশীদের সেন হয় তবে ধরে নিতে হবে যে এই পাইকপাড়া অন্তত সেন যুগের। কিন্তু ড. হক দেখিয়েছেন এ সেনপাড়া পর্বতা এবং পাইকপাড়া সেন শাসনামলের নয় (হক:২০১০)। উপরন্তু তিনি যুক্তি তর্ক উপস্থাপন করে বলেছেন যে সম্ভবত এখানে গুপ্তপূর্ববর্তী সময়কাল থেকেই এই এলাকার বৈচিত্রময় ভূমিরুপের কারণে এখানে মনুষ্য বসতি থাকার প্রবল সম্ভনা রয়েছে যা খ্রিষ্টীয় ৫ম শতকের সমসাময়িক হতে পারে।


title: তেজপুর বিমানবন্দর

text: তেজপুর বিমানবন্দর(;অসমীয়া: তেজপুর বিমানবন্দর) ভারতের অসম রাজ্যের তেজপুর শহরের শালনীবারী নামক স্থানে অবস্থিত একটি বিমানবন্দর। এই বিমানবন্দরটি স্থানীয় লোকের মধ্যে শালনীবারী বিমানবন্দর নামে পরিচিত। তেজপুর বিমানবন্দর ভারতীয় বিমান বাহিনীর একটি উল্লেখযোগ্য বিমান বন্দর। বিমানবনদরটির অবস্থান চীন ও ম্যানমারের মাঝে হওয়ায় এখানে বহুসংখ্যক যুদ্ধ করা সুখই সু ৩০ রাখা হয়েছে।


title: তুলসীগঙ্গা নদীর তীরে ছোট্ট ঢিবি

text: তুলসীগঙ্গা নদীর তীরে ছোট্ট ঢিবি বাংলাদেশের রাজশাহী বিভাগে অবস্থিত একটি প্রাচীন নগরের ধ্বংসাবশেষ। এটি মূলত জয়পুরহাট জেলার পাঁচবিবি উপজেলায় অবস্থিত একটি প্রাচীন আকর্ষনীয় স্থাপনা। যা বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা


title: ভৈরব নদ

text: ভৈরব নদ বাংলাদেশের মেহেরপুর, চুয়াডাঙ্গা, ঝিনাইদহ, যশোর, নড়াইল, খুলনা, চুয়াডাঙ্গা, কুষ্টিয়া, ঝিনাইদহ ও মাগুরা জেলায় অবস্থিত অন্যতম নদী। নদীটির দৈর্ঘ্য ২৪২ কিলোমিটার, গড় প্রস্থ ৬০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ভৈরব নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৬৮। এটি বাংলাদেশের দক্ষিণ পশ্চিমাংশের একটি নদ। ভৈরব নদের তীরে খুলনা ও যশোর শহর অবস্থিত। এছাড়া এর তীরে অবস্থিত গুরুত্বপূর্ণ শহরগুলোর মধ্যে রয়েছে মুজিবনগর, মেহেরপুর, গাড়াবাড়ীয়া, চুয়াডাঙা, বড়বাজার, কোটচাঁদপুর, চৌগাছা, দৌলতপুর, ও বাগেরহাট। হিন্দুদের কাছে নদটি পবিত্র হিসাবে সমাদৃত।


title: তুঙ্গভদ্রা নদী

text: নদীর তীরে অনেকগুলি পবিত্র স্থান আছে: প্রধানত ভদ্রা নদীর তীরে শৈব ধারার মন্দির এবং তুঙ্গ নদীর তীরে অন্যান্য সমস্ত বিশ্বাসের মন্দির গুলি। আদি শঙ্করাচার্য দ্বারা প্রতিষ্ঠিত শৃঙ্গেরি, সারদাপেঠম তুঙ্গার বামদিকে সবচেয়ে বিখ্যাত মন্দির যা তার উৎপত্তির প্রান্তের থেকে প্রায় ৫০ কিলোমিটার (৩১ মাইল) দূরে অবস্থিত । কর্ণুল জেলার মন্ত্রালয় শ্রী রাঘবেন্দ্র স্বামী মঠ এবং মহাবুবনগর জেলার আলামপুর যেখানে জোগুলাম্বা হল প্রধান পূজিতা দেবী, যা দক্ষিণা কাশী নামেও পরিচিত -একটি অন্যতম গুরুত্বপূর্ণ তীর্থস্থান কেন্দ্র।এছাড়াওপ্রথম চালুক্য দ্বারা নির্মিত একটি নল ব্রহ্মা মন্দিরের চত্ত্বর ও আছে নদীর তীরে ।


title: বালিপরা

text: বালিপরা অসমের শোণিতপুর জেলায় অবস্থিত এটি অঞ্চল। ভৌগোলিক দৃষ্টিকোণ থেকে দেখলে ভারতের উত্তর-পূর্বের রাজ্যগুলির ঠিক মধ্যস্থলে বালিপরা অঞ্চলটির অবস্থিতি। জেলার সদর শহর তেজপুর থেকে বালিপরার দূরত্ব ২৩ কিলোমিটার। পূর্বে বিশ্বনাথ চারিআলি, গহপুর, লখিমপুর পশ্চিমে রঙাপরা, দক্ষিণে তেজপুর ও উত্তরে অসম-অরুণাচল সীমান্তের ভালুকপুং হয়ে বমডিলা, টাবাং ইত্যাদি স্থান বালিপরা চারিআলির মধ্যে দিয়েই যেতে হয়। বালিপরা বিভিন্ন ভাষা-ভাষী, জাতি-সম্প্রদায়ের লোকের বসতিস্থল ও সমন্বয় সম্প্রীতির অঞ্চল। প্রাচীন ঐতিহাসিক, সামাজিক, রাজনৈতিক ও সাংস্কৃতিক দিকে এই অঞ্চলের গুরুত্ব ও অরিহণা নগন্য নয়। উল্লেখযোগ্য যে, বালিপরাকে ‘চারধামের পবিত্র ভূমি’ বলে মানা হয়। চারিধাম হ’ল মানশিরি নদীর পূর্ব পারে অবস্থিত ‘কলীয়া গোঁসাই সত্র’, ভকতগাঁওয়ের দক্ষিণ পাট সত্র, এরাগাঁওয়ের ‘কমলাওয়ারী সত্র’ ও বালিগাঁওয়ের ‘কেতেকীওয়ারী সত্র’।


title: বিলাসপুর, ছত্তীসগঢ়

text: বিলাসপুর শহর বৃষ্টি-ছায়া অঞ্চলের অর্পা নদীর তীরে অবস্থিত, যা কেন্দ্রীয় ভারতের মৈকাল পর্বতশ্রেণীর উচ্চ পাহাড় থেকে উৎপন্ন হয়। এই ডলোমাইট সমৃদ্ধ অঞ্চলটি উত্তরে সবুজ বন এবং পূর্বে হাসডেও উপত্যকার কয়লা খনি দ্বারা বেষ্টিত। আর্পা নদীটি শহরের মধ্য দিয়ে প্রবাহিত হয় যার, ফলে নদীর দৃশ্য শহরের মানুষকে সময় কাটাতে আকৃষ্ট করে।


title: কলকাতা

text: ১৯৪৭ সালে ভারত স্বাধীনতা অর্জন করলে ব্রিটিশ বাংলা প্রেসিডেন্সির হিন্দুপ্রধান পশ্চিমাঞ্চল পশ্চিমবঙ্গ নামে ভারতের একটি অঙ্গরাজ্যে পরিণত হয়। কলকাতা এই রাজ্যের রাজধানীর মর্যাদা পায়। এই সময় দেশভাগ-জনিত তীব্র অর্থনৈতিক সংকট ও পূর্ব পাকিস্তান থেকে হিন্দু শরণার্থীদের ব্যাপক হারে পশ্চিমবঙ্গে অনুপ্রবেশ রাজ্যের তথা শহরের অর্থনীতির উপর প্রচণ্ড চাপ সৃষ্টি করে। এই সমস্যার মোকাবিলা করার জন্য পশ্চিমবঙ্গের তৎকালীন মুখ্যমন্ত্রী ডাঃ বিধানচন্দ্র রায় একাধিক কার্যকরী উন্নয়ন প্রকল্প গ্রহণ করেন। কলকাতার জনসংখ্যার চাপ কমাতে শহরের উপকণ্ঠে চব্বিশ পরগনায় (অধুনা উত্তর চব্বিশ পরগনা জেলা) লবনহ্রদ (অধুনা বিধাননগর) ও নদিয়া জেলায় কল্যাণী নামে দুটি পরিকল্পিত উপনগরী গড়ে তোলা হয়। কলকাতা বন্দরের সাহায্যার্থে সহযোগী হলদিয়া বন্দর নির্মিত হয়। হুগলি নদীর নাব্যতা রক্ষার জন্য ফারাক্কা বাঁধ নির্মাণের পরিকল্পনাও গৃহীত হয়। তা সত্ত্বেও বিধানচন্দ্রের মৃত্যুর পর ১৯৬০ ও ১৯৭০-এর দশকে ব্যাপক বিদ্যুৎ বিভ্রাট, ধর্মঘট ও জঙ্গী নকশাল আন্দোলনের ফলে শহরের পরিকাঠামো ব্যবস্থা গভীরভাবে ক্ষতিগ্রস্থ হয়। ফলে শহরের অর্থনৈতিক অবক্ষয়ের সূত্রপাত ঘটে। ১৯৭১ সালে বাংলাদেশের স্বাধীনতা যুদ্ধের সময় পূর্ব পাকিস্তানের বহুসংখ্যক মানুষ শরণার্থী হিসাবে কলকাতায় আশ্রয় নিলে শহরের অর্থনীতির উপর প্রচণ্ড চাপ সৃষ্টি হয়।


title: পশ্চিমবঙ্গের অর্থনীতি

text:
কলকাতা পশ্চিমবঙ্গের রাজধানী এবং পূর্ব ভারতের অর্থনীতির কেন্দ্রস্থল।এখানে পাট শিল্প ,বস্ত্র শিল্প, রাসায়নিক শিল্প,জাহাজ নির্মাণ শিল্প, তথ্যপ্রযুক্তি শিল্প প্রভৃতি গড়ে উঠেছে।এছাড়া পশ্চিমবঙ্গের বন্দর শহর হলদিয়া ও পশ্চিমের খনিজ দ্রব্য পরিপূর্ণ অঞ্চলে আসানসোল ও দুর্গাপুর শিল্পাঞ্চল গড়ে উঠেছে। উত্তরবঙ্গে চা শিল্প ও পর্যটন শিল্প খুবই উন্নত। শিলিগুড়ি এই অঞ্চলের প্রধান শহর ও বাণিজ্য কেন্দ্র।
একটি অগ্রণী প্রবণতা স্থাপনে পশ্চিমবঙ্গের তথ্যপ্রযুক্তি (আই.টি) ক্ষেত্র এক নেতৃস্থানীয় ভূমিকায় আবির্ভূত হয়েছে এবং এটি রাজ্যের অর্থনীতির প্রসারে বেশ ভালো কাজ করছে। সুসজ্জিত ভাল প্রশিক্ষিত জনশক্তি সহ, তথ্যপ্রযুক্তি বা আই.টি শিল্প ভারতের বাণিজ্যিক রেখান্যাসের মধ্যে একটি বিশেষ স্থান দাবী করে।
তথ্যপ্রযুক্তি বা আই.টি-র কেন্দ্রস্থল গঠনের ক্ষেত্রে ইলেকট্রনিক কমপ্লেক্স রাজ্যে জনপ্রিয়ভাবে পরিচিত। এটি উন্নত-প্রযুক্তির ব্যবস্থার অবিশ্বাস্য অগ্রগতির প্রতিনিধিত্ব করে। বিশ্বব্যাপী তথ্য প্রযুক্তি (আই.টি) ব্র্যান্ডের কিছু বৃহত্তম নামের মধ্যে রয়েছে; উইপ্রো, টি.সি.এস, আই.বি.এম এবং এন.আই.আই.টি, কলকাতায় অবস্থিত এই তথ্য প্রযুক্তি (আই.টি) – ভবনগুলি রাজ্যের জন্য এক গৌরবময় স্থান।
পশ্চিমবঙ্গের এই তথ্য প্রযুক্তি (আই.টি) শিল্পগুলিতে অসংখ্য কর্মসংস্থানের সুযোগ শুধুমাত্র ভারতীয় সংস্থাগুলিকেই নয় বরঞ্চ বিদেশী প্রতিষ্ঠানগুলিকেও উচ্চ-মাত্রায় কর্মী সরবরাহের শ্রেষ্ঠ সমাধান দেয়। তথ্য প্রযুক্তির সক্রিয় সেবা বা আই.টি-র ক্ষেত্র আই.টি-র একটি সম্প্রসারণ এবং যথাযোগ্যভাবে তার মৌলিক নিয়ামকের সুযোগ বর্ধন করে।


title: কলকাতা

text: কলকাতা (ইংরেজি: Kolkata; আদি নাম: কলিকাতা; পুরনো ইংরেজি নাম: Calcutta) হল ভারতের পূর্বাঞ্চলীয় রাজ্য পশ্চিমবঙ্গের রাজধানী ও বৃহত্তম শহর এবং ভারতের সাংস্কৃতিক রাজধানী। কলকাতা শহরটি হুগলি নদীর পূর্ব পাড়ে অবস্থিত। এই শহর পূর্ব ভারতের শিক্ষা, অর্থনীতি ও সংস্কৃতির প্রধান কেন্দ্র। কলকাতা বন্দর ভারতের প্রাচীনতম সচল বন্দর তথা দেশের প্রধান নদী বন্দর। ২০১১ সালের জনগণনা অনুসারে, কলকাতার জনসংখ্যা ৪,৪৯৬,৬৯৪। জনসংখ্যার হিসেবে এটি ভারতের ৭ম সর্বাধিক জনবহুল পৌর-এলাকা। অন্যদিকে বৃহত্তর কলকাতার জনসংখ্যা ১৪,১১২,৫৩৬। জনসংখ্যার হিসেবে বৃহত্তর কলকাতা ভারতের ৩য় সর্বাধিক জনবহুল মহানগরীয় অঞ্চল। বৃহত্তর কলকাতার সাম্প্রতিক অর্থনৈতিক সূচক (আনুমানিক) ৬০ থেকে ১৫০ বিলিয়ন মার্কিন ডলারের মধ্যবর্তী (ক্রয়ক্ষমতা সমতার সঙ্গে সামঞ্জস্যপূর্ণ জিডিপি অনুযায়ী)। এই সূচক অনুযায়ী ভারতে কলকাতার স্থান মুম্বই ও নতুন দিল্লির ঠিক পরেই।


title: পশ্চিমবঙ্গ

text: কলকাতা পশ্চিমবঙ্গের রাজধানী তথা বৃহত্তম শহর। কলকাতা ভারতের তৃতীয় বৃহৎ মহানগর। এবং বৃহত্তর কলকাতা দেশের তৃতীয় বৃহত্তম নগরাঞ্চল। উত্তরবঙ্গের শিলিগুড়ি রাজ্যের অপর এক অর্থনৈতিক গুরুত্বসম্পন্ন মহানগর। শিলিগুড়ি করিডোরে অবস্থিত এই শহর উত্তর-পূর্ব ভারতের সঙ্গে অবশিষ্ট দেশের সংযোগ রক্ষা করছে। আসানসোল ও দুর্গাপুর রাজ্যের পশ্চিমাঞ্চলের শিল্পতালুকে অবস্থিত অপর দুটি মহানগর। রাজ্যের অন্যান্য শহরগুলির মধ্যে উল্লেখযোগ্য হাওড়া, রাণীগঞ্জ, হলদিয়া, জলপাইগুড়ি, খড়গপুর, বর্ধমান, দার্জিলিং, মেদিনীপুর, তমলুক, ইংরেজ বাজার ও কোচবিহার।


title: পশ্চিমবঙ্গের রূপরেখা

text:
পশ্চিমবঙ্গ – পূর্ব ভারতের একটি অঙ্গরাজ্য এবং ৯১ মিলিয়নের অধিক জনসংখ্যা সমন্বিত, ভারতের চতুর্থ-বৃহত্তম জনবসতিপূর্ণ রাজ্য। বিস্তৃত পশ্চিমবঙ্গের সীমানায় রয়েছে প্রতিবেশী রাষ্ট্র বাংলাদেশ, নেপাল ও ভূটান এবং ভারতীয় রাজ্য ওড়িশা, ঝাড়খণ্ড, বিহার, সিকিম ও আসাম। রাজ্যের রাজধানী কলকাতা (কলিকাতা), ভারতের অন্যতম বৃহৎ শহর। প্রতিবেশী রাষ্ট্র বাংলাদেশের সঙ্গে একত্রিতভাবে এটি জাতি-ভাষা অঞ্চল 'বঙ্গ' নামে পরিচিত।
পশ্চিমবঙ্গের ভূগোলপশ্চিমবঙ্গের জেলা


title: পশ্চিমবঙ্গের জেলা

text: ১৯৪৭ খ্রিস্টাব্দে স্বাধীনতা অর্জনের সময় ব্রিটিশ ভারতের বাংলা প্রদেশটি ধর্মীয় ভিত্তিতে দ্বিধাবিভক্ত হয়। উক্ত প্রদেশের হিন্দুপ্রধান পশ্চিমাঞ্চলটিকে নিয়ে গঠিত হয় ভারতের পশ্চিমবঙ্গ রাজ্য। ১৯৪৭ খ্রিস্টাব্দে রাজ্য প্রতিষ্ঠার সময় পশ্চিমবঙ্গ ১৪টি জেলায় বিভক্ত ছিল— বাঁকুড়া, বীরভূম, বর্ধমান, কলকাতা, দার্জিলিং, জলপাইগুড়ি, হুগলি, হাওড়া, মালদহ, মেদিনীপুর, মুর্শিদাবাদ, নদিয়া, পশ্চিম দিনাজপুর ও চব্বিশ পরগনা। বর্তমান কোচবিহার জেলা অতীতে ছিল কোচবিহার নামে এক দেশীয় রাজ্য। ১৯৪৯ খ্রিস্টাব্দের ২০ অগাস্ট এই রাজ্য সরকারিভাবে ভারতে যোগ দেয়। ওই বছর ১২ সেপ্টেম্বর প্রশাসনিক ক্ষমতার হস্তান্তর শুরু হয় এবং তা সমাপ্ত হয় ১৯৫০ খ্রিস্টাব্দের ১৯ জানুয়ারি। এরপর কোচবিহার পশ্চিমবঙ্গের একটি জেলা হিসেবে ঘোষিত হয়। ১৯৪৯ খ্রিস্টাব্দে পূর্বতন ফরাসি উপনিবেশ চন্দননগর একটি গণভোটের মাধ্যমে ভারতে যোগদানের পক্ষে মতপ্রকাশ করে। ১৯৫২ খ্রিস্টাব্দে চন্দননগর ভারতভুক্ত হয় এবং ১৯৫৪ খ্রিস্টাব্দের ২ অক্টোবর এটি পশ্চিমবঙ্গের হুগলি জেলার একটি অংশে পরিণত হয়। ১৯৫৬ খ্রিস্টব্দের রাজ্য পুনর্গঠন আইন অনুযায়ী ভাষার ভিত্তিতে ভারতীয় রাজ্যগুলির সীমানা পুনর্নির্ধারিত হয়। এই আইন বলবৎ হলে বিহারের একটি অংশ পশ্চিম দিনাজপুর জেলার সঙ্গে যুক্ত হয় এবং ১৯৫৬ খ্রিস্টাব্দের ১ নভেম্বর বিহারের মানভূম জেলার পুরুলিয়া মহকুমাটি একটি পূর্ণাঙ্গ জেলার আকারে পশ্চিমবঙ্গের অন্তর্ভুক্ত হয়।


title: বিধান সরণি

text: বিধান সরণি (আগেকার নাম কর্নওয়ালিস স্ট্রিট) হল ভারতের পশ্চিমবঙ্গ রাজ্যের রাজধানী কলকাতা শহরের উত্তরাঞ্চলের একটি অন্যতম প্রধান রাস্তা। এই রাস্তাটি উত্তর থেকে দক্ষিণ দিক বরাবর প্রসারিত। পশ্চিমবঙ্গের দ্বিতীয় মুখ্যমন্ত্রী ড. বিধানচন্দ্র রায়ের নামে এই রাস্তাটির নামকরণ করা হয়েছে। রাস্তাটি শ্যামবাজার পাঁচমাথার মোড় থেকে শুরু হয়ে মহাত্মা গান্ধী রোড ক্রসিং পর্যন্ত প্রসারিত। এর পর থেকে রাস্তাটির নাম কলেজ স্ট্রিট। উত্তর কলকাতার শ্যামবাজার, হাতিবাগান, হেদুয়া, শিমলা, ঠনঠনিয়া ও কলেজ স্ট্রিট এলাকা দিয়ে রাস্তাটি প্রসারিত।


title: পশ্চিমবঙ্গ

text: পশ্চিমবঙ্গ ভারতের অন্যতম গুরুত্বপূর্ণ কৃষিপ্রধান রাজ্য। ভারতের নিট আভ্যন্তরিণ উৎপাদনে অবদানের অনুপাতে পশ্চিমবঙ্গের স্থান ষষ্ঠ। লোকসংস্কৃতির বৈচিত্র্য ছাড়াও সাহিত্য, সংগীত, নাটক, চলচ্চিত্র, শিল্পকলা ও উৎসব-অনুষ্ঠান পশ্চিমবঙ্গের সাংস্কৃতিক ঐতিহ্যের অংশ। নোবেল পুরস্কার জয়ী বাঙালি সাহিত্যিক রবীন্দ্রনাথ ঠাকুরের সৃষ্টিকর্ম এই রাজ্যে বিশেষ সমাদৃত ও জনপ্রিয়। কলকাতাকে "ভারতের সাংস্কৃতিক রাজধানী" বলেও অভিহিত করা হয়। খেলাধূলার ক্ষেত্রে ভারতের অন্যান্য রাজ্যের পরিপ্রেক্ষিতে পশ্চিমবঙ্গের স্বতন্ত্র বৈশিষ্ট্যটি হল, এই রাজ্যের মানুষের মধ্যে জাতীয় স্তরে বিশেষ জনপ্রিয় খেলা ক্রিকেট ছাড়াও অ্যাসোশিয়েশন ফুটবলের প্রতি বিশেষ গুরুত্ব দেওয়া হয়।


title: পশ্চিমবঙ্গের জেলা

text: গঙ্গার দক্ষিণে অবস্থিত জেলাগুলি হল: বাঁকুড়া, বর্ধমান, বীরভূম, পুরুলিয়া, মুর্শিদাবাদ, নদিয়া, পশ্চিম মেদিনীপুর, পূর্ব মেদিনীপুর, হুগলি, হাওড়া, কলকাতা, উত্তর চব্বিশ পরগনা ও দক্ষিণ চব্বিশ পরগনা। এই অঞ্চলটি দক্ষিণবঙ্গ নামে পরিচিত। দক্ষিণবঙ্গ পাঁচটি প্রধান ভৌগোলিক অঞ্চলে বিভাজিত। যথা, রাঢ় অঞ্চল, পশ্চিমের মালভূমি ও উচ্চভূমি অঞ্চল, উপকূলীয় সমভূমি অঞ্চল, সুন্দরবন ও গাঙ্গেয় বদ্বীপ অঞ্চল। রাজ্যের রাজধানী কলকাতা কলকাতা জেলা নিয়ে গঠিত।


title: পশ্চিমবঙ্গ সরকার

text:
পশ্চিমবঙ্গ সরকার ভারতের পশ্চিমবঙ্গ রাজ্য ও তার ২৩ টি জেলার সর্বোচ্চ শাসনতান্ত্রিক কর্তৃপক্ষ। এটি পশ্চিমবঙ্গ রাজ্য সরকার বা স্থানীয় নামে রাজ্য সরকার নামেও পরিচিত। রাজ্যপাল সহ একটি শাসনবিভাগ, একটি আইনবিভাগ ও একটি বিচারবিভাগ নিয়ে এই সরকার গঠিত।
ভারতের অন্যান্য রাজ্যগুলির মতোই, রাজ্যের সাংবিধানিক প্রধান রাজ্যপাল কেন্দ্রীয় সরকারের সুপারিশ অনুসারে রাষ্ট্রপতি কর্তৃক নির্বাচিত হন। তবে তাঁর পদটি মূলত আনুষ্ঠানিক। মুখ্যমন্ত্রী সরকারের প্রধান, এবং তাঁর হাতেই রাজ্যের প্রকৃত শাসনক্ষমতা ন্যস্ত থাকে। কলকাতা পশ্চিমবঙ্গের রাজধানী এবং এখানেই রাজ্যের আইনসভা বিধানসভা ও সচিবালয় মহাকরণ অবস্থিত। কলকাতা হাইকোর্টও কলকাতায় অবস্থিত। এর এক্তিয়ারভুক্ত এলাকা হল সমগ্র পশ্চিমবঙ্গ ও আন্দামান ও নিকোবর দ্বীপপুঞ্জ।


title: তেহারী

text: তেহারি এক প্রকার খাবার বিশেষ। পোলাওর চাল ও মাংস এর প্রধান উপকরণ। বিরানির সাথে এর মুল পার্থক্য হলো এতে মাংসের টুকরা বেশ ছোট হয়। এক ধরণের তেহারি রান্নায় গোল আলু ব্যবহার করা হয়। তেহারি বাংলাদেশ, পাকিস্তান এবং উত্তর ভারতে খুবই জনপ্রিয়।জিরা, ধনে গুঁড়া, গোলমরিচ, এলাচ, দারুচিনি, জায়ফল গুঁড়া করুন। গরম তেলে মাংস আদা বাটা, রসুন বাটা, দই, কাঁচামরিচ, লবণ মিশিয়ে হালকা বাদামী করে ভাজুন এবং মাংস সিদ্ধ হলে মসলা দিয়ে নেড়ে নামান। হাঁড়িতে প্রয়োজনমতো পানি ফুটিয়ে চাল, দুধ, লবণ দিয়ে নাড়ূন। পোলাও চাল হয়ে আসার আগে ৬-৭ টুকরো কাঁচামরিচ দিন। অল্প আঁচে রেখে রান্না মাংস ছড়িয়ে দিন এবং মাংসগুলো পোলাও চালের সঙ্গে ভালোভাবে মিশিয়ে নিন। হয়ে এলে নামিয়ে পরিবেশন করুন


title: তিলা নাগঈগল

text: নিরক্ষীয় এশিয়াজুড়ে ২১ ধরনের নাগঈগল পাওয়া গেছে যাদেরকে উপপ্রজাতি হিসেবে চিহ্নিত করা হয়েছে। সবচেয়ে বিস্তৃত উপপ্রজাতি হচ্ছে হিমালয় উপ-অঞ্চলের মধ্যে রয়েছে- দক্ষিণ ভারতে "মেলানটিস", শ্রীলংকায় "স্পিলোগাস্টার", ইন্দোচীনের "বার্মানিকাস", দক্ষিণ ভিয়েতনামে এবং দক্ষিণ চীনে "রিকেটি", থাই-মালয় উপদ্বীপ ও দক্ষিণ সুমাত্রায় "মালয়েনসিস", উত্তর বর্ণিও দ্বীপে "প্যালিডাস", দক্ষিণ বর্ণিও দ্বীপে "রিচমন্ডি", জাভায় এবং বালিতে "বিদু", দক্ষিণ সুমাত্রা এবং বাতু দ্বীপপুঞ্জের "বাতু", তাইওয়ানের "হয়া", চীনের হাইনান প্রদেশে "রাদারফোর্ডি" এবং ফিলিপাইনের পালাওয়ানে "পালাওনেসিস"। অবশিষ্ট উপপ্রজাতিগুলো ছোট ছোট দ্বীপে সীমাবদ্ধ: আন্দামানে "ডেভিসনি", কেন্দ্রীয় নিকোবর দ্বীপপুঞ্জে "মিনিমাস", জাপানের রায়ুকু দ্বীপে "পারপ্লেক্সাস", দক্ষিণ চীন সাগরের নাতুনা দ্বীপে "নাতুনেসিস", ইন্দোনেশিয়ার সিমিউলু দ্বীপে "এবোটি", মেন্তাওয়াই দ্বীপে "সিপোরা", সুমাত্রার নিয়াস দ্বীপে "অ্যাস্টুরিনাস" এবং ইন্দোনেশিয়ার বাওয়েয়ানে "বাউয়েয়ানুস"। শেষ সাতটিকে কখনো কখনো ভিন্ন ভিন্ন প্রজাতি হিসেবে ধরা হয়। যদিও তিলা নাগঈগল ভালভাবেই বিস্তার লাভ করে আছে এবং মোটাদাগে বললে প্রায় একই, কিছু শ্রেণীবিন্যাসের সদস্য ছোট ছোট দ্বীপে সীমাবদ্ধ। এদের জনসংখ্যাও খুব কম থাকে- শখানেকের মধ্যে। যেমন বাউয়েয়ানুস নাগঈগল মাত্র ২৬-৩৭ জোড়া আছে বলে ধরা হয় যেকারণে এ সদস্যটি অতিবিপন্ন তালিকায় পরিগণিত।


title: চামেলী (ফুল)

text: চামেলী ফুল অন্যান্যদের মধ্যে স্পেনিশ জুঁই, রাজকীয় জুঁই, কাতালান জুঁই ইত্যাদি নামে কমবেশ পরিচিত, (উর্দুতে "চাম্বেলী") দক্ষিণ এশিয়া (নেপাল, কাশ্মীর, এবং উত্তুরে পাকিস্তান), আরব উপদ্বীপ (ওমান, সৌদী আরব), উত্তর পূর্ব আফ্রিকা (ইরিত্রিয়া, ইথিওপিয়া, জিবুতি, সোমালিয়া, সুদান), আফ্রিকান বৃহত্ হ্রদসমূহ (কেনিয়া, উগান্ডা, রুয়ান্ডা), এবং গ্রীস এবং চীনের সিচুয়াং অঞ্চলের জুঁইয়ের একটি স্থানীয় প্রজাতি।এই প্রজাতিটি প্রসারিতভাবে গায়ানা প্রজাতন্ত্র, মালদ্বীপ, মাউরিটিয়াস, রেউনিওন, জাভা, কুক আইসল্যান্ড, চিয়াপাস, মধ্য আমেরিকা, এবং ওয়েস্ট ইন্ডিজ এর বেশিরভাগ অঞ্চলে চাষ হয়।


title: পাতি ভুতিহাঁস

text: এই পাখি যে সব দেশের স্থানীয় তা হলও আফগানিস্তান, আলবেনিয়া, আলজেরিয়া, আর্মেনিয়া, অস্ট্রিয়া, আজারবাইজান, বাহরাইন, বাংলাদেশ, বেলারুশ, বেলজিয়াম, ভুটান, বসনিয়া ও হার্জেগোভিনা, বুলগেরিয়া, চীন, ক্রোয়েশিয়া, সাইপ্রাস, চেক প্রজাতন্ত্র, ডেনমার্ক, মিশর, ইরিত্রিয়া, এস্তোনিয়া, ইথিওপিয়া, ফিন্ল্যান্ড, ফ্রান্স, গাম্বিয়া, জর্জিয়া, জার্মানি, গ্রীস, গুয়াম, গিনি-বিসাউ, হাঙ্গেরি, আইসল্যান্ড, ভারত, ইরান, ইসলামী প্রজাতন্ত্রের, ইরাক, আয়ারল্যান্ড, ইস্রায়েল, ইতালি, জাপান, জর্ডান, কাজাকস্তান, কোরিয়া কুয়েত, কিরগিজস্তান, লাতভিয়া, লেবানন, লিবিয়া, লিচেনস্টেইন, লিতভা, লাক্সেমবার্গ, ম্যাসেডোনিয়া, প্রাক্তন যুগোস্লাভ প্রজাতন্ত্র, মালি, মাল্টা, মরিতানিয়া, মোল্দাভিয়া, মঙ্গোলিয়া, মন্টিনিগ্রো, মরক্কো, মায়ানমার, নেপাল, নেদারল্যান্ডস, নাইজেরিয়া, উত্তর মারিয়ানা দ্বীপপুঞ্জ, নরওয়ে, ওমান, পাকিস্তান, প্যালেস্টাইন, অক্সাইড, ফিলিপাইন, পোল্যান্ড, পর্তুগাল, কাতার, রুমানিয়া, রাশিয়া, সৌদি আরব, সেনেগাল, সার্বিয়া, শ্লোভাকিয়া, স্লোভানিয়া, দক্ষিণ সুদান, স্পেন, সুদান, সুইডেন, সুইজল্যান্ড, সিরিয়া আরব প্রজাতন্ত্র, তাইওয়ান, চীনের প্রদেশ, তাজিকস্তান, থাইল্যান্ড, টিউনিস্, তুরস্ক, তুর্কমেনীয়, উগান্ডা, ইউক্রেইন, সংযুক্ত আরব আমিরাত, যুক্তরাজ্য, উজবেকিস্তান, ভিয়েতনাম, ইয়েমেন ইত্যাদি।


title: বগুড়ার দই

text: দধি বা দই হল এক ধরনের দুগ্ধজাত খাদ্য যা দুধের ব্যাক্টেরিয়া গাঁজন হতে প্রস্তুত করা হয়। সারা বাংলাদেশে দই পাওয়া গেলেও স্বাদে ও গুনে অতুলনীয় হওয়ায় বগুড়ার দই দেশ ও দেশের বাইরে খুব জনপ্রিয়। এর খ্যাতি মূলত ব্রিটিশ আমল থেকে সর্বত্র ছড়িয়ে পরে। ষাটের দশকের প্রথম ভাগে বৃটেনের রানী এলিজাবেথ থেকে শুরু করে মার্কিন মুল্লুকেও গিয়েছে বগুড়ার দই। পাকিস্তানের তদানীন্তন প্রেসিডেন্ট আইয়ুব খান বৃটেন ও মার্কিন যুক্তরাষ্ট্রের কর্তাদের সহানুভূতি পেতে পাঠিয়েছিলেন এই দই।


title: ভারতের ভূগোল

text: মুম্বাই হাই, উচ্চ অসম, কাম্বে, কৃষ্ণা-গোদাবরী ও কাবেরী উপত্যকায় ভারতের ৫.৪ বিলিয়ন ব্যারেল (৮৬০,০০০,০০০ ঘনমিটার) তেল মজুত রয়েছে। অন্ধ্রপ্রদেশ, গুজরাট ও ওড়িশায় দেশের সতেরো ট্রিলিয়ন ঘনফুট প্রাকৃতিক গ্যাস মজুত রয়েছে। অন্ধ্রপ্রদেশে ইউরেনিয়ামের খনিও রয়েছে। হিমালয়, সোহানা, কাম্বে, নর্মদা-তাপ্তি বদ্বীপ, গোদাবরী বদ্বীপ, ও আন্দামান ও নিকোবর দ্বীপপুঞ্জ (বিশেষত আগ্নেয় ব্যারন দ্বীপ) – এই সাতটি “প্রদেশ”-এ উষ্ণ প্রস্রবণ থেকে ভূউত্তাপ শক্তি উৎপাদিত হয়।


title: সুপারি

text: সুপারি বাংলাদেশের একটি অন্যতম প্রধান অর্থকরী ফসল। সুপারির জন্ম সম্ভবত ফিলিপাইন বা মালয়েশিয়ায়। ভারত, শ্রীলংকা, মায়ানমার, পাকিস্তান, নেপাল, ইন্দোনেশিয়া, ফিলিপাইন, চীন, প্রভৃতি দেশে সুপারি চাষ করা হয়। বাংলাদেশের উপকূলবর্তী এলাকায় বিশেষ করে বাগেরহাট, পিরোজপুর, ঝালকাঠি, বরিশাল, পটুয়াখালী, বরগুনা, নোয়াখালী, লক্ষীপুর, চট্টগ্রাম, কক্সবাজার ইত্যাদি জেলায় প্রচুর সুপারি জন্মে। উত্তরবঙ্গের রংপুরেও সুপারির চাষ হয়। বাগান আকারে, বাড়ির আশেপাশে বা পুকুর ধারে সাধারণত সুপারি গাছ লাগানো হয়।


title: কালা জ্বর

text: পৃথিবীর প্রায় সব দেশেই রোগটি আছে। বিশেষ করে বাংলাদেশ, চীন, ভারত, দক্ষিণ আমেরিকা, দক্ষিণ আফ্রিকা ও ভূমধ্যসাগরীয় দেশগুলোতে এটি ব্যাপকভাবে দেখা যায়। সমগ্র পৃথিবীর প্রতি দশটি কালাজ্বর রোগির মধ্যে নয়টিই বাংলাদেশ, ভারত, ব্রাজিল ও সুদান এই চারটি দেশে বিদ্যমান। বাংলাদেশ, নেপাল ও ভারতের 'মানুষ' এই রোগের উৎস রূপে চিহ্নিত হলেও চীন ও ব্রাজিলে 'কুকুর' এই রোগের উৎস। বাংলাদেশের ৪৬ টি জেলায় কালাজ্বর দেখা যায়, এর মধ্যে ময়মনসিংহ, পাবনা, টাঙ্গাইল, গাজীপুর, মানিকগঞ্জ ও জামালপুর অঞ্চলে এই রোগটি সবচেয়ে বেশি দেখা যায়। দরিদ্র জনগোষ্ঠী যারা মাটির ঘরে বাস করে বা গোয়ালঘরের আশে পাশে থাকে তারাই বেশি এই রোগে আক্রান্ত হয়, কারণ বেলেমাছি বাস করে মাটির ফাটলে বা আবর্জনার নিচে।


title: চটপটি

text: চটপটি বাংলাদেশে জনপ্রিয় একটি নাস্তা জাতীয় খাদ্য। তরুন প্রজন্মের কাছে খুবই পছন্দের খাবার। বিশেষ করে শহরাঞ্চলে এর ব্যাপক প্রচলন দেখা যায়। এটি গৃহে প্রস্তুতির পরিবর্তে দোকান থেকেই সাধারণত কিনে খাওয়া হয়। অধিকাংশ ক্ষেত্রে রাস্তার পাশে, পার্কে-উদ্যানে, কলেজ-বিশ্ববিদ্যালয়ের প্রবেশদ্বারে, বা অনুরূপ জনসমাগম স্থলে অস্থায়ী দোকানে এটি তৈরি ও বিক্রয় করা হয়। তবে আজকাল কোন কোন রেস্তরাঁতে চটপটি পরিবেশন করতে দেখা যায়। ফুচকা বা চটপটি আজকাল বিবাহ বা অন্য কোন সামাজিক অনুষ্ঠানের অনবদ্য অঙ্গ।


title: স্টেক

text: যেসব দেশে গবাদি পশুর জন্য পর্যাপ্ত উপযুক্ত জমি রয়েছে, বিশেষ করে গবাদি পশু, তাদের এ সম্পর্কিত উৎপাদন, ইতিহাস এবং স্টেকের রন্ধনসম্পর্কীয় ব্যবহার রয়েছে।যেমন, আর্জেন্টিনা, আয়ারল্যান্ড, নিউজিল্যান্ড, অস্ট্রেলিয়া, দক্ষিণ আফ্রিকা, যুক্তরাষ্ট্র এবং যুক্তরাজ্য।এশিয়ান দেশগুলিতে যেমনঃ চীন ও দক্ষিণ কোরিয়া , স্টেকটি সাধারণত ঐতিহ্যগত ভাবে কাটা হয় এবং অন্য রান্নার সাথে এর অংশ হিসাবে সামান্য পরিমাণে পরিবেশন করা হয়।


title: গোমুখী

text: গঙ্গোত্রী হিমবাহের মুখ যা গোমুখ নামে পরিচিত যেখান থেকে ভাগীরথী নদীর উতপত্তি. এটা গঙ্গা নদীর প্রাথমিক উতসস্থলও. ভারতের উত্তরাখণ্ড রাজ্যের উত্তরকাশী জেলায় 13,200 ফুট উচ্চতায় এর অবস্থান. এটি আয়তনের দিক থেকে হিমালয়ের বৃহত্তম অংশ যা 27 ঘনকিলোমিটার জুডে অবস্থান করছে. এটি হিন্দুদের একটি জনপ্রিয় তীর্থস্থান পাশাপাশি ভাবে গঙ্গোত্রী একটি ভীষন সুন্দর ট্রেকরূট. 2013 সালে উত্তরাখন্ডে প্রচন্ড প্রাকৃতিক বিপর্যয়ের জন্য গোমুখের সামনের দিকের একটা বড অংশ ভেঙে যায় ও নষ্ট হয়ে যায়. এর অবস্থান গঙ্গোত্রী হিমবাহের শেষ প্রান্তে। ১৩,২০০ ফুট উচ্চতার এই স্থান থেকে গঙ্গা নদীর উৎপত্তি হয়েছে। একে নদী ও বাঁধও বলা হয়।


title: গঙ্গোত্রী

text:
গঙ্গোত্রী গঙ্গা নদীর উৎসস্থল। তাই এখানে দেবী গঙ্গার একটি মন্দির আছে। গঙ্গোত্রী ছোট চার ধাম তীর্থ-চতুষ্টয়ের একটি। এখানে গঙ্গা নদীর নাম ভাগীরথী নদী। গঙ্গোত্রী থেকে দেবপ্রয়াগ পর্যন্ত গঙ্গা ভাগীরথী নামে প্রবাহিত। তারপর অলকানন্দা নদীর সঙ্গে মিলিত হয়ে গঙ্গা নাম ধারণ করেছে। গঙ্গোত্রীর নিকট গোমুখে গঙ্গার উৎস। এটি গঙ্গোত্রী শহর থেকে ১৯ কিলোমিটার দূরে গঙ্গোত্রী হিমবাহের উপর অবস্থিত।
হিন্দু পুরাণ অনুসারে, রাজা ভগীরথের পূর্বপুরুষের পাপস্খালনের জন্য দেবী গঙ্গা এইখানে নদীরূপে অবতীর্ণ হন। তাঁর অবতরণের আগে ভগীরথ এখানে অনেকদিন তপস্যা করেছিলেন।


title: হুগলী নদী

text:
হুগলি নদী বা ভাগীরথী-হুগলী পশ্চিমবঙ্গে নদীর একটি শাখানদী। পশ্চিমবঙ্গের উপর দিয়ে প্রবাহিত এই নদীটির দৈর্ঘ্য প্রায় ২৬০ কিলোমিটার। মুর্শিদাবাদ জেলার ফারাক্কা বাঁধ থেকে একটি খালের আকারে নদীটি উৎসারিত হয়েছে। হুগলি জেলার হুগলি-চুঁচুড়া শহরটি (পূর্বনাম হুগলি) এই নদীর তীরে অবস্থিত। হুগলি নামটির উৎস অজ্ঞাত, তাই জানা যায় না যে নদী না শহর কোনটির নামকরণ আগে হয়েছিল।
ভগীরথী নামটি পৌরাণিক। কিংবদন্তী অনুযায়ী, রাজা ভগীরথ মর্ত্যলোকে গঙ্গা নদীর পথপ্রদর্শক ছিলেন বলে গঙ্গার অপর নাম ভাগীরথী। হুগলি নামটি অপেক্ষাকৃত অর্বাচীন। ইংরেজ আমলেই সর্বপ্রথম ভাগীরথীর দক্ষিণভাগের প্রবাহকে হুগলি নামে অভিহিত হয়।


title: জলঙ্গী নদী

text: জলঙ্গী নদী মুর্শিদাবাদ জেলায় চর মধবোনার কাছে পদ্মা নদী থেকে উৎপত্তি লাভ করেছে। উৎস স্থল থেকে দক্ষিণে নদীটি প্রবাহিত হয়েছে। প্রবাহ পথে নদীটি ইসলামপুর, ডোমকল, তেহট্ট, পলাশীপাড়া, চাপড়া অতিক্রম করে কৃষ্ণনগরের কাছে এসে পশ্চিম দিকে বাঁক নিয়েছে। এর পর নদীটি পশ্চিমমুখী হয়ে মায়াপুরের কাছে সাহেবগঞ্জে গঙ্গা বা ভাগীরথী নদীর সঙ্গে মিলিত হয়েছে। এই প্রবাহ পথের মোট দৈর্ঘ্য ২২০ কিলোমিটার। নদীটির প্রবাহ পথে প্রচুর নদী বাঁক ও অশ্বক্ষুরাকৃতি হ্রদ দেখা যায়। ভৈরব নদী এই নদীর সঙ্গে যুক্ত হয়েছে এবং এই নদীটিই জলঙ্গী নদীর বেশির ভাগ জলের যোগান দেয়। বর্ষার মরশুম ছাড়া গ্রীষ্মের মরশুমে নদীটির জল অস্বাভাবিকভাবে কমে যায়।


title: দ্বারকা নদ

text: দ্বারকা নদের উৎপত্তি ভারতের ঝাড়খণ্ড রাজ্যের সাঁওতাল পরগনা বিভাগে। সেখান থেকে মহম্মদবাজারের কাছে পশ্চিমবঙ্গ রাজ্যে প্রবেশ করে বীরভূম জেলার দেউচা এবং পরে ময়ূরেশ্বর ও রামপুরহাট থানা এলাকার মধ্যে দিয়ে প্রবাহিত হয়েছে। শেষে মুর্শিদাবাদ জেলায় এটি ভাগীরথী নদীতে মিলিত হয়েছে। দুটি শক্তি মন্দির এই নদের তীরে অবস্থিত। এদুটি হল দ্বারবাসিনী ও তারাপীঠ। দ্বারকা নদ ছোটো হলেও এটি বিভিন্ন নামে পরিচিত এবং এটির বহু ছোটো উপনদী ও শাখানদী রয়েছে। এর বহু খালও ভাগীরথীর সঙ্গে যুক্ত। এটি একটি পাহাড়ি নদ এবং এই নদের অববাহিকা হলুদ পাথরে আকীর্ণ। বামিনী, কুলিয়া, ঘাড়মোড়া, চিলা ইত্যাদি কয়েকটি ছোটো নদী এর উপনদী। অতীতে দ্বারকা নদ যথেষ্ট বেগবান ছিল বলে অনুমান।


title: অলকানন্দা নদী

text:
ভারতের উত্তরাখণ্ডের "অলকানন্দা" হিমালয় থেকে উদ্ভূত নদী এবং গঙ্গার দুটি প্রধান উৎসের একটি। এটি উত্তর ভারতের প্রধান নদী এবং হিন্দুধর্মের পবিত্র নদী । জলবিজ্ঞানে বৃহত্তর দৈর্ঘ্য এবং প্রবাহের অনুসারে, অলকানন্দা, গঙ্গার উৎস জলস্রোত হিসাবে বিবেচিত হয়; যদিও হিন্দু ধর্মের এবং সংস্কৃতি অনুসারে অন্য মুখ্য জলস্রোত, ভাগীরথী নদীকে, উৎস প্রবাহ হিসাবে গণ্য করা
উত্তরাখণ্ডের সতোপন্থ এবং ভাগীরথ খড়ক হিমবাহের পাদদেশে ও সঙ্গমস্থলে অলকানন্দা উদ্গত হয় এবং ২১  কিলোমিটার দুরের তিব্বত থেকে আগত উপনদী সরস্বতী নদীর সঙ্গে মানায় মিলিত হয়। মানা থেকে তিন কিলোমিটার দূরে হিন্দু তীর্থযাত্রা বদরিনাথ এর আগে অলকানন্দা প্রবাহিত হয়।


title: গঙ্গার জল বণ্টন

text: উত্তর ভারতের সমভূমি থেকে নেমে এসে গঙ্গা নদী ভারত ও বাংলাদেশ রাষ্ট্রের সীমান্ত ধরে ১২৯ কিলোমিটার এবং তারপর বাংলাদেশের মধ্যে ১১৩ কিলোমিটার পথ অতিক্রম করেছে। মুর্শিদাবাদ জেলার ধুলিয়ানের কাছে গঙ্গার প্রথম শাখানদী ভাগীরথী উৎপন্ন হয়েছে। উল্লেখ্য, পশ্চিমবঙ্গের দক্ষিণাঞ্চলে এই নদীই আবার হুগলি নদী নামে পরিচিত। ১৯৭৪ সালে বাংলাদেশ সীমান্ত থেকে ১০ কিলোমিটার দূরে ফারাক্কা বাঁধ নির্মিত হয়। এই বাঁধ গঙ্গার জলের প্রবাহকে নিয়ন্ত্রিত করে এবং হুগলি নদীর নাব্যতা রক্ষার উদ্দেশ্যে কিছু পরিমাণ জল একটি ফিডার খালের সাহায্যে ভাগীরথী নদীর দিকে প্রবাহিত করা হতে থাকে।


title: পশ্চিমবঙ্গের ভূগোল

text: ভাগীরথী-হুগলী নদীর পশ্চিম দিকের নদী গুলোর মধ্যে (১) ময়ূরাক্ষী, (২) অজয়, (৩) দামোদর, (৪) দ্বারকেশ্বর, (৫) শিলাবতী ( শিলাই), (৬) কংসাবতি (কাঁসাই), (৭) রূপনারায়ন, (৮) হলদি, (৯) কেলেঘাই, (১০) সুবর্ণরেখা প্রভৃতি নদী উল্লেখযোগ্য । এর মধ্যে অজয়, দামোদর ও ময়ূরাক্ষী নদী ঝাড়খন্ড রাজ্যের ছোটনাগপুর মালভূমি থেকে এবং অন্যান্য নদীগুলো পশ্চিমবঙ্গের পশ্চিম দিকের মালভূমি থেকে উৎপন্ন হয়েছে । পশ্চিমের মালভূমি অঞ্চলে উৎপন্ন হয়ে শিলাবতী ও দারকেশ্বর নদী দুটি মিলিত হয়ে রূপনারায়ণ নামে কিছু দূর প্রবাহিত হয়ে অবশেষে গেঁওখালির কাছে হুগলী নদীতে পতিত হয়েছে । এছাড়া কেলেঘাই ও কংসাবতী নদী যুক্ত হয়ে হলদি নদীর সৃষ্টি করেছে । এইসব নদীর মধ্যে কেবলমাত্র সুবর্ণরেখা নদীটি ওড়িশার মধ্য দিয়ে প্রবাহিত হয়ে বঙ্গোপসাগরে পড়েছে, অন্য নদীগুলো ভাগীরথী-হুগলী নদীতে পতিত হয়েছে । এইসব নদী প্রধানত বৃষ্টির জলে পুষ্ট হওয়ায় নদীতে সারাবছর সমান জল প্রবাহ থাকে না এবং অতিবৃষ্টিতে বন্যার সৃষ্টি হয় ।


title: অলকানন্দা নদী

text: উত্তরাখন্ডের গুরুত্বপূর্ণ তীর্থযাত্রার ভ্রমণকারী পর্যটকদের জন্য অলকানন্দা নদীটির উৎপত্তি বিশেষ আগ্রহের স্থান। তিব্বতের সীমান্তের ভারতীয় অংশে দক্ষিণ হিমালয় অঞ্চলে অলকানন্দা হিসাবে গঙ্গা দেখা যায়। সতোপন্থ হিমবাহে অলকানন্দার উত্স থেকে ছয় কিলোমিটার উঁচুতে এর স্নাউটের কাছে ৪৩৫০ মিটার উচ্চতায় ত্রিভূজাকৃতি সতোপন্থ হ্রদ আছে এবং এর নামকরণ করা হয় হিন্দু দেবতাত্রয়ী ব্রহ্মা, বিষ্ণু ও শিবের নামে। উত্তরাখণ্ডের উত্তরাঞ্চলীয় পাহাড়ী অঞ্চলে উদ্গত অলকানন্দার সাথে যুক্ত পাঁচ প্রধান উপনদী ক্রমানুসারে ধৌলিগঙ্গা, নন্দকিনী, পিন্ডার, মন্দাকিনী ও ভাগীরথী। দেবপ্রয়াগের শেষ উপনদীতে মিলিত হওয়ার পর নদীটি গঙ্গা নামে পরিচিত। ভাগীরথীর চেয়ে গঙ্গার প্রবাহে অলকানন্দা একটি উল্লেখযোগ্য অংশ অবদান রাখে।


title: নদিয়া জেলা

text: নদিয়া জেলার প্রধান নদনদীগুলি হল ভাগীরথী, জলঙ্গী, ভৈরব, চূর্ণী, মাথাভাঙা ও ইছামতী ইত্যাদি। এই জেলায় ভাগীরথীর দৈর্ঘ্য ১৮৭ কিলোমিটার। ভাগীরথীর বদ্বীপ প্রবাহে শেষ উপনদী হিসেবে যুক্ত হয়েছে মাথাভাঙা নদী। এরপর ভৈরব নদ ভাগীরথী থেকে নির্গত হয়ে জলঙ্গীর সঙ্গে মিলিত হয়েছে। আরও দক্ষিণে ভাগীরথী থেকে নির্গত হয়েছে জলঙ্গী নদী (দৈর্ঘ্য ২০৬ কিলোমিটার)। এই অংশ বর্তমানে পলি পড়ে বন্ধ হয়ে গেছে। জলঙ্গী নদী উত্তর-পশ্চিমাংশে নদিয়া-মুর্শিদাবাদ জেলার সীমান্ত বরাবর দক্ষিণ-পশ্চিম মুখে প্রবাহিত হয়েছে। এরপর জেলার মাঝখান দিয়ে দক্ষিণ-পশ্চিমে এঁকেবেঁকে প্রবাহিত হয়ে নবদ্বীপের নিকট ভাগীরথী নদীর সঙ্গে যুক্ত হয়েছে। ভৈরব নদ বর্তমানে মৃতপ্রায়।


title: মারাঠা সাম্রাজ্য

text: মারাঠা সাম্রাজ্য (মারাঠি: मराठा साम्राज्य) হল একটি ঐতিহাসিক সাম্রাজ্য, যা খ্রিষ্টীয় সপ্তদশ শতাব্দী হতে ঊনবিংশ শতাব্দীর প্রথমভাগ পর্যন্ত (১৬৭৪ - ১৮১৮) ভারতবর্ষের প্রায় সমগ্র অংশ জুড়ে বিদ্যমান ছিলো। এর প্রতিষ্ঠাতা ছিলেন ছত্রপতি শিবাজী। মুঘল সম্রাট আওরঙ্গজেবের মৃত্যুর পর মারাঠা সাম্রাজ্য পেশওয়ার অধীনে বহুগুণ বিস্তৃত হয়।বিস্তারের সর্বোচ্চ সময়ে এটি উত্তরে পেশোয়ার থেকে দক্ষিণ ভারতে তামিলনাড়ু পর্যন্ত বিস্তৃত ছিল।মুঘল সাম্রাজ্য ধ্বংস হলে ভারতে শেষ হিন্দু সাম্রাজ্য হিসেবে মারাঠা সাম্রাজ্যকেই বিবেচনা করা হয়। ১৭৬১ সালে মারাঠারা পানিপথের তৃতীয় যুদ্ধে পরাজিত হয় যা উত্তর দিকে তাদের সাম্রাজ্যের বিস্তার রোধ করে।এর ফলে উত্তরভারত কার্যত কিছুদিন মারাঠা সাম্রাজ্য থেকে বেরিয়ে যায়। যদিও ১৭৭০ সালে উত্তরভারত আবার মারাঠাসাম্রাজ্যের অধীনে আসে। পরবর্তীতে মারাঠা সাম্রাজ্য সম্রাটের অধীনে কেন্দ্রীয় ভাবে শাসিত হওয়ার পরিবর্তে পেশোয়াদের অধীনে বিভক্ত হয়ে যায় ও কনফেডারেসি হিসেবে আত্মপ্রকাশ করে।১৮১৮ সালের মধ্যে ইঙ্গ-মারাঠা যুদ্ধে ব্রিটিশদের কাছে মারাঠা সাম্রাজ্য চূড়ান্ত পরাজয় স্বীকার করে।এর ফলেই কার্যত ভারতের উপর ইংরেজদের নিয়ন্ত্রণ প্রতিষ্ঠিত হয়।


title: শিবাজী

text: শিবাজী ভোঁসলে অথবা ছত্রপতি শিবাজী রাজে ভোঁসলে (১৯ ফেব্রুয়ারি, ১৬৩০ - ৩ এপ্রিল, ১৬৮০), (মারাঠি : छत्रपती शिवाजीराजे भोसले) হলেন মারাঠা সাম্রাজ্যের প্রতিষ্ঠাতা। শিবাজী বিজাপুরের আদিলশাহি সালতানাতের সাথে যুদ্ধে নেতৃত্ব দেন। তিনি মুঘল সাম্রাজ্যের সাথে বেশ কয়েকবার যুদ্ধে জড়িয়ে পড়েন এবং হেরে যান। তিনি একটি স্বাধীন মারাঠা সাম্রাজ্যের পত্তন করেন, যার রাজধানী ছিল রায়গড়ে। তিনি ১৬৭৪ সালে মারাঠা সাম্রাজ্যের রাজা" 'ছত্রপতি"' হিসেবে মুকুট ধারণ করেন।


title: হোল্কার

text: হোল্কার রাজ্য ছিলো প্রথমে মারাঠা রাজা এবং পরবর্তীতে ইন্দোরের মহারাজা কর্তৃক শাসিত, যেটি ১৮১৮ সাল পর্যন্ত মধ্য ভারতের মারাঠা সাম্রাজ্যের একটি স্বাধীন সদস্য এবং পরবর্তীকালে শাসন ক্ষমতা দখরকারী ব্রিটিশদের একটি অধীনস্থ সামন্তরাজ্য হিসেবে পরিচিত। এই রাজত্বটি স্থাপন করেন মালহার রাও, যিনি ১৭২১ সালে [মারাঠা সাম্রাজ্য[মারাঠা সাম্রাজ্যের]] পেশোয়ায় চাকুরীতে যোগ দেন, এবং দ্রুত সুবেদার পদে পদোন্নতি লাভ করেন। এই রাজ্যের নাম শাসকের নামের সাথে যুক্ত হতো, যাদের সাধারণভাবে সম্বোধন করা হতো "হোল্কারের মহারাজা" বলে। সরকারিভাবে তাদের পূর্ণ পদবী ছিলো "মহারাজাধিরাজ রাজ রাজেশ্বর সাওয়াই শ্রী (ব্যক্তির নাম) হোল্কার বাহাদুর, ইন্দোরের মহারাজা", যা উপনিবেশিক ধাঁচে "হিজ হাইনেস" দিয়ে শুরু করা হতো।


title: মালবে

text:
১৪০১ খ্রীষ্টাব্দে মোঘল বিজয়ী তৈমুর দিল্লী আক্রমণ করলে, সাম্রাজ্য ভেঙে যায়, সেই সুযোগে দিল্লী সুলতান অধীন মালবের পূর্বতন শাসক দিলাওয়ার খান সালে নিজেকে মালওয়া সুলতান ঘোষণা করেন। খান মালবে সুলতানি প্রতিষ্ঠা করে, এবং মান্ডুতে রাজধানী স্থাপন করেন, যা বিন্ধ্যপর্বতের নর্মদা নদীর উপত্যকা অবস্থিত। তার পুত্র এবং উত্তরাধিকারী, হোসেঙ শাহ (১৪০৫-৩৫), মান্ডুকে একটি গুরুত্বপূর্ণ শহর পরিনত করেন। হোসেঙ শাহের পুত্র, গজনী খান, মাত্র এক বছরের শাসনকালে মাহমুদ খিলজী (১৪৩৬-৬৯) দ্বারা আক্রান্ত ও পরাজিত হন। খিলজী তার সাম্রাজ্যকে
গুজরাট, রাজস্থান এবং দাক্ষিণাত্যে প্রসারিত করেন। মুসলিম সুলতানরা রাজপুতদের দেশে বসবাসের আমন্ত্রণ জানান। ষোড়শ শতাব্দীর প্রথম দিকে সুলতান রাজপুতদের ক্রমবর্ধমান বিরুদ্ধে গুজরাটের সুলতানের সাহায্য প্রার্থনা করেন, অন্যদিকে রাজপুতরা মেবারের শিশোদিয়া রাজপুত রাজবংশের সমর্থন পেয়েছিলেন।
১৮ শতকের শেষের দিকে, মালব প্রতিদ্বন্দ্বী মারাঠা শক্তি এবং পিন্ডারিদের মধ্যে লড়াইয়ের স্থান হয়ে ওঠে, যারা ছিল মূলত অনিয়মিত লুন্ঠনকারী। ব্রিটিশ সেনানায়ক লর্ড হেস্টিংস পিন্ডারিদের দমন করেন এবং স্যার জন ম্যালকমের অধীনে পুনরায় এই অঞ্চলে স্থিতাবস্থা আসে।
১৮১৮ খ্রীষ্টাব্দে তৃতীয় এ্যাংলো-মারাঠা যুদ্ধে মারাঠারা পরাজিত হবে ব্রিটিশ রাজের করদ রাজ্যে পরিনত হবার আগে পর্যন্ত হোলকার রাজবংশ ইন্দোর থেকে মালব এবং নর্মদা তীরবর্তী মহেশ্বর শাসন করতেন।


title: মালবে

text: ৭৫৬ খ্রীষ্টাব্দে গুজ্জর-প্রতীহাররা মালবে আসে। ৭৮৬ খ্রীষ্টাব্দে দাক্ষিণাত্যের রাষ্ট্রকূট রাজারা এই অঞ্চল দখল করে,এবং এই নিয়ে দশম শতাব্দীর প্রথম ভাগ পর্যন্ত রাষ্ট্রকূট এবং কনৌজের গুজ্জর-প্রতিহর রাজাদের মধ্যে বিরোধ চলতে থাকে। রাষ্ট্রকূট সাম্রাজের সম্রাট পরমার শাসকদের মালবের শাসনকর্তা হিসেবে নিযুক্ত করেন। দশম শতাব্দীর মাঝামাঝি থেকে মালওয়ার শাসক ছিলেন পরমার রাজারা, যারা ধর নামক স্থানে রাজধানী স্থাপন করেছিলেন।১০১০ থেকে ১০৬০ সাল পর্যন্ত রাজা ভোজ এর শাসক ছিলেন, যিনি ছিলেন মধ্যযুগীয় ভারতের মহান বহুবিদ্যাজ্ঞ রাজা; তাঁর লেখার অর্ন্তভুক্ত ছিল দর্শন, কাব্য, ঔষধ, পশুচিকিত্সা বিজ্ঞান, ধ্বনিবিদ্যা, যোগ এবং ধর্নুবিদ্যা। তাঁর শাসনাধিনে মালব ভারতের শিক্ষার কেন্দ্র হয়ে ওঠে। তাঁর উত্তরাধিকারীরা ১৩০৫ খ্রীষ্টাব্দ পর্যন্ত রাজত্ব করেছিলেন, এরপর দিল্লি সুলতান মালব জয় করেন। মালব দক্ষিণ ভারতের পশ্চিম চালুক্য সাম্রাজ্যের দ্বারা বহুবার আক্রান্ত হয়েছিল।


title: ভারতের ইতিহাস

text: মুঘল-পরবর্তী যুগে একাধিক ক্ষুদ্রকায় রাজ্যের সঙ্গে সঙ্গে উত্থান ঘটে মারাঠা রাজ্যেরও। এই সময় ভারতে ইউরোপীয় শক্তিগুলির কার্যকলাপও বৃদ্ধি পায় (নিচে ঔপনিবেশিক যুগ দেখুন)। মারাঠা রাজ্যের প্রতিষ্ঠাতা ও সংগঠক ছিলেন শিবাজী। অষ্টাদশ শতাব্দীর মধ্যে পেশোয়াদের অধীনে মারাঠা রাজ্য মারাঠা সাম্রাজ্যের রূপ নেয়। ১৭৬০ সাল নাগাদ এই সাম্রাজ্য সমগ্র উপমহাদেশ ব্যাপী প্রসারিত হয়। ১৭৬১ সালে পানিপথের তৃতীয় যুদ্ধে আহমদ শাহ আবদালির নেতৃত্বধীন আফগান বাহিনীর হাতে মারাঠাদের পরাজয় ঘটলে তাদের সাম্রাজ্যের প্রসার বন্ধ হয়। তৃতীয় ইঙ্গ-মারাঠা যুদ্ধে ব্রিটিশদের হাতে সর্বশেষ পেশোয়া দ্বিতীয় বাজি রাওয়ের পরাজয় ঘটে।


title: ছেংথুম ফা

text: বর্তমান ঐতিহাসিক মতে ছেংথুম ফার রাজত্বকাল ছিল ১৪০০-১৪৩১ খ্রিস্টাব্দ, এবং তিনিই প্রথম মাণিক্য উপাধি নেন মহামাণিক্য নামে। বাংলার রাজা গণেশের রাজত্বের প্রথম দিকে ইনি চট্টগ্রাম ও শ্রীহট্টের মধ্যবর্তী অঞ্চলে রাজ্য স্থাপন করেন এবং বাংলার মুসলমান শক্তিকে প্রতিহত করে স্বরাজ্য রক্ষা করার পর মাণিক্য উপাধি গ্রহণ করেন। সেক্ষেত্রে এঁর পুত্র ও পরবর্তী রাজা ডাঙ্গর ফা, এবং এই ডাঙ্গর শব্দের সংস্কৃতীকৃত রূপ ছিল ধর্ম, ফলে রাজা ধর্মমাণিক্যকেই ধরা যেতে পারে ডাঙ্গর ফা। রাজমালায় প্রথম মাণিক্য উপাধিধারী রত্নমাণিক্য ছিলেন মহামাণিক্যের পিতামহ এবং মহামাণিক্য ছিলেন ধন্যমাণিক্যের পিতামহ; কিন্তু মুদ্রা ও তাম্রশাসনের সাক্ষ্য অনুযায়ী ধর্মমাণিক্যের পরবর্তী রাজা রত্নমাণিক্য, এবং ধন্যমাণিক্যের রাজত্বকাল আরও পরে।


title: হৈসল সাম্রাজ্য

text: হৈসলদের প্রথম পারিবারিক তথ্যসূত্রটি ৯৫০ খ্রিস্টাব্দের। এই সূত্র থেকে দলপতি হিসেবে আরেকাল্লার নাম পাওয়া যায়। এরপর মারুগা ও প্রথম নৃপ কাম (৯৭৬ খ্রিস্টাব্দ) রাজা হন। পরবর্তী শাসক মুণ্ডের (১০০৬-১০২৬ খ্রিস্টাব্দ) পর দ্বিতীয় নৃপ কাম রাজা হন। তিনি ‘পেরমনডি’ ইত্যাদি উপাধি গ্রহণ করেছিলেন। তা থেকে বোঝা যায়, পশ্চিম গঙ্গ রাজবংশের সঙ্গে গোড়ার দিক থেকেই তাঁদের মিত্রতা ছিল। এই ধরনের সাধারণ সূচনা থেকে হৈসল রাজবংশ পশ্চিম চালুক্যদের এক শক্তিশালী সামন্ত শক্তিতে রূপান্তরিত হয়। বিষ্ণুবর্ধনের সুদূর প্রসারী সামরিক অভিযানগুলির ফলে হৈসল রাজ্য প্রথম সত্যকারের রাজ্যের মর্যাদা লাভ করেছিল। ১১১৬ খ্রিস্টাব্দে তিনি চোলেদের কাছ থেকে গঙ্গবডি অধিকার করে নেন এবং বেলুরু থেকে হৈলেবিডুতে রাজধানী স্থানান্তরিত করেন।


title: দক্ষিণ ভারতের ইতিহাস

text: ১৬৭৫ সালে বিজাপুর সেনাবাহিনীর একটি ফৌজ তাঞ্জাভুরে আসে মাদুরাই নায়কের শাসন থেকে বল্লম পুনরুদ্ধারে নায়ক রাজা বিজয়রাঘব নায়ককে সাহায্যকল্পে। কিন্তু এই ফৌজই বিজয়রাঘব নায়ককে হত্যা করে এবং একোজি তাঞ্জাভুর রাজ্যের সিংহাসনে আরোহণ করেন। এইভাবে তাঞ্জাভুরে মারাঠা শাসনের প্রবর্তন ঘটে। একোজির পর তাঁর তিন পুত্র তাঞ্জাভুর শাসন করেন। এঁরা হলেন শাহজী, প্রথম সারফোজী, থুক্কোজী (প্রথম থুলজ)। তাঞ্জাভুরের শ্রেষ্ঠ মারাঠা শাসক হলেন দ্বিতীয় সারফোজী (১৭৯৮-১৮৩২)। তিনি তাঁর জীবন উৎসর্গ করেছিলেন সংস্কৃতি চর্চায়। তাঁরই প্রচেষ্টায় তাঞ্জাভুর প্রসিদ্ধ শিক্ষাকেন্দ্রে পরিণত হয়। তিনি নিজের প্রাসাদে সরস্বতী মহল লাইব্রেরি স্থাপন করেছিলেন।


title: দক্ষিণ ভারতের ইতিহাস

text: মাদুরাইতে তিরুমালাই নায়ক ছিলেন সর্বাপেক্ষা প্রসিদ্ধ তাজা। তিনি ছিলেন শিল্প ও স্থাপত্যের পৃষ্ঠপোষক। তাঁর রাজত্বকালে মাদুরাই ও তার পার্শ্ববর্তী অঞ্চলে অনেক নতুন মন্দির ও অন্যান্য সৌধ প্রতিষ্ঠিত হয়। এগুলির মধ্যে মীনাক্ষী মন্দির, গোপুরম ও তিরুমালাই নায়ক প্রাসাদ উল্লেখযোগ্য। ১৬৫৯ সালে তাঁর মৃত্যু হয়। এই রাজবংশের অপর প্রসিদ্ধ শাসক ছিলেন রানি মঙ্গম্মল। পরবর্তীকালে মাদুরাই নায়ক রাজ্যের অভ্যন্তরীণ বিবাদের সুযোগে বিখ্যাত মারাঠা শাসক শিবাজী ভোঁসলে এবং মহীশূরের চিক্কাদেব রায় ও অন্যান্য মুসলমান শাসকরা এই রাজ্য আক্রমণ করেন। ফলে ১৭৩৬ সালে এই রাজ্যের পতন ঘটে।


title: ম্যারি ওলস্টোনক্র্যাফ্‌ট

text: ম্যারি ওলস্টোনক্রাফট (ইংরেজি: Mary Wollstonecraft, এপ্রিল ২৭, ১৭৫৯ - সেপ্টেম্বর ১০, ১৭৯৭) অষ্টাদশ শতাব্দীর গুরুত্বপূর্ণ ইংরেজ লেখিকা। নারীবাদী আন্দোলনের ইতিহাসের সাথে তাঁর নাম বিশেষভাবে যুক্ত। তাঁর জন্ম লন্ডনের স্পিটাফিল্ডসে। ম্যারির সাহিত্য জীবন ক্ষণস্থায়ী, মাত্র ৯ বছর জুড়ে তার ব্যাপ্তি। এই সময়ে তিনি নারীবাদ সহ দর্শন, শিক্ষা, রাজনীতি, ধর্ম, ইতিহাস, ইত্যাদি নিয়ে লেখালেখি করেছেন। ওলস্টোনক্রাফটের শ্রেষ্ঠ রচনা আ ভিন্ডিকেশন অফ দ্য রাইটস অফ ওম্যান (১৭৯২), যেখানে তিনি যুক্তি দেখিয়েছেন যে নারী প্রাকৃতিকভাবেই পুরুষ অপেক্ষা হীন, এমনটি নয়। শিক্ষার অভাবেই নারী পুরুষের চেয়ে পিছিয়ে পড়ে। তিনি প্রস্তাব করেন নারী এবং পুরুষ উভয়কেই যুক্তিবাদী সত্ত্বা হিসেবে বিবেচনা করা উচিত এবং এর মাধ্যমে তিনি যুক্তির ওপর প্রতিষ্ঠিত সামাজিক শৃঙ্খলা খুঁজে পাওয়ার কথা কল্পনা করেছেন।


title: আ ভিন্ডিকেশন অব দ্য রাইটস অব উইমেন

text: আ ভিন্ডিকেশন অফ দ্য রাইটস অফ উইমেন: উইথ স্ট্রিকচারস অন পলিটিকাল অ্যান্ড মোরাল সাবজেক্টস (১৭৯২), ১৮ শতকের বৃটিশ নারীবাদী লেখিকা মেরি ওলস্টোনক্র্যাফ্‌ট রচিত নারীবাদী দর্শনের প্রথম পর্যায়ের গুরুত্বপূর্ণ একটি রচনাকর্ম। এই বইয়ে ওলস্টোনক্র্যাফ্‌ট ১৮ শতকের শিক্ষা ও রাজনৈতিক তাত্ত্বিকগন, যারা নারী শিক্ষার মতো গুরুত্বপূর্ন বিষয়ে উদাসীন এবং অনীহা প্রকাশ করেছিলেন তাদের সমুচিত জবাব দিয়েছেন। তিনি সমাজে নারীর অবস্থান উন্নয়নের জন্য নারী শিক্ষার প্রয়োজনীয়তার পক্ষে যুক্তি উপস্থাপন করেন, নারীর অবদানের কথা উল্লেখ করে জানান নারীরাই সন্তানের শিক্ষার গুরু দায়িত্ব পালন করেন, এছাড়াও শুধুমাত্র স্বামীদের "স্ত্রী" নয় বস্তুতঃ "সঙ্গি" হয়ে ওঠার জন্য নারী শিক্ষার কোন বিকল্প নেই। নারীকে কেবলমাত্র সমাজের সৌন্দর্যবর্ধক অলংকার বা বিবাহপ্রথার বাণিজ্য পণ্য হিসেবে নয় বরং পুরুষের মতো সব ধরনের মৌলিক অধিকার পাওয়ার যোগ্য হিসেবে দাবি করেছেন ওলস্টোনক্র্যাফ্‌ট।


title: বিশ্বের ইতিহাস

text: ১৭৯২ সালে ম্যারি ওলস্টোনক্রাফ্‌ট তাঁর "আ ভিন্ডিকেশন অফ দা রাইটস অফ উইমেন" (১৭৯২) নামক গ্রন্থে নারীদের ভোটাধিকার নিয়ে কথা বলেছিলেন। ১৮৩০-এর দশকে যেসমস্ত দল রাজনৈতিক সংস্কারের জন্য আন্দোলন করছিল, তাদের মূল লক্ষ্য ছিল সমস্ত পুরুষের জন্য ভোটাধিকার অর্জন; এতে নারীদের কোন স্থান ছিল না। কিন্তু ১৯শ শতকের মাঝামাঝি মার্কিন যুক্তরাষ্ট্রে একটি আন্দোলন শুরু হয়, যার লক্ষ্য ছিল সারা বিশ্বে নারীদের ভোটাধিকার অর্জন করা। ১৮৪৮ সালে নিউ ইয়র্কের সেনেকা ফল্‌স শহরে তাদের প্রথম সম্মেলন অনুষ্ঠিত হয়। এরপর আরও অনেকবার এই বিষয়ে জনসমক্ষে সম্মেলন অনুষ্ঠিত হয় এবং প্রায়শই তাদেরকে চরম বিরোধিতার শিকার হতে হয়। এই সম্মেলনগুলিতে প্রধান বক্তাদের মধ্যে অন্যতম ছিলেন সোজোর্নার ট্রুথ এবং হ্যারিয়েট টাবম্যান, যারা উভয়েই ক্রীতদাস হিসেবে জন্মগ্রহণ করেছিলেন।


title: মে ওয়েস্ট

text: ম্যারি জেন ওয়েস্ট ১৮৯৩ সালের ১৭ই আগস্ট নিউ ইয়র্কের কিংস কাউন্টিতে জন্মগ্রহণ করেন। তিনি তার পিতা জন প্যাট্রিক ওয়েস্ট ও মাতা মাটিল্ডে "টিলি" ডেলকারের সর্বজ্যেষ্ঠ জীবিত সন্তান ছিলেন। তার পিতা প্রাইজফাইটার ছিলেন, যিনি "ব্যাটলিন জ্যাক ওয়েস্ট" নামে পরিচিত ছিলেন। তিনি পরবর্তীকালে বিশেষ পুলিশ হিসেবে কাজ করতেন এবং পরে নিজেই একটি তদন্তকারী এজেন্সি প্রতিষ্ঠা করেছিলেন। জনের মাতা সাবেক করসেট ও ফ্যাশন মডেল ছিলেন। ম্যারির পিতামহী ম্যারি জেন (জন্মনাম: কপলি) ছিলেন আইরিশ ক্যাথলিক বংশোদ্ভূত। তার নামেই ম্যারির নামকরণ করা হয়েছিল। ম্যারির পিতামহ জন এডউইন ওয়েস্ট ছিলেন ইংরেজ-স্কটস বংশোদ্ভূত এবং মেষ পালক। তার মাতা টিলি ও তার পাঁচ ভাইবোন তাদের পিতা ইয়াকব (১৮৩৫-১৯০২) ও ক্রিস্টিয়ানা (১৮৩৮-১৯০১) ডোয়েলগারের সাথে বাভারিয়া থেকে ১৮৮৬ সালে মার্কিন যুক্তরাষ্ট্রে আসেন।


title: ডরোথি মেরি হজকিন

text: ডরোথি ১৯১০ সালের ১২ মে মিশরের কায়রোতে জন্মগ্রহণ করেন। তার জন্ম নাম ডরোথি মেরি ক্রোফুট। তার পিতা জন উইন্টার ক্রোফুট (১৮৭৩-১৯৫৯) ছিলেন মিশরের শিক্ষা বিভাগের সহকারী পরিচালক এবং মাতা গ্রেস মেরি ক্রোফুট (প্রদত্ত নাম হুড) (মলি নামেও পরিচিত) (১৮৭৭-১৯৫৭) প্রত্নতাত্ত্বিক বুননে দক্ষ ছিলেন। তার পরিবার শীতকালে কায়রোতে থাকত এবং গ্রীষ্মে ইংল্যান্ডে চলে যেত। তিনি


title: ডোনাল্ড ট্রাম্প

text: ডোনাল্ড জন ট্রাম্প সিনিয়র জুন ১৪, ১৯৪৬ সালে নিউ ইয়র্ক শহরের কুইন্সে জন্মগ্রহণ করে। তাঁর মা ম্যারী অ্যানী একজন গৃহিণী ও লোকহিতৈষী এবং তাঁর বাবা ফ্রেড ট্রাম্প (১৯০৫-১৯৯৯) ছিলেন একজন রিয়েল স্টেট ব্যবসায়ী। পাঁচ ভাই-বোনের মধ্যে ট্রাম্প চতুর্থ। তাঁর মা ম্যারী অ্যানি স্কটিশ দ্বীপ লিউয়িসের টং গ্রামের বাসিন্দা। ১৯৩০ সালে ১৮ বছর বয়সে তাঁর মা ম্যারী অ্যানী যুক্তরাষ্ট্রে চলে আসেন এবং সেখানে তাঁর বাবা ফ্রেড ট্রাম্পের সাথে তাঁর মার পরিচয় হয়। তারা ১৯৩৬ সালে বিবাহ বন্ধনে আবদ্ধ হয়। ট্রাম্পের এক ভাই, রবার্ট (জন্ম: ১৯৪৮) এবং দুই বোন: ম্যারীঅ্যানী (জন্ম: ১৯৩৭) এবং এলিজাবেথ (জন্ম: ১৯৪২) রয়েছে। ট্রাম্পের বোন ম্যারীঅ্যানি যুক্তরাষ্ট্রের ফেডেরাল আদালতের একজন বিচারপতি। ট্রাম্পের আরেক ভাই ফ্রেড জুনিয়রের মৃত্যু হয়েছিল (১৯৩৮-১৯৮১) অতিরিক্ত মদ্যপানের দরুণ।


title: ম্যারি রিড

text: ম্যারি রিড ১৭-শতকে এক ক্যাপ্টেনের বিধবা স্ত্রীর গর্ভে অবৈধভাবে ইংল্যান্ডে জন্মগ্রহন করেন। ঐতিহাসিকদের মাঝে তার জন্ম তারিখ নিয়ে বিতর্ক রয়েছে। তবে ধারনা করা হয় তিনি ১৬৭০-১৬৯৮ এর মাঝামাঝি সময়ে জন্মগ্রহন করেন। তার জীবনীর তথ্য মূলত জলদস্যু ইতিহাসবিদ চার্লস জনসন-এর অ্য জেনারেল হিস্টোরি অফ দ্য পাইরেট বই থেকে পাওয়া। চার্লস জনসনের তথ্যই মূলত অনেকে বিশ্বাস করেন কিন্তু কিছু কিছু ইতিহাসবিদ চার্লস জনসনের তথ্যকে ভুল বলে মনে করেন।